
Introducere 


Copilaşilor, este ceasul cel de pe urmă. 
Și, după cum ați auzit că are să vină 
Antihrist, să ştiţi că acum S-au ridicat 
mulți antihrişti: prin aceasta 
cunoaştem că este ceasul de pe urmă. 1 
Ioan 2.18 


„Astăzi s-au împlinit cuvintele acestea 
din Scriptură pe care le-aţi auzit.” Luca 
4.21 


Motivul scrierii acestei cărți este revelația faptului că 
antihriştii, care activau încă de pe vremea Apostolului loan, şi- 
au intensificat activitatea. Pe baza principiului „dublei referiri”, 
conform căruia orice profeție din Biblie are o împlinire parțială 
la o anumită dată urmând ca împlinirea ei integrală să aibă loc 
la o dată ulterioară, putem afirma că evenimentele descrise în 
versetele de mai sus au avut o împlinire parțială la momentul la 
care au fost scrise, dar împlinirea lor totală are loc în prezent. 


Căci taina fărădelegii a şi început să lucreze; trebuie 
numai ca cel ce o opreşte acum, să fie luat din drumul ei. 
2 Tesaloniceni 2.7 


Antihriştii sunt azi printre noi. Duhul Sfânt, „cel care 
oprea” până acum manifestarea plenară a „tainei fărădelegii”, 
va începe să se retragă; ziua a trecut, vine seara şi se lasă 
întunericul peste națiuni’. Toate semnele arată că intrăm într-o 
nouă epocă care va diferi radical de ceea ce cunoaştem. 


! În limbaj biblic, toate popoarele, cu excepţia poporului evreu, sunt numite 
„neamuri” sau „naţiuni”. 


Căci se vor scula Hristoşi mincinoşi şi prooroci 
mincinoşi. Ei vor face semne şi minuni, ca să înșele, dacă ar fi 
cu putinţă, şi pe cei aleşi Marcu 13.22. Aceasta se întâmplă în 
zilele noastre. În aceste circumstanţe lipsa discernământului 
spiritual ne face vulnerabili. Să nu ne înşelăm singuri; dacă 
îngerii care trăiau în prezenţa lui Dumnezeu au putut fi înşelați 
de Satan şi convinşi să-l urmeze, cu atât mai mult noi suntem 
expuşi acestui pericol, dacă nu ne pregătim. Nivelul spiritual al 
Bisericii de astăzi este nesatisfăcător şi îşi dovedeşte 
ineficiența. De aceea, şi prin intermediul acestei cărți, Duhul 
Sfânt vrea să trezească Biserica-"Frumoasa din Pădurea 
Adormită”. 


Pentru a putea pricepe ce se întâmplă în jurul nostru în 
lumea de azi, avem nevoie să înțelegem fenomenul spiritual. 
Lucrarea vrea să aducă un plus de claritate celor care sunt 
preocupaţi de înţelegerea manifestărilor spirituale, atât a celor 
ce au loc în Biserică, cât şi a celor din afara ei. Fenomenele 
religioase, esoterice, oculte, paranormale, parapsihologice nu 
sunt decât expresii ale aceleiaşi realităţi spirituale, care trebuie 
abordată în mod unitar. 


Realitatea spirituală este abordată de pe poziţii creştine, 
păstrând o echidistanță în privinţa diverselor confesiuni, iar la 
baza întregii argumentaţii stă Biblia, care este Cuvântul lui 
Dumnezeu revelat oamenilor. Abordarea teologică nu este în 
totalitate cea clasică, fapt care va stârni la început, poate, 
rețineri sau chiar împotriviri, dar pe măsura înaintării în 
argumentaţie am convingerea că cele mai multe obiecțiuni vor 
fi depăşite. Biblia ne încurajează să cercetăm lucrurile şi să 
păstrăm ce este bun. 


Chiar dacă Biserica pare să fi obosit, să se fi blazat şi să 
fi intrat într-o dulce moleşire, Duhul Sfânt este încă la lucru 
pentru a ne descoperi lucruri şi perspective noi asupra 
Cuvântului şi lucrării lui Dumnezeu, cele pe care până acum nu 

le „puteam purta” (loan 16.12-14). Fără călăuzirea Duhului 
toată învățătura şi înţelepciunea noastră se vor dovedi a fi fost 
zadarnice. 


Am scris această carte sub imperiul urgenței, în urma 
unei viziuni, achitându-mă de datoria de a avertiza asupra 
faptului că intrăm chiar acum într-o nouă fază a „sfârşitului 
vremurilor”, şi asupra implicațiilor şi pericolelor legate de 
aceasta. De aceea cer îngăduință pentru acele lucruri care poate 
vi se va părea că „ar fi putut” sau „ar fi trebuit” spuse „mai 
bine”. 

Vă aştept cu orice fel de observaţii, comentarii, contra- 
argumente, critici, ca şi eventualele aprecieri, la adresa de mai 
jos. Îmi ofer disponibilitatea pentru discuţii individuale, ca şi 
pentru dezbateri sau seminarii legate de acest subiect. 


Mă rog ca această carte să devină acel instrument pe 
care Duhul Sfânt l-a dorit atunci când a dat revelaţia, prin care 
să se poată împlini voia Lui cea bună, plăcută şi desăvârşită în 
cei chemaţi să fie sfinți. 


Cu dragostea Lui, 


Răzvan Ardelean 


partner(aclicknet.ro 


Braşov 
31.03.2009 


Partea I Fundamente spirituale 


Și vorbim... nu cu vorbiri învăţate de la 
înțelepciunea omenească, ci cu vorbiri 
învățate de la Duhul Sfânt, 
întrebuințând o vorbire duhovnicească 
pentru lucrurile duhovniceşti. Dar omul 
firesc nu primeşte lucrurile Duhului lui 
Dumnezeu, căci, pentru el, sunt o 
nebunie; şi nici nu le poate înțelege, 
pentru că trebuiesc judecate 
duhovniceşte. 1 Corinteni 2.13-14 


Capitolul 1. Înțelegerea vremurilor 


Și dimineaţa, ziceți: „Astăzi are să fie 
furtună, căci cerul este roşu- 
posomorât.” Fățarnicilor, fața cerului 
ştiţi s-o deosebiți, şi semnele vremurilor 
nu le puteţi deosebi? Matei 16:3 


Contextul social-cultural-istoric 


Urmărind programele de televiziune putem să ne facem 
o idee despre contextul social-cultural al momentului. Ca 
urmare a dezvoltării ştiinţei şi tehnologiei, a creşterii nivelului 
de cunoaştere, ne-am aştepta ca în secolul XXI să nu mai 
credem în fantome, în descântece sau magie. Surprinzător este 
faptul că, din contră, preocupările sociale s-au intensificat în 
ceea ce priveşte fenomenul supranatural. Fenomenele 
paranormale şi activitățile esoterice au invadat viaţa noastră 
socială. Multă lume practică Yoga, Meditaţie Transcedentală, 
Bioenergoterapie, Reiki, Radiestezie, Ghicitorie, Divinaţie, 
Horoscop, Magie, Vrăjitorie, Channeling. Cărţi şi filme ca 
Harry Poter, Stăpânul inelelor, Medium, Cronici Paranormale, 
filme documentare despre fantome, au umplut spațiul nostru 
cultural. Filme cu eroi posesori ai unor puteri supranaturale 
(Superman, Batman, Omul păianjen, Ucenicul lui Merlin, 
Harry Potter etc) au darul de a stârni în spectator pofta de 
putere, aspiraţia după forţe supranaturale precum şi dorinţa de 

intra în contact cu eventuale „entități” supranaturale care ar 
putea furniza astfel de puteri. Jocurile pe calculator în care 
protagoniştii primesc puteri supranaturale prin consumarea 
unor poţiuni magice, au acelaşi efect. Cărţi de inițiere în magie, 
literatură ocultă, parapsihologică, mistică, esoterică, umplu 
rafturile librăriilor, chiar şi a celor pentru copii. Cărţile pentru 
copii şi benzile desenate nu mai prezintă lupta între bine şi rău 
cu victoria celei dintâi, ci de multe ori învinge răul, iar în alte 
povestiri binele nici nu mai există, lupta desfăşurându-se între 
rău şi rău. Planga spiritistă OUIJA se poate acum cumpăra la 
fel ca orice alt joc de societate. 


Încercând să dăm o explicaţie acestui fenomen, am 
putea ajunge la concluzia, în mare măsură adevărată, că 
motivul practicării pe scară largă a unor discipline spirituale 
este legat de faptul că dezvoltarea umană şi-a atins apogeul, 
aducând cu sine constatarea că resursele naturale obişnuite ale 
omului sunt insuficiente. În atmosfera concurenţială ce domină 
societatea de azi, în dorința de a avea un avantaj asupra 
celuilalt, oamenii au început să caute resurse în domeniul 
supranatural. De asemenea lipsa vindecării prin metode 
medicale, în anumite situaţii, au determinat oamenii să caute 
resurse spirituale. Istoria ne arată că întotdeauna au existat 
persoane care au operat în lumea spirituală pe baza unor 
cunoştinţe ținute secrete, iar astăzi tot mai mulți oameni vor să 
le descopere, să şi le însuşească şi să le practice. 


Aceste preocupări ar fi încetat însă, dacă ele nu ar 
produs efecte. Cu alte cuvinte, se constată practic că există o 
lume spirituală, omul însuşi fiind o ființă spirituală, deoarece 
poate influența lumea spirituală, şi poate fi influențat de 
aceasta. 


Motivul fundamental al preocupărilor spirituale ale fiinţei 
umane trece dincolo de urmărirea unor efecte particulare. 
Omul caută lucrurile spirituale deoarece a constatat că există 

o realitate spirituală, iar el, omul, este o fiinţă spirituală în 
natura lui. 


Contextul ştiinţific 


Teoria vidului fizic? . 


Vidul fizic este un concept modern specific mecanicii 
cuantice, şi reprezintă „un obiect cuantic complex şi dinamic 
care se manifestă prin fluctuații”. Vidul fizic reprezintă cauza 
apariţiei aşa-numitei „deplasări Lembov” într-o structură 
ultrasubțire a radiației atomului de hidrogen determinând 
apariţia efectului Cazimir. 


Descrierea ştiinţifică a teoriei vidului fizic a lui Sipov 
se bazează pe teoriile lui S. Veinberg, A. Salam şi S. Gleshou, 
şi are la bază trei ecuaţii de vid: a lui Einstein, a lui Heizenberg 
şi cea a lui Yung-Millis, care reprezintă ecuaţii structurale ale 
geometrei lui R. Veitzenbok. Concluzionăm ca teoria lui Sipov 
este construită pe baze fundamental riguroase. 


Teoria Vidului Fizic (TVF) a permis înţelegerea de pe 
poziţii noi a structurii Universului. Conform acesteia, 
realitatea, a cărei parte suntem şi noi toţi, se compune din 7 
nivele ierarhice: 


e Primele 4 nivele inferioare au fost numite „fizică 
obiectivă”, şi reprezintă obiectul de studiu al fizicii standard. 


e Următoarele două nivele au fost numite „fizică 
subiectivă”, deoarece o serie de rezultate teoretice şi 
experimentale arată că aceste două nivele, joacă un rol 
determinant în conştiinţa omului. 


? Sursa: Victor Jalo „ Bazele fundamentale ale unei tehnologii de varf”, în 
Teodorescu, 2007. 

e Ultimul nivel, al Spiritului, denumit de Sipov nivelul 
„Nimicului Absolut” reprezintă nivelul legat de manifestarea 
globală a Spiritului ca factor cosmic. De reţinut este 
afirmaţia cercetătorilor că „Nivelul spiritului trebuie să aibă 
un început creator şi volitiv” care incumbă iminenţa esenței 
creatoare a Spiritului şi inevitabilitatea esenței volitive a 
acestuia. 


„TVF ca şi modelele fizice construite, nu numai că ne oferă 
baze de creare a unei „fizici a conştiinţei”, dar ne permit 
chiar să ne apropiem de reprezentările fizice ale rolului 
Spiritului” concluzionează autorul articolului. 


Războiul psihotronic 


Vreau să precizez că ceea ce am prezentat mai sus este 
un extras dintr-o lucrare ştiinţifică. Aceasta, alături de alte 
lucrări din aceeaşi categorie, au fost prezentate la Sesiunea de 
Comunicări Ştiinţifice ale Armatei, în legătură cu Războiul 
energo-informaţional. Armata se preocupă mult şi ia foarte în 
serios lucrurile spirituale, pe care ei le numesc „energo- 
informaționale” sau „psihotronice”. Arme energo- 
informaționale au fost utilizate cu succes în războiul din Irak. 


Magia, farmecele si descântecele, pe care le credeam 
apanajul exclusiv al vrăjitoarelor, au devenit, de aproximativ 
50 de ani, practici ale serviciilor secrete ale marilor puteri. De 
atunci domeniul s-a dezvoltat incredibil, mai ales din rațiuni 
militare, armele denumite parapsihologice fiind experimentate, 
studiate si folosite în tot mai multe tări, în primul rând pentru 
spionaj, dar şi pentru derutarea sau chiar anihilarea inamicului. 

Un atac parapsihologic sau energo-informational * se 
bazează pe emiterea unui fel de unde în spectrul de frecvenţă 
situat între 4 şi 13 hertzi, ce te poate influența să faci ceva 
anume, anihilându-ți voința, te poate îmbolnăvi sau chiar 
omoră. Metodele folosite sunt influenţa directă provocată de 
subiecți umani, un fel de ‘magi’ moderni (ruşii fiind cei mai 
buni în domeniu), sau tehnologii avansate, respectiv aparate 
care produc unde ce influenţează negativ organismul uman (la 
acest capitol primii fiind americanii). 


Atacurile parapsihologice (numite şi psihotronice, termen 
introdus de profesorul Zdenek Rojdak în 1973) pot fi 
contracarate prin acțiunile altor specialişti în domeniu, un fel 
de “vraci! care ştiu cum să asigure protecţia sau cel puţin să 
scoată la timp persoana atacată din zona malefică. 


La summitul NATO de la Bucureşti (2008), au participat în jur 
de 50 de şefi de stat şi de guvern. Pentru protecția lor a fost 
desfaşurată o impresionantă armată de profesionişti în paza şi 
protecția oficialităților de rang înalt. Printre ei, şi persoane care 
s-au ocupat exclusiv cu protecția parapsihologica a VIP-urilor 
summitului de eventuale atacuri mentale, un fel de “vrăjitori” ai 
serviciilor secrete. 


„La summitul de la Bucureşti, câțiva şefi de stat vor avea cu 
siguranță propria protecție parapsihologică adusă de acasă. 
În primul rând, reprezentanții statelor care deţin arma 
nucleară”, a declarat generalul de brigadă dr. Emil Străinu, 
consilier al Parlamentului României ‘pe probleme de 
ameninţări neconvenționale şi asimetrice”, director al 
Centrului Special de Situaţii şi Cercetări Ufologie şi 
Psihotronice. „În momentul de faţă, a fost depăşită faza 
conflictelor clasice, cu tancuri, mitraliere şi trupe, intrându-se 


* Sursa: Ziarul Libertatea, 30 Martie 2008 

într-o nouă perioadă, a unor operaţiuni militare speciale 
denumite neconvenţionale sau a amenințărilor în care relaţia 
agresor-țintă nu mai respectă raporturile obişnuite, 
încadrându-se în zona conflictelor asimetrice. Cu alte cuvinte, 
nu mai primeşti direct un pumn în față, ca ţintă, ci îl primeşti 
de la distanță, prin mijloace nemateriale, invizibile. În 
această categorie se pot încadra tehnicile de agresiune de tip 
informaţional-energetic şi agresiunile psihotronice ”, a declarat 
generalul Emil Străinu. 

Pentagonul deţine “arma cu rază telepatică”. 
Pentagonul a declasificat recent un raport ce dezvăluie 
planurile armatei americane de a se dota cu arme “cu rază 
telepatică”. Raportul, numit “Bioefectele unor arme non- 
letale”, se referă la dispozitive care utilizând microunde, laser 
şi sunete, ar putea cauza inamicului febră, l-ar face să “audă 
voci”, proiectând cuvinte direct în urechile oamenilor, sau care 
le pot afecta echilibrul. Cei care doriți să ştiţi mai multe, citiți 
articolul următor pe internet: 


http://bisericasecreta.wordpress.com/2008/03/30/bush- 
putin-si-sarkozy-au-vrajitori-printre-garzile-de-corp/ 


Fizica Cuantică. 


Din nefericire, descoperirilor fizicii cuantice li s-a dat o 
interpretare anti-Teo-logică şi pro-Tao-logică. O contribuţie 
decisivă în acest sens a avut-o cartea „Taofizica” (2004) scrisă 
de cunoscutul fizician Fritjof Capra, în care autorul face o 
paralelă între fizica modernă şi mistica orientală. El spunea: "În 
fizica modernă, tema conştiinţei a fost ridicată în legătură cu 
observarea fenomenelor atomice. Teoria cuantică a arătat foarte 
clar că aceste fenomene pot fi înţelese doar ca legături dintr-un 

lanţ de procese, al cărui final se află în conştiinţa 
observatorului uman." 


În lucrarea "Simetrii şi reflecții - Eseu ştiinţific", 
fizicianul Eugene Wigner nota: "Nu este posibil să formulăm 
legile teoriei cuantice într-un mod complet, fără a ne referi la 
conştiinţă." 


"O astfel de ipoteză deschide posibilități uluitoare 
pentru o interacţiune directă între fizică şi misticismul oriental. 
Înțelegerea conceptului de conştiinţă şi al legăturii sale cu 
Universul este punctul de plecare al tuturor experiențelor 
mistice... Dacă fizicienii doresc cu adevărat să includă natura 
conştiinţei umane în aria lor de cercetare, atunci un studiu al 
ideologiei orientale le poate asigura cu uşurinţă un punct de 
vedere stimulant", susține Capra. 


Cea mai importantă trăsătură a viziunii orientale este 
aceea că toate lucrurile sunt privite ca părți interdependente şi 
inseparabile ale întregului cosmic, ca manifestări diferite ale 
aceleiaşi Realităţi Ultime. Tradițiile orientale se referă în mod 
constant la această realitate ultimă, indivizibilă, care se 
manifestă în toate lucrurile şi din care fac parte toate lucrurile. 
În hinduism ea este numita Brahman, în budism Dharmakaya, 
în taoism Tao. 


O importantă implicaţie a descoperirilor Fizicii 
Cuantice este tocmai această conştiinţă a unității şi 
intercorelării tuturor lucrurilor şi evenimentelor, experienţa 
fenomenelor ca fiind manifestări ale unei unice conştiinţe 
primordiale. Această unitate devine evidentă la nivel atomic şi 
se manifestă din ce în ce mai pregnant pe măsură ce pătrundem 
mai profund în domeniul particulelor subatomice. Diversele 
modele care descriu lumea subatomică exprimă mereu în 
moduri diferite, aceeaşi idee, şi anume că elementele 
constitutive ale materiei şi fenomenele în care acestea sunt 

implicate sunt interconectate şi interdependente; ele nu pot fi 
înțelese ca entităţi izolate, ci doar ca părți ale întregului. 


Pe măsură ce coborâm în adâncul materiei, ne dăm 
seama că deşi ea pare a fi compusă din particule la nivel 
macroscopic, la nivel atomic masa nu mai poate fi asociată cu 
„bucăţi” de materie ci cu nişte conglomerate de energie; astfel 
particulele au o natură intrinsec dinamică. Particulele nu sunt 
grăunțe izolate de materie, ci “structuri de probabilitate”. 
Particulele reprezintă condensări locale de câmp, concentrări 
de energie care vin şi se duc, pierzându-și astfel caracterul 
individual şi dizolvându-se în câmpul suport. Einstein spunea 
că “materia este constituită din regiuni ale spaţiului în care 
câmpul este foarte intens... în noua fizică nu este loc şi pentru 
câmp şi pentru materie căci câmpul este unica realitate” 
(Capra, 2004, 208). Particulele sunt mai curând idealizări utile 
scopurilor practice, dar fără semnificaţie fundamentală. Aşa 
cum afirma Niels Bohr: “Particulele materiale izolate nu sunt 
decât abstracțiuni; proprietăţile particulelor pot fi observate 
numai prin intermediul interacțiunilor acestora cu alte sisteme”. 


Teoria cuantică a relevat unitatea Universului arătând 
că lumea nu este compusă din entități independente între ele. 
Pe măsură ce coborâm la nivel submicroscopic natura nu ni se 
mai înfăţişează sub forma unor “cărămizi” solide, dure, ci ne 
apare mai ales ca un sistem de relaţii care leagă diferitele părți 
ale întregului, iar observatorul este întotdeauna inclus în 
acest sistem, astfel la nivel atomic nu mai funcţionează 
diferențierea eu-lume (Capra, 2004, 69,70 şi 134). O particulă 
elementară nu este o entitate independentă. Ea reprezintă în 
esența ei un sistem de relaţii corelat cu alte sisteme. (Capra, 
2004, 134) 


Vă mai ofer câteva afirmaţii interesante ale oamenilor de 
ştiinţă, fizicieni care activează în acest domeniu: 

e O particulă se poate deplasa înainte şi înapoi în timp tot 
aşa cum cum se poate deplasa spre stânga sau dreapta în 
spaţiu. Nu are rost să alegem un sens de curgere a timpului. 
(Capra, 2004, 184) 


e  Vidul este departe de a fi un gol. El conţine un număr 
nelimitat de particule care se formează şi se distrug fără 
încetare. (Capra, 2004, 219) 


e Singura cale de a descoperi constituenţii particulelor 
este aceea de a le sparge, antrenându-le într-un proces de 
ciocnire la energii înalte. Dar fragmentele rezultate în urma 
acestor procese nu sunt niciodată “bucăți mai mici” ale 
particulelor inițiale. Fragmentele rezultate sunt particule de 
acelaşi tip cu cele iniţiale, şi se formează din energia 
cinetică şi masele implicate în ciocnire. Astfel particulele 
subatomice sunt destructibile şi indestructibile în acelaşi 
timp. (Capra, 2004, 79 şi 245) 


e Lanivelsubatomic materia nu există cu certitudine într- 
un anumit loc, ci mai degrabă prezintă “tendința de a 
exista”, iar evenimentele nu se desfăşoară în mod cert la 
momente de timp bine stabilite ci prezintă “tendinţa” de a 
se produce. (Capra, 2004, 69) 


e Două evenimente care îi par unui observator ca 
simultane, pot fi văzute de alți observatori în secvențe 
temporale diferite. (Capra, 2004, 162) 


e La ceeace par a fi întrebări simple, suntem tentaţi fie să 
nu dăm nici un răspuns, fie să dăm unul care la prima 
vedere va părea mai mult o reminiscență dintr-un straniu 
catehism decât o afirmaţie din ştiinţa fizicii. Când întrebăm, 
de pildă, dacă poziţia unui electron rămâne aceeaşi, trebuie 
să răspundem “nu”; când întrebăm dacă poziția electronului 
se schimbă în timp trebuie sa răspundem “nu”; când 
întrebăm dacă electronul stă pe loc, trebuie să răspundem 

“nu”; când întrebăm dacă electronul este în mişcare, trebuie 
să răspundem “nu”. (Capra, 2004, 148) 


e Suntem conduşi către noţiunea de întreg indestructibil, 
noţiune opusă ideii clasice de realitate separabilă în părți ce 
pot fi analizate independent. Ideile clasice de realitate 
constituită din “componente elementare” fundamentale şi 
de sistem alcătuit prin alăturarea şi aranjarea părților au fost 
părăsite. Spunem acum că interdependenţa cuantică a 
intregului constituie realitatea fundamentală şi că părțile, 
care se comportă doar în mod relativ independent, sunt 
forme particulare integrate acestei unități. (Capra, 2004, 
133) 


Misticii orientali afirmă că percepția unității lumii este 
atinsă în acea stare de conştiinţă în care individualitatea se 
dizolvă în nediferenţiere, în care lumea simţurilor, ca şi 
noţiunea de “obiect” sunt depăşite. După cum afirma Chuang 
Tse: “Legătura cu trupul şi cu părțile sale dispare. Percepția 
senzorială este înlăturată. Astfel, părăsindu-mi forma 
materială şi conştiinţa egoului, devin una cu Marele Unu”. 
Unii dintre aceşti mistici şi-au descris experienţa spirituală în 
termeni aproape identici cu cei folosiţi de fizicienii atomişti: 


“Obiectul material... se deosebeşte de ceea ce ne apare nouă; el 
nu este un obiect separat de restul naturii, ci o parte integrantă 
şi, într-un mod încă şi mai subtil, chiar expresia unității 
naturii.” (Sri Aurobindo, “Sinteze de Yoga” citat în Capra, 
2004) “Lucrurile îşi află natura şi existenţa în interdependență; 
ele nu sunt nimic prin ele însele.” (Nagarjuna). 


După ultimele descoperiri, un anumit număr de 
cercetători, în special fizicieni, tind să încline că fizica cuantică 
şi teoria relativităţii se apropie de tradițiile mistice orientale, 
devenind astfel căi de cunoaştere spirituală. Cine ştie, poate 


20 


peste câţiva ani, la cursurile de fizică copiii noştri ar putea fi 
siliți să urmeze programe de meditaţie! 


Toate acestea sunt în acord deplin şi cu afirmaţiile 
Bibliei, dar fizicienii preferă să ofere credibilitate mai mare 
misticii orientale decât Scripturii. 


Apa. Masaru Emoto. Coandă. 


Ştim din Biblie că apa are o importanță deosebită, atât 
în Creaţie (Căci înadins se fac că nu ştiu că odinioară erau 
ceruri şi un pământ scos prin Cuvântul lui Dumnezeu din apă 
şi cu ajutorul apei. 2 Petru 3.5), cât şi în răscumpărare (EI, 
Isus Hristos, este Cel ce a venit cu apă şi cu sânge; nu numai 
cu apă, ci cu apă şi cu sânge. 1 loan 5.6), chiar dacă nu 
înțelegem pe deplin această importanță. 


Apa s-a aflat printre primele lucruri create de 
Dumnezeu. Ea acoperă circa două treimi din suprafaţa 
globului, reprezintă circa două treimi din compoziţia chimică a 
omului, are proprietăți fizice inexplicabile (se dilată la rece), şi 
are un caracter chimic amfoter (uneori se comportă ca o bază, 
alteori ca un acid). 


Toate organismele vii, plante şi animale, au nevoie de 
apă. S-a mai descoperit că în corpul uman apa nu se află în 
stare lichidă. Deşi chimic identică, apa biologică se deosebeşte 
structural de apa obişnuită deoarece moleculele ei se află 
orientate sub formă de “gheață lichidă”. Savanții americani au 
arătat că aceasta gheață se topeşte la 42,8 °C, ducând la 
extincția vieții. (Cocoru, 1981, 95) 


Cartea “Mesajele ascunse din apă” prezintă munca 
omului de ştiinţă, japonezul Masaru Emoto. Experimentele sale 
arată că intenția, dorinţa, gândurile, voinţa, cuvintele, 

sentimentele, muzica, rugăciunea, bioenergia umană, diferite 
câmpuri informaţionale şi cele electromagnetice, pot influenţa 
structura moleculară a apei. Prin cercetările sale ştiinţa 
confirmă ceea ce tradițiile spirituale susțin de milenii: “spiritul 
mişcă materia”. 


Folosind tehnici fotografice de mare viteză, profesorul 
Emoto a constatat că cristalele ce se formează prin înghețarea 
apei iau forme diferite atunci când către ele sunt îndreptate 
gânduri specifice, concentrate. A descoperit că apa din 
izvoarele limpezi, ca şi cea expusă cuvintelor de iubire, 
rugăciune, fie scrise, fie vorbite, fie doar gândite, cristalizează 
prin înghețare în modele strălucitoare, frumoase, complexe şi 
viu colorate, în forma fulgilor de zăpadă. În schimb, apa 
expusă gândurilor negative formează modele urâte, asimetrice, 
în culori lipsite de strălucire, asemănătoare mostrelor de 
cristale obţinute din ape poluate, reziduale, toxice. S-a 
constatat astfel că apa este un element „viu”, capabil să 
recepteze şi să memoreze informația. Apa „memorează“ 
diferite influenţe şi le transformă în cristale care imită structura 
energoinformaţională. 


Implicațiile acestor cercetări nasc o nouă conştiență a 
modului în care putem avea o influență asupra a tot ce ne 
înconjoară. Omul având o compoziție formată din circa 2/3 
apă, putem înțelege ce influență pot avea gândurile şi 
afirmațiile pozitive sau negative, iubirea sau ura, 
binecuvântarea sau blestemul asupra celor din jurul nostru şi 
asupra noastră înşine. 


Doar în trecere vreau să menţionez faptul că unul dintre 
pionierii cercetărilor în acest domeniu a fost românul Henri 
Coandă, care a fost probabil primul care, pornind de la lucrările 
lui Descartes (1635) asupra cristalizării fulgilor de zăpadă, a 
întocmit o colecție de fotografii a fulgilor de zăpadă (circa 
1500 fotografii), atrăgând atenția asupra faptului că apa, 

dincolo de formula simplă H:O are proprietăți care depăşesc 
sfera noastră de înţelegere. (Cocoru, 1981) 


Concluzii 


Marele pas înainte, rezultat în urma tuturor acestor 
descoperiri, este acceptarea faptului că vechea paradigmă a 
ştiinţei, fundamentarea materialistă, a fost spulberată. 


lată ce spunea părintele cuanticii, marele fizician 
german Max Planck, în cuvântarea rostită la ceremonia de 
decernare a Premiului Nobel pentru fizică (1918), citat în 
(Braden, 2004, 107). 


“Ca un om care şi-a dedicat întreaga viaţă ştiinţei 
exacte — studiului materiei - vă pot spune, ca rezultat al 
cercetărilor mele în legătura cu atomii, doar atât: nu există 
materie ca atare. Tot ceea ce numim 'materie' îşi are originea 
şi există doar în virtutea unei forțe care face să vibreze 
particulele unui atom, şi care menţine integritatea acestui 
minuscul sistem solar al atomului. Suntem obligați să 
presupunem că în spatele acestei forțe există o minte 
conştientă şi inteligentă. Aceasta minte este matricea întregii 
creaţii.” 


Vedem aşadar că oamenii de ştiinţă l-au găsit pe 
Dumnezeu, chiar dacă nu Îl numesc aşa. Ce altceva putem 
înțelege când ni se vorbeşte în Teoria Vidului Fizic de 
iminența esenței creatoare şi inevitabilitatea esenței volitive a 
Spiritului decât că există un Creator care prin Voința Sa a 
declanşat naşterea Universului? 


Ce putem înţelege din declarația lui Planck, că în spatele 
întregii creaţii se află o minte conştientă şi inteligentă, decât că 
existența unui Dumnezeu-Creator a fost demonstrată stiințific? 

De unde până acum ştiinţa nega afirmaţiile Bibliei, 
dintr-o dată aceasta îşi arogă un merit din faptul că ar fi 

descoperit lumea spirituală. Or, Biblia a spus de la început că 
Dumnezeu, care e Spirit, a creat Materia, şi că omul însuşi a 
fost creat ca ființă spirituală. Marea durere este aceea că ştiinţa 
mai degrabă este dispusă să accepte concepțiile misticii 
orientale, decât să-l accepte pe Dumnezeu ca Creator. De ce? 


S-a constatat că motivul de bază pentru care oamenii nu 
cred într-un Dumnezeu Creator şi în Biblie este acela că ei nu 
vor să creadă, şi asta pentru simplul motiv că “le-ar da peste 
cap” felul de a trăi. Ei nu vor să se confrunte cu adevărul. E 
mult mai uşor pentru cineva să creadă în Budism sau 
Hinduism, dar dacă ia în serios ce scrie Biblia el nu-şi mai 
poate trăi viaţa „de capul lui”, trebuie să ia nişte decizii capitale 
pentru viaţa sa. 


Ceea ce aş dori să punctăm la sfârşitul acestui capitol este 
faptul că ştiinţa, până acum duşman declarat a tot ce nu este 
măsurabil, începe să admită existența conştiinţei şi a 
spiritului, şi chiar existența unei “forțe creatoare, 
înzestrată cu inteligenţă şi voinţă”, şi nu doar ca pe nişte 
concepte aparținând disciplinelor filosofic-umaniste sau 
mistic-teologice ci ca pe nişte realități care pot fi studiate cu 
ajutorul metodelor ştiinţelor exacte. 


A doua observaţie se referă la faptul că, deşi oamenii de 
ştiinţă l-au „găsit” pe Dumnezeu, ei preferă să Îl numească 
mai degraba Tao decât Teo (Theos), mai degrabă Marele Unu 
sau Nimicul Absolut decât Dumnezeu. Astfel se împlineşte 
Scriptura care zice „cu toate că au cunoscut pe Dumnezeu, 
nu L-au proslăvit ca Dumnezeu” Romani 1:21 


A treia menţiune se referă la faptul că asocierea cu fizica 
cuantică oferă o mare credibilitate filosofiei orientale, care 
îmbracă prin aceasta o formă pseudoştiințifică numită New 
Age. 

Capitolul 2. Realitatea spirituală 


Și credința este o încredere neclintită în 
lucrurile  nădăjduite, o puternică 
încredințare despre lucrurile care nu se 
văd. Evrei 11.1 


lată că ştiinţa a început să vorbească de „spirit”. Ce 
înseamnă spirit, spiritualitate? Să începem prin a arăta ce nu 
este spiritualitatea, deoarece în lumea de azi există o mare 
confuzie în această privință. Deseori termenul „spiritual” este 
folosit ca sinonim cu termenul „cultural” sau , intelectual”. 
Astfel, o persoană „spirituală” este considerată o persoană 
cultă, erudită, care dă dovadă de multă cunoştinţă sau posedă o 
anumită formă de înțelepciune. Uneori chiar şi despre cei care 
fac glume bune, selecte, rafinate, se spune că sunt „spirituali”. 


O altă interpretare este aceea prin care se consideră că o 
persoană este cu atât mai spirituală cu cât cunoaşte mai bine 
Biblia, Coranul, sau lucrările mistice orientale. Ei bine, toate 
acestea nu sunt spiritualitate. 


Spiritualitatea înseamnă a interacţiona cu lumea 
nevăzută, are de a face cu ceea ce numim în mod obişnuit 
supranatural, paranormal,  parapsihologic:  prevestirea 
viitorului,  vindecări miraculoase, vise  premonitorii, 
clarviziune, facere de minuni, proiecție astrală, telepatie, 
teleportare, comunicare cu entitați spirituale şi altele din 
această categorie. Spiritualitatea este arta de a opera cu ceea ce 
nu se vede, cu realitatea invizibilă. 

Legea fundamentală prin care omul poate acţiona în 
lumea spirituală este Legea Credinței. Această Lege este 
definită în Biblie astfel: 


Și credinţa este o încredere neclintită în lucrurile nădăjduite, 
o puternică încredințare despre lucrurile care nu se văd. 
Evrei 11.1 


Unii teologi susțin că în acest fragment (Evrei 11.1) 
este vorba de credința în Dumnezeu şi aduc în sprijinul poziției 
lor contextul în care este folosită fraza, şi care, într-adevăr, se 
referă la credinţa în El. Totuşi, modul de formulare al frazei 
sugerează că este mai degrabă o definiție cu caracter general, 
care se aplică apoi în mod particular la situaţia contextuală. 
„Credinţa” în sine nu înseamnă implicit credinţa în Dumnezeu, 
ci credința în legitățile realității spirituale, ale lumii nevăzute, 
care, desigur, a fost creată tot de Dumnezeu. 


Subliniez faptul că spiritualitatea are de a face cu a 
interacţiona cu lumea nevăzută, nu se reduce la a cunoaşte 
în mod intelectual aspecte despre lumea nevăzută. 


Chiar dacă nu au o idee prea clar definită despre ce 
înseamnă spiritualitate, oamenii pot cădea de acord cu faptul că 
există o spiritualitate „pozitivă” şi una „negativă”. Dificultatea 
intervine în momentul în care ne propunem să definim care e 
pozitivă, care e negativă şi mai ales care este criteriul prin care 
facem această deosebire. 


Să luăm, de exemplu, radiestezia. Este bună sau este rea? 
Terapiile cu cristale, bioenergie sau Reiki, sunt bune sau rele? 
Mai ştim că există magie albă care se doreşte a fi percepută ca 
acționând în folosul oamenilor, în contrast cu magia neagră 
considerată malefică. Promotorii disciplinelor menționate 
susțin că promovează iubirea aproapelui, vindecarea semenilor, 
facerea de bine, atitudinea morală. Poliţia foloseşte persoane cu 
înzestrări paranormale pentru elucidarea unor cazuri (psychic 

witness), iar armata pentru a obține informaţii despre inamic 
sau pentru a influenţa armata oponentă. Multe alte discipline 
spirituale se află în aceeaşi situație. Sunt ele bune sau rele? 


Problema fundamentală care se ridică este cea a criteriului de 
diferențiere. Dacă criteriul este ajutorarea semenilor, multe 
dintre acestea pot fi considerate bune. Dacă aplicăm criteriile 
Lui Dumnezeu, concluzia s-ar putea schimba în mod dramatic. 


De fapt, întrebarea fundamentală care se pune este: cine 
stabileşte ce este bine şi ce este rău, omul sau Dumnezeu? 


În Scriptură putem citi:... şi preotul să pună pe femeie 
să jure cu un jurământ de blestem, şi să-i zică: „Domnul să te 
facă să ajungi de blestem şi de urgie în mijlocul poporului tău, 
făcând să ţi se usuce coapsa şi să ţi se umfle pântecele, şi 
apele acestea aducătoare de blestem să intre în măruntaiele 
tale, ca să facă să ţi se umfle pântecele şi să ţi se usuce 
coapsa!” Şi femeia să zică: „Amin! Amin!” Preotul să scrie 
blestemurile acestea într-o carte, apoi să le şteargă cu apele 
cele amare. Şi să dea femeii să bea apele amare aducătoare 
de blestem, şi apele aducătoare de blestem vor intra în ea şi-i 
vor pricinui amărăciunea. ... După ce îi va da să bea apele, 
dacă ea s-a pângărit şi a fost necredincioasă bărbatului ei, 
apele aducătoare de blestem vor intra în ea, şi-i vor pricinui 
amărăciunea; pântecele i se va umfla, coapsa i se va usca, şi 
femeia aceasta va fi de blestem în mijlocul poporului ei. Dar 
dacă femeia nu s-a pângărit şi este curată, va rămâne 
neatinsă, şi va avea copii. Numeri 5.21-28 


Dacă nu am şti că este un fragment din Biblie, am 
spune că e un ritual magic, esoteric, ocult nu-i aşa? Elisei a 
aruncat un lemn în apă, care s-a dus la fund, făcând să 
plutească un fier de topor (2 Împărați 6. 6), a aruncat făină într- 
o fiertură otrăvită şi a anihilat în mod miraculos otrava (2 
Împărați 4. 41). Ilie a alergat, sub puterea lui Dumnezeu, mai 

repede decât calul împăratului Ahab (1 Împărați 18.46), la fel ca 
acei călugări tibetani numiţi lung gom pa care străbat deşertul 
cu viteze incredibile. Chemarea ploii o întâlnim atât în Biblie, 
toți ne amintim de Ilie care a oprit şi apoi a declanşat ploaia 
(limpăraţi 17.1; 18.41), cât şi în cultura popoarelor primitive, 
sau în ritualurile şamanice. Urim şi Tumim, aruncarea sorțului 
în poala hainei, interpretarea viselor, pe care le găsim în 
Scriptură par de asemenea nişte lucruri similare practicilor 
esoterice oculte. 


Prevestirea viitorului are diferite denumiri şi forme: în lumea 
esoterică divinaţie (Yi Jing, Tarot), ghicitorie (în stele, în cafea, 
în cărţi, în oase, în palmă), iar în Biblie proorocie / profeție. 


Vindecările spirituale. Au ajuns să cunoască în zilele noastre 
o dezvoltare extraordinară vindecările ce folosesc „punerea 
mâinilor”. Fie că se numesc Bioenergie, Reiki, sau vindecări 
prin daruri spirituale ale unor sfinți, ele descriu aceeaşi 
realitate. Biblia este plină de astfel de evenimente de vindecare. 


Observăm că există o aceeaşi realitate spirituală, dar 
care este privită din două perspective diferite: cea esoterică şi 
cea biblică. Să investigăm mai îndeaproape câteva manifestări 
spirituale: 


1. Teleportarea. 


Teleportarea este un proces de deplasare a unui obiect dintr- 
un loc în altul, mai mult sau mai puţin instantaneu, fără ca 
obiectul să parcurgă spaţiul dintre cele două poziții, găsim 
scris în Enciclopedia Wikipedia. Teleportarea este un concept 
paranormal şi parapsihologic dar şi biblic în acelaşi timp. 


e Biblia ne vorbeşte despre acest fenomen, atunci când 
proorocii au întrebat pe Elisei dacă într-adevăr Ilie a fost 
răpit la cer sau doar a fost teleportat. Această abordare este 
un semn că asemenea lucruri erau ceva obişnuit pe acea 
vreme. Ei i-au zis: „lată că între slujitorii tăi sunt cincizeci 

de oameni viteji; vrei să se ducă să caute pe stăpânul 
tău?” Poate că Duhul Domnului l-a dus şi l-a aruncat pe 
vreun munte sau în vreo vale.” El a răspuns: „Nu-i 
trimiteţi.” 2 Împărați 2.16 


e Filip a fost şi el teleportat după ce l-a botezat pe 
Ministrul de Finanţe al Etiopiei. .... şi Filip a botezat pe 
famen. Când au ieşit afară din apă, Duhul Domnului a 
răpit pe Filip, şi famenul nu l-a mai văzut. În timp ce 
famenul îşi vedea de drum, plin de bucurie, Filip se afla la 
Azot .... Faptele Apostolilor 8:38, 40 


e Profetul Ezechiel a fost teleportat: Când m-a răpit 
Duhul şi m-a luat, mergeam amărit şi mânios, şi mâna 
Domnului apăsa tare peste mine Ezechiel 3:14 


e Isus a fost dus pe acoperişul Templului, apoi pe un 
munte, fie teleportat, fie sub forma unei proiecţii astrale 
(Matei 4.5, Matei 4. 8) 


2. Proiecţia astrală 


Proiecţia astrală sau experiența extracorporală este prezentă în 
multe locuri în Biblie 


e După realizarea unei vindecări Elisei a refuzat să 
primească plată. Ghehazi, slujitorul său, crezând că Elisei 
nu îl vede, a alergat după cel vindecat şi a cerut acestuia o 
plată. Elisei i-a zis: „Oare n-a fost duhul meu cu tine, 
când a lăsat omul acela carul şi a venit înaintea ta? Este 
oare acum vremea de luat argint, haine, măslini, vii, oi, 
boi, robi şi roabe? 2 Împărați 5.26 


e Pavel a spus despre sine: Cunosc un om în Hristos, 
care, acum patrusprezece ani, a fost răpit până în al treilea 
cer (dacă a fost în trup nu ştiu; dacă a fost fără trup, nu 
ştiu: Dumnezeu ştie). 2 Corinteni 12.2 

e Şi din nou Pavel ...În Numele Domnului Isus, voi şi 
duhul meu, fiind adunați laolaltă, prin puterea Domnului 
nostru Isus, am hotărât......] Corinteni 5.4 


e Şi profetul Ezechiel a experimentat proiecția astrală... 
Mâna Domnului a venit peste mine, şi m-a luat în Duhul 
Domnului, şi m-a pus în mijlocul unei văi pline de oase. 
Ezechiel 37.1 


3. Telepatie - citirea gândului 


e Isus, care le-a cunoscut gândurile, a luat cuvântul şi 
le-a zis.... Luca 5:22 La fel Luca 9.47, Luca 11.17, loan 
16.19, Marcu 2.8 


e Elisei a ştiut că cineva a fost trimis să-l ucidă (2 
Impărați 6. 32) 


4. Experienţa OZN. 


Pentru cei ce cred în OZN-uri şi extratereştri am o veste bună şi 
una mai puțin bună. 

e Vestea bună este că au dreptate, există extratereştri, 
există OZN-uri şi originea vieţii este într-adevăr 
extraterestră. 


e Vestea proastă este că aceşti extratereştri nu sunt nişte 
omuleţi verzi de pe Marte, ci sunt ființe spirituale 
materializate, despre care Biblia ne vorbeşte. Originea 
vieții este extraterestră, fiind lucrarea lui Dumnezeu, Isus 
este extraterestru, Ilie şi Enoh au devenit extratereştri după 
răpirea lor, toţi cei care cred în mântuire vor deveni, la un 
moment dat, extratereștri. Îngeri-extratereştri au venit pe 
pământ cu diverse misiuni (Geneza 19.1-12, Luca 24.4 etc). 
Satan şi demonii săi sunt, de asemenea, extratereştri. În ce 
priveşte OZN-urile, există descrieri biblice ale acestora: 


o Răpirea lui Ilie, în prezenţa lui Elisei, a fost 
realizată de un astfel de OZN. Pe când mergeau ei 
vorbind, iată că un car de foc şi nişte cai de foc i-au 
despărțit pe unul de altul, şi Ilie s-a înălțat la cer într- 
un vârtej de vânt. 2 Împărați 2:11 


o Profetul Ezechiel descrie ... Mă uitam ...şi iată 
că ..., era o roată la fiecare din cele patru fețe ale lor. 
Înfățişarea acestor roți şi materialul din care erau 
făcute, păreau de hrisolit, şi toate patru aveau aceeaşi 
întocmire. Înfăţişarea şi alcătuirea lor erau de aşa fel 
încit fiecare roată părea că este în mijlocul unei alte 
roți. Când mergeau, alergau pe toate cele patru laturi 
ale lor, şi nu se întorceau deloc în mersul lor... Unde le 
mâna duhul să meargă, acolo mergeau, încotro voia 
duhul; şi împreună cu ele se ridicau şi roțile, căci 
duhul făpturilor vii era în roţi. Ezechiel 1:15 -20 . 


o Ezechiel 10, întregul capitol, ne prezintă, din nou, 
un astfel de OZN. 


Extratereştri şi OZN-urile sunt mai degrabă rezultatul 
unor materializări ale lumii spirituale, decât al activității unor 
„ființe inteligente venite de pe alte planete”. 


În zilele noastre, în majoritatea covârşitoare a cazurilor, 
ele reprezintă manifestarea activităţii îngerilor căzuți, întrucât 
Satan este momentan „domnul puterii văzduhului”. (Efeseni 
2.2). Celor care nu sunt convinşi de aceste lucruri le recomand 
articolul lui Teodor  Macavei, OZN-URILE, PRIETEN, 
PERICOL SAU PLASMUIRE? pe care îl găsiți la adresa 
http://Aww.rerwebsite.com/ufol.htm, şi mărturia câtorva 
personalități, cercetători ai fenomenelor OZN, care susțin că 
acestea sunt manifestări ocultice şi/sau demonice la 


http://www.rcrwebsite.com/ufo2.htm. 

5. Comunicarea cu entități: comunicare cu îngeri, cu 
demoni, cu sufletele morţilor. 


Aş vrea să precizez aici şi să subliniez faptul că nu există o 
comunicare cu sufletele morţilor. 


Conform Bibliei, înainte de Hristos sufletele morţilor se 
duceau într-un loc subteran numit Şeol (ebr) sau Hades (gr) în 
aşteptarea Judecăţii. Şeolul avea două zone, una pentru 
credincioşi numită „sânul lui Avraam”, şi una pentru 
necredincioşi, de unde nimeni nu putea pleca de capul lui. Dacă 
ar fi fost posibil, bogatul din pilda menționată în Luca 16.19-31 
(Lazăr şi bogatul) ar fi mers personal să-şi anunţe familia de 
existenţa acelui „loc de chin”. În timp ce pentru cei credincioşi 
teologia susține că de la Isus încoace ei merg direct în cer, nu 
pare să existe nici o modificare în statutul morţilor 
necredincioşi. În oricare caz, în toate aceste situaţii sufletele 
morților au o destinație precisă şi nu umblă libere prin cosmos. 


Aşa numitele duhuri ale morților nu sunt altceva decât 
ceea ce se numesc „duhuri de casă” sau „demoni de casă”. Aşa 
cum Dumnezeu ne-a dat fiecăruia îngeri păzitori, şi Satan îşi 
are soldaţii săi la datorie. Aceştia îşi petrec timpul alături de 
noi şi familiile noastre, şi pot lua înfăţişarea persoanei chemate 
în mod spiritist. Ele capătă credibilitate prin faptul că ştiu totul 
despre noi şi istoria familiei noastre. De unde ar putea cunoaşte 
toate intimitățile noastre spiritul unui mort chemat de un 
vrăjitor? Sau chiar un mort din familia noastră apărut în vis, de 
unde ar putea cunoaşte viitorul? Ele nu sunt spirite ale morților, 

sunt demoni“. Posibilitatea comunicării cu aceste entități este 
menţionată în Biblie, şi privită ca o activitate condamnabilă. 


„Să nu fie la tine nimeni care să-şi treacă pe fiul sau pe 
fiica lui prin foc, nimeni care să aibă meşteşugul de ghicitor, 
de cititor în stele, de vestitor al viitorului, de vrăjitor, de 
descântător, nimeni care să întrebe pe cei ce cheamă duhurile 
sau dau cu ghiocul, nimeni care să întrebe pe morţi. Căci 
oricine face aceste lucruri este o urâciune înaintea 
Domnului”. Deuteronom 18.10 


6. Legămintele de sânge. 


Ştim că legămintele sacre au la bază vărsarea de sânge, şi 
că numeroase ritualuri mistice şi oculte în sine implică 
folosirea sângelui uman sau animal. Dar şi în Biblie vedem 
cum legământul lui Dumnezeu cu Avraam (Geneza 15), ca şi 
ritualurile sacrificiale animale pentru ispăşirea păcatelor 
implică sânge (Levitic 4). Chiar şi Noul Testament (Noul 
Legământ) se face „în sângele lui Isus”(Luca 22.20). Aceasta 
se întâmplă deoarece sângele are o încărcătură spirituală (Căci 
viața trupului este în sânge. Vi l-am dat ca să-l puneţi pe altar, 
ca să slujească de ispăşire pentru sufletele noastre, căci prin 
viața din el face sângele ispăşire. Levitic 17.11. De aici şi 
interdicția de a mânca sânge, valabilă atât în Vechiul 
Testament (Geneza 9.4, Levitic 7.26 ) cât şi în Noul Testament. 
(Fapte 15.20). 


Mă voi opri aici deoarece scopul nostru în acest 
moment nu este acela de a face o comparație amănunțită între 


4 În descrierea din Biblie cu privire la Samuel (1 Samuel 28.13-23), personal 
cred că cel „sculat din morţi” nu a fost Samuel şi nici un demon de casă, ci 
un înger trimis de Dumnezeu, de aceea s-a speriat medium-ul spiritist. 
Vrăjitoarea nu s-ar fi speriat de Samuel, deoarece ea însăşi l-a chemat, şi 
nici de un demon, deoarece avea de a face în mod curent cu aceştia. În 
schimb a declarat că vede o „fiinţă dumnezeiască”. 

practicile spirituale biblice şi cele esoterice. Scopul nostru este 
acela de a conştientiza că: 


Deşi folosesc un vocabular diferit, Misticismul, Ocultismul, 
Paranormalul, Parapsihologia, Psihotronica, Esoterismul şi 
Biblia descriu o aceeaşi realitate spirituală. 


Acest adevăr este susținut şi de faptul că Daniel, om sfânt al lui 
Dumnezeu, a ajuns să fie numit şeful esoteriştilor. Într-o 
situaţie critică, Împăratul Belşaţar este informat că: În 
împărăţia ta este un om, care are în el duhul dumnezeilor celor 
sfinți; şi pe vremea tatălui tău, s-au găsit la el lumini, 
pricepere şi o înţelepciune dumnezeiască. De aceea împăratul 
Nebucadneţar, tatăl tău, da, tatăl tău, împărate, l-a pus mai 
mare peste vrăjitori, cititori în stele, haldei, ghicitori. Daniel 
5.11. Totuşi Daniel nu s-a amestecat în practicile lor. 


Lumea spirituală este o lume la fel de reală ca şi lumea 
materială. Ea îşi are propriile legi care o guvernează, iar 
aceste legi funcționează indiferent dacă cineva crede sau nu 
în realitatea spirituală, indiferent dacă el crede sau nu în 
Dumnezeu! 


Această afirmație poate fi surprinzătoare, mai ales 
pentru lumea creştină. Deşi toate lucrurile, atât cele văzute cât 
şi cele nevăzute au fost create de Dumnezeu, unii pot alege să 
nu creadă în existenţa lui Dumnezeu, şi totuşi pot cunoaşte şi 
utiliza legile spirituale, tot aşa cum oamenii care nu cred în 
Dumnezeu pot cunoaşte şi utiliza legile lumii materiale. 


Care sunt aceste „legi spirituale” constituie un subiect care nu 
face obiectul cărții de față. Vom menţiona totuşi, la timpul 
potrivit câteva dintre ele. 


Am arătat că există o singură realitate spirituală. Atunci se 
pune întrebarea: există vreo diferență între creştinism şi 
esoterism? Diferența constă în modul în care ne raportăm la 

Dumnezeul Bibliei. Întrebarea fundamentală, aşa cum am 
arătat, este: cine stabileşte ce este bine şi ce este rău? 


Creştinii îl recunosc pe Dumnezeu ca Creator şi Suveran, îl 
recunosc pe Isus ca Mântuitor şi se supun lui ca Domn, acceptă 
Biblia ca fiind Cuvântul lui Dumnezeu inspirat. Dumnezeu este 
cel care defineşte binele şi răul. 


Esoteriştii îl scot din ecuaţie pe Dumnezeul Bibliei înlocuindu- 
| cu un Dumnezeu-Forțţă-Natură-Univers, impersonal, în timp 
ce persoana-dumnezeu devine Omul însuşi. Acesta nu se 
supune decât propriei voințe, el însuşi fiind cel care defineşte 
binele şi răul după sloganul „omul e măsura tuturor lucrurilor”. 
5 


5 Excepţie de la această categorizare sunt sataniştii, care cred în Dumnezeul 
Bibliei, dar preferă în mod deliberat să fie de partea lui Satan, şi se supun 
acestuia. 

Capitolul 3. Cele 3 ceruri. Omul spiritual. 


Cunosc un om în Hristos, care, acum 
patrusprezece ani, a fost răpit până în al 
treilea cer ...a fost răpit în rai. 


2 Corinteni 12.2 


Să încercăm împreună, în cele ce urmează, să aducem 
mai multă lumină asupra realității spirituale. Dacă în 
capitolelele precedente scopul era să conştientizăm existenţa 
lumii spirituale, pentru cei care încă mai aveau nevoie de 
aceasta, acum vom încerca, cu ajutorul unei „chei? să 
pătrundem mai adânc în problematica spiritualului. Această 
cheie este „conceptul celor trei ceruri”. 


În diferite culturi spirituale se vehiculează existența 
unui număr de ceruri care poate varia de la două, trei, şapte, 
nouă sau mai multe. În Biblie găsim referiri care sugerează 
faptul că există mai multe ceruri astfel: 


e Deuteronom 10.14 lată, ale Domnului, Dumnezeului 
tău, sunt cerurile şi cerurile cerurilor, pământul şi tot ce 
cuprinde el. 


e Marcu 11:10 Binecuvântată este Impărăţia care vine, 
Împărăţia părintelui nostru David! Osana în cerurile prea 
înalte!” 


Deci putem identifica cerurile, cerurile cerurilor şi cerurile 
preaînalte. 

Pavel ne spune despre sine... Cunosc un om în Hristos, 
care, acum patrusprezece ani, a fost răpit până în al treilea cer 
....4 fost răpit în rai. 2 Corinteni 12.2 


Putem deduce din cele de mai sus că există trei ceruri. 
Dumnezeu locuind în cel de al treilea cer, presupun că nu poate 
exista un cer mai înalt decât acesta. Desigur, fiecare cer la 
rândul lui poate avea una sau mai multe trepte, de exemplu cel 
de al treilea cer ar putea avea 7 astfel de subnivele. 


Cărţile de teologie explică realitatea celor trei ceruri în 
felul următor: primul ar fi cerul în care zboară păsările, al 
doilea cer ar fi cel în care sunt stelele, iar al treilea cer este 
locuinţa lui Dumnezeu. Dincolo de aspectul poziţional-spațial 
al acestor ceruri eu cred că există şi o conotaţie spirituală a 
acestora. Când Isus spune ...cum veți crede când vă voi vorbi 
despre lucrurile cereşti? Ioan 3.12, sau Pavel... şi gemem în 
cortul í acesta, plini de dorința să ne îmbrăcăm peste el cu 
locaşul nostru ceresc 2 Corinteni 5.2, cred că ei au în vedere o 
conotaţie spirituală a cerurilor. 


Cele trei ceruri reprezintă trei nivele spirituale, care vor fi 
prezentate în continuare. În cadrul fiecărui nivel există mai 
multe subnivele şi grade de putere. 


Iniţial exista un singur nivel spiritual, apoi au fost două, 
şi în cele din urmă trei. Pentru a înţelege cum s-a întâmplat 
acest lucru, trebuie să aruncăm o privire în Istoria Universului”, 
şi chiar puţin înainte de naşterea acestuia. Se pare ca lucrurile 
s-au petrecut cam aşa... 


Istoria universului - istoria celor trei ceruri 


6 Pavel se referă la trupul fizic 
7 Sursa: Ardelean (2009) 

Dragostea divină 


În veşnicia dinaintea naşterii Universului, când încă nu 
se “inventase” timpul, exista o comuniune minunată între trei 
persoane —Tatăl, Fiul şi Duhul Sfânt - care alcătuiau o singură 
fiinţă. Relaţia lor era guvernată de principiul dragostei divine, a 
dragostei care se dăruieşte, astfel încât fiecare era preocupat nu 
de propria persoană ci de a-i onora pe ceilalți şi de a le face 
bucurie. Aceasta atitudine, definitorie pentru Divinitate, o 
putem intui din afirmaţiile făcute în Biblie cu diferite ocazii: 


e Deşi Tatăl avea autoritatea supremă, El a avut deplină 
încredere şi a dat-o în întregime Fiului (Matei 28.18) 


e Isus n-a profitat de acest lucru pentru “a-şi face de cap” 
ci a rămas ascultător de Tatăl până la moartea lui pe cruce 
(Filipeni 2.6-11) 


e În ce priveşte pe Duhul Sfânt, acesta niciodată nu se 
glorifică pe sine, ci doar pe Isus şi pe Tatăl; cu toate acestea 
Fiul spune “Orice păcat şi orice hulă vor fi iertate 
oamenilor, dar hula împotriva Duhului Sfânt nu le va fi 
iertată. "(Matei 12.31 >; astfel El îl onorează pe Duhul Sfânt 
considerându-l mai important decât propria persoană. 


Satan 


Dumnezeu a creat făpturile angelice, populând cu ele 
cerul şi atribuindu-le diferite funcții şi diferite grade de putere 
spirituală (îngeri, arhangheli, heruvimi, serafimi etc). 


Satan a fost un arhanghel foarte frumos, supranumit şi 
“Lucifer”, despre care Biblia spune: 


.. Tu aveai pecetea desăvârşirii, erai plin de înţelepciune, şi 
desăvirşit în frumusețe. Stăteai în Eden, grădina lui 

Dumnezeu, şi erai acoperit cu tot felul de pietre scumpe: cu 
sardonic, cu topaz, cu diamant, cu hrisolit, cu onix, cu iaspis, 
cu safir, cu rubin, cu smarald, şi cu aur; timpanele şi flautele 
erau în Slujba ta, pregătite pentru ziua cînd ai fost făcut. Erai 
un heruvim ocrotitor, cu aripile întinse; te pusesem pe 
muntele cel sfânt al lui Dumnezeu, şi umblai prin mijlocul 
pietrelor scânteietoare. Ai fost fără prihană în căile tale, din 
ziua cînd ai fost făcut, până în ziua când S-a găsit nelegiuirea 
în tine. ... Ti s-a îngâmfat inima din pricina frumuseţii tale, fi- 
ai stricat înțelepciunea cu strălucirea ta. Ezechiel 28.13-17 


... Tu ziceai în inima ta: „Mă voi sui în cer, îmi voi ridica 
scaunul de domnie mai presus de stelele lui Dumnezeu; ..., voi 
fi ca Cel Prea Inalt.” Isaia 14.13-14 


În urma acestei îngâmfări Satan n-a vrut să se mai 
supună lui Dumnezeu, şi a corupt circa o treime din numărul 
îngerilor ca să-l urmeze în răzvrătirea lui. Datorită acestui fapt 
Dumnezeu i-a alungat din cerul său, dar nu i-a putut pedepsi 
deoarece îngerii au fost creați cu voință liberă, iar supunerea 
prin forță nu are ce căuta în Împărăţia dragostei lui Dumnezeu. 


Astfel a apărut al doilea cer spiritual, care este cerul 
oştirii lui Satan 


Să reținem că elementul cheie al răzvrătirii este aspirația 
lui Satan: „voi fi ca Dumnezeu!” 


Crearea omului 


La baza creării omului a stat dorinţa lui Dumnezeu 
de a multiplica relaţia din Trinitate într-o familie mai 
numeroasă. Putem deduce aceasta din faptul că Adam şi Eva 
au fost creaţi după „chipul şi asemănarea lui Dumnezeu”, spre 
deosebire de toate celelalte fiinţe create (Geneza 1.26). Lui 
Adam i-a fost dată stăpânirea peste Grădina Eden. Acest 
domeniu însă, aparținuse cândva lui Satan, aşa cum am văzut. 
De aceea Adam trebuia să-şi păzeasca grădina. (Domnul 

Dumnezeu a luat pe om şi l-a aşezat în grădina Edenului, ca s- 
o lucreze şi s-o păzească. Geneza 2.15) 


Dumnezeu a a dat omului porunca aceasta: „Poţi să mănânci 
după plăcere din orice pom din grădină; dar din pomul 
cunoştinței binelui şi răului să nu mănânci, căci în ziua în care 
vei mânca din el, vei muri negreşit. Geneza 2.16 

Adam trebuia să evolueze şi să se desăvârşească pe un 


drum al ascultării, hrănindu-se din pomul vieţii şi exersând 
liberul arbitru în dependenţă de Creator. 


Prin crearea omului a fost creat un nou subnivel spiritual, 
specific omului. 


Căderea în păcat 


Pentru a-şi recăpăta anumite privilegii, Satan, numit şi 
Diavolul, i-a amăgit pe Eva şi Adam, să mănânce din “fructul 
oprit”. De remarcat este faptul ca Satan nu i-a forțat să 
mănânce, el doar le-a sugerat o opţiune ... Atunci şarpele a zis 
femeii: „Hotărât, că nu veți muri! dar Dumnezeu ştie că, în 
ziua când veţi mânca din el, vi se vor deschide ochii şi veți fi 
ca Dumnezeu, cunoscând binele şi răul”. Geneza 3.4-5. 

Adam şi Eva au acceptat de bună voie să-l creadă mai degrabă 
pe Lucifer decât pe Dumnezeu, căzând astfel în aceeaşi 
răzvrătire ca acesta. 


Remarcăm în modul în care Adam a fost ispitit, elementul 
cheie al rebeliunii: „veţi fi ca Dumnezeu”. Să reținem deci, 
că Adam a acceptat să mănânce din fruct pentru „a fi ca 
Dumnezeu”. 


Biblia spune: “Nu ştiţi că, dacă vă dați robi cuiva, ca 
să-l ascultați, sunteți robii aceluia de care ascultați? ” Romani 
6.16 (vezi şi 2 Petru 2.19). Aşa a devenit Adam robul lui Satan. 

Satan urmărea ca astfel, ținându-l captiv pe Adam - 
creat după chipul lui Dumnezeu, deci “membru al familiei”- şi 
stăpânind peste el şi urmaşii acestuia, să-L determine pe 
Dumnezeu să-l reprimească în cer şi să-i acorde anumite 
drepturi. Acest fapt a avut câteva consecinţe: 


1. Observăm faptul că într-adevăr Satan a reuşit să recâştige 
dreptul de a participa la întâlnirile îngerilor (lov 2.2). Putem să 
ne întrebăm de ce Dumnezeu n-a luat nici o măsură împotriva 
lui Lucifer? Deşi ne e greu să ne închipuim, cu toate că 
Dumnezeu nu dă socoteală nimănui de faptele Sale, 
Atotputernicia Lui este cumva limitată de Sfinţenia Lui. El nu 
putea să-l pedepsească pe Satan pentru simplul motiv că Adam 
i s-a supus de bună-voie. 


2. Prin acest eveniment numit „cădere” omul a „„murit” în 
sensul că comuniunea sa cu Dumnezeu a fost întreruptă, iar 
puterea sa spirituală a fost diminuată. Omul a rămas cu „duhul 
omului” care îi asigură viața biologică, alături de nişte 
rudimente ale puterii spirituale inițiale. 


Prin „cădere” a luat naştere primul cer spiritual, adică 
nivelul spiritual al „omului căzut”. 


3. Adam, împreună cu toate proprietăţile lui, a devenit robul 
lui Satan. De atunci Lucifer a devenit “stăpânitorul acestei 
lumi“ (loan 12.31; loan 14.30), iar Adam şi toți urmaşii lui, 
fiindcă toţi copiii de robi sunt şi ei robi, adică toți oamenii au 
devenit “copii ai diavolului“ (1 Ioan 3.10; loan 8.44). Fiind 
proprietatea sa, Satan a plasat în om, am putea zice chiar în 
ADN-ul acestuia, o „marcă de proprietate”, un fel de „genă 
mutantă” care i-a transferat caractere proprii Diavolului cum 
sunt: minciuna, înşelarea, lăcomia, aroganța, invidia, violenţa, 
egoismul, dorința de a trăi pentru sine, dorinţa de a impresiona, 
de a fi admirat, dorinţa de independență de Dumnezeu, dorința 
de putere şi de a exercita control asupra voinţei altora, 

manipulare, răzbunare. Din acest motiv pornirile naturale ale 
omului sunt rele. N-aţi simțit niciodată nişte porniri interioare 
rele pe care vi le-aţi reprimat doar pentru că legea le 
pedepseşte? 


Aşa cum Dumnezeu ne-a făcut după chipul şi asemănarea Sa, 
Satan l-a remodelat pe om „după chipul şi asemănarea sa”. 


Stilul de gândire definitoriu al lui Satan este „voi fi ca 
Dumnezeu”. 


Astfel, omul caută acele lucruri care îl fac să fie „ca 
Dumnezeu”. Chiar şi filosofii au descoperit acest adevăr, J.P. 
Sartre, filozof ateu, afirma că „omul își doreşte să fie 
Dumnezeu”. 


Trebuie să subliniem că esența tuturor păcatelor este 
atitudinea reprezentată prin sintagma „a fi ca 
Dumnezeu”, şi ea ne afectează pe toţi, ca oameni „căzuţi”. 


Autoînşelarea noastră stă în faptul că noi nu 
pretindem în mod conştient că vrem să devenim Domnul 
Dumnezeu, dar nu ne dăm seama că fiecare din noi vrea să 
devină un „dumnezeu local”. Ne construim o imagine de 
infailibilitate prin a nu ne recunoaşte greşelile, prin a da vina pe 
alții, prin a nu ne cere iertare. La început vrem să devenim 
dumnezeul nostru, dumnezeu pentru pentru noi înşine, prin 
faptul că nu mai vrem să ascultăm de nimeni şi nu mai 
suportăm autoritatea, vrem să devenim „propriul nostru 
stăpân”. Apoi extindem „dumnezeirea noastră” peste cei din 
imediata noastră proximitate, judecându-i şi spunându-le ce 
trebuie să facă cu viața lor. În același timp aspirăm să dovedim 
celor din jur că suntem „mai presus” decât ei. Încercăm să 
impresionăm prin statut profesional, social, economic, prin 
aparența fizică, prin realizări, sau prin a face lucruri 
neobişnuite. Odată ajunşi într-o poziţie de autoritate încercăm 
să ne impunem voinţa asupra celorlalți, vrem să avem ultimul 

cuvânt într-o dispută, şi pretindem mai mult respect. 
Autoritatea de a putea pedepsi ne hrăneşte sentimentul de 
superioritate. Cu cât reuşim mai bine, cu atât dorim mai mult, 
astfel că tendința de a deține controlul asupra altora creşte cu 
cât înaintăm în această direcție. În final, chiar dacă în număr 
mic, unii Chiar ajung să se creadă Dumnezeu pentru ceilalți. 


În fapt, însăşi dezvoltarea societăţii umane este o istorie 
a dezvoltării acestei atitudini. Ea se dezvoltă ca o capacitate 
necesară pentru succes şi în cele din urmă necesară chiar 
supravieţuirii într-o lume egoistă. Tocmai de aceea ne este atât 
de greu s-o percepem ca păcat, fiindcă este o trăsătură necesară 
adaptării în această lume, şi deci considerată pozitivă. (vezi 
Romani 1.32) 


Recapitulând, avem trei ceruri spirituale, pe care le vom 
privi mai îndeaproape în cele ce urmează: 


e Primul cer reprezintă primul nivel spiritual, 
corespunzător puterii spirituale inerente fiinţei umane 
căzute. 


e Al doilea cer reprezintă nivelul spiritual al entităţilor 
cosmice din familia lărgită a îngerilor căzuţi şi subnivelele 
de putere corespunzătoare acestora. 


e Al treilea cer reprezintă nivelul lui Dumnezeu, al 
fiinţelor angelice necorupte, şi al omului regenerat? (născut 
din nou). 


8 Pe scurt, numim om regenerat sau născut din nou persoana care are o 
relaţie mântuitoare cu Isus pe baza unui legământ (Matei 26.28), în 
conformitate cu afirmaţiile biblice din loan 3.3-5, legământ consfințit prin 
botez. Pentru detalii privind naşterea din nou, vezi Scrisori către prieteni. 
Introducere în creştinismul autentic. Ardelean R. (2009). Scrieţi autorului 
pe E-mail şi solicitaţi această carte. 

Omul spiritual 


Pentru a putea înțelege modul în care omul este 
conectat la lumea spirituală, trebuie să vorbim pe scurt despre 
alcătuirea lui. Până acum lumea creştină opera fie cu un model 
dihotomic trup-suflet, fie cu unul trihotomic duh-suflet-trup. 
Fiecare dintre inițiatorii acestor modele au adus argumente 
solide în favoarea lor. (Grudem, 2004, pp500) 


Modelul trihotomic este susținut în special de versete 
ca: Dumnezeul păcii să vă sfințească El însuşi pe deplin; şi 
duhul vostru, sufletul vostru şi trupul vostru... 1 Tesaloniceni 
5.23 (v. şi Evrei 4.12). De aici ar rezulta că omul are trei părți: 
trup, suflet şi duh. 


Modelul dihotomic se sprijină în special pe argumentul că în 
multe locuri din Biblie conceptele de Suflet şi Duh sunt folosite 
interschimbabil. De pildă, în legătură cu moartea fizică se 
spune uneori că persoana „şi-a dat sufletul” (Geneza 35.18, 
Luca 12.20) iar alteori că „şi-a dat duhul” (Eclesiastul 12.5, 
Ioan 19.30). Mai mult, Biblia spunând despre om fie că este 
trup şi suflet (Matei 10.28), fie trup şi duh (Iacov 2.26), am 
putea concluziona că sufletul şi duhul sunt acelaşi lucru. 
Aşadar omul ar avea două părţi, o parte vizibilă, trupul, şi o 
parte invizibilă, spirituală, numită în mod interschimbabil 
suflet sau duh. 


Modelul omului spiritual pe care l-am elaborat, şi pe 
care vi-l ofer în continuare în rezumat, împacă cele două 
modele anterioare, având capacitatea de a explica mai bine 
realitatea spirituală, aşa cum vom vedea. 


Biblia spune... Domnul Dumnezeu l-a făcut pe om din 
țărâna pământului, i-a suflat în nări suflare de viaţă şi omul 
s-a făcut astfel un suflet viu. Geneza 2.7 

În original, când se referă la suflare de viață, cuvântul utilizat 
pentru suflare este neshamah, iar cel utilizat pentru viaţă este 
chay şi este la plural (Nee, 2006, 20). 


In schimb, expresia s-a făcut un suflet viu sugerează că avem 
un singur spirit. 


Pe de altă parte, în Noul Testament se utilizează în 
greacă, în original, pentru cuvântul „viaţă” trei cuvinte diferite: 
Bios pentru ceea ce întreține viaţa fizică, Psyche pentru viața 
sufletească sau psihică, şi Zoe pentru viaţa din Dumnezeu care 
este în noi. 


Acestea par să sugereze, în opinia mea, că Dumnezeu ne-a 
insuflat o „viață triplă” pentru a fi „după chipul şi asemănarea 
Sa”, dar a pus acest triplet într-un singur spirit triunic. 


In consecință noi avem un singur spirit, aşa cum avem un 
singur trup fizic şi dar acest spirit este triunic, la fel cum 
Dumnezeu este unul şi trei în acelaşi timp. 


Să vedem care sunt cele trei componente ale spiritului 
triunic al ființei umane. 


Duhul este exprimat prin cuvintele ruach în ebraică şi 
pneuma în greacă. Este depozitarul valorilor lui Dumnezeu 
(Sfinţenia) şi scopurilor generale şi specifice ale lui 
Dumnezeu, a Dragostei Lui ca Acţiune (4gape-er) şi 
Comuniune  (Koinonia-gr)). Cuprinde conştiinţa de 
Dumnezeu, care include conştiinţa morală din noi, precum şi 
conştiinţa Adevărului, nivelul informaţional al cunoaşterii, care 
se manifestă în om ca acel tip de înţelepciune care începe cu 
„frica de Domnul”. În general este acceptat faptul că funcțiile 
duhului sunt Conştiinţa de Dumnezeu, Comuniunea cu 
Dumnezeu şi Intuiţia. 

Sufletul este exprimat prin cuvintele nefesh în ebraică 
şi psyche în greacă. Cuprinde aspectul operaţional, decizional, 
acțional, volițional, liberul nostru arbitru. El este acela care ne 
dă individualitate, personalitate, unicitate. Cuprinde conştiinţa 
noastră umană, conştiinţa de sine, autoritatea noastră. 
Dumnezeu a avut încredere să dea Fiului toată autoritatea 
(Matei 28.18), şi la fel cum Fiul ascultă de Tatăl, tot aşa 
sufletul nostru a fost creat pentru a sta în ascultare de duhul 
nostru, care era în comuniune cu Tatăl. 


Sufletul, sau psihicul, este în mod clasic considerat a fi sediul 
intelectului,  afectelor  (emoţii/sentimente) şi voinței 
(comportamentului). Voința implică atât aspectul decizional cât 
şi cel energetic, adică puterea de a îndeplini deciziile luate. 


Suflarea de viaţă, cea care ne animă”, este exprimată 
prin cuvântul neshamah în ebraică. Este aspectul energetic- 
informațional”, aspectul cel mai fluid al persoanei noastre. 
El este pentru spirit echivalentul sângelui pentru trupul 
uman. Acest aspect al spiritului triunic a fost denumit în 
diferite moduri: suflu vital, forţă vitală sau vitalitate, Ki, Qi, 
Chi, Prana, bioplasmă (V. Iniuşin), bioenergie,  biocâmp, 
Jesod, forță odică, magnetism animal (Mesmer) etc. Unii susțin 
că există peste 100 de denumiri diferite pentru acest concept. 
Suflul vital stă la baza tuturor teoriilor ce privesc circulația 
energiilor în trup, a terapiilor energetice. 


In Noul Testament, Suflarea de viaţă este exprimată prin „viaţa 
sufletului” şi anume prin psyche în greacă, ceea ce ar putea 
crea confuzie cu Sufletul. După o analiză pertinentă, şi pe baza 


” Suflarea este cea care mai ţine în viaţă, de exemplu, persoanele care se află 
în comă. 

10 Aspectul informaţional al duhului (cunoaştere) diferă de aspectul 
informaţional al suflării de viaţă. Nivelul Duhului corespunde conţinutului 
informaţiei, pe când nivelul energetic-informaţional corespunde curgerii, 
sau transmiterii informaţiei. De aceea Isus a zis că Duhul „va lua din ce 
este al Meu şi vă va descoperi” loan 16.14 

a numeroase exemple, Nee (2006, 31) arată că în multe locuri, 
deşi în original este utilizat acelaşi cuvânt psyche, în 
interpretarea de context nu se poate folosi cuvântul „suflet” 
deoarece acolo nu e vorba de „suflet” ci de „viaţa sufletului”. 
În consecință, este necesar să considerăm sufletul şi viața 
sufletului ca fiind lucruri diferite. 


Ca şi consistență, sufletul pare a fi cel mai dens, duhul este 
ceva mai fluid, fiind deseori simbolizat prin apă sau ulei, sau 
chiar prin vânt, suflul vital fiind cel mai fluid. Sufletul şi duhul 
au caracteristici de corporalitate, sunt corpuri spirituale 
deoarece au atribute de personalitate (gândesc, se mâhnesc), 
pe când suflul este spirit pur. 


„Zoharul”"(2007, pp34), lucrare majoră a misticii 
ebraice, text fundamental al Kabbalei, susține aceeaşi idee: 
Spiritul este o lumină învăluită. Lumina este triplă: 
Nechamah, Ruach şi Nephesh. 


Copilul are spirit (suflet şi duh) din momentul 
concepţiei, odată cu formarea ADN-ului, dar nu are încă suflu 
(Ki) propriu, el alimentându-se din cel al mamei. Spiritul 
precede trupul fizic, generând o  matriţă energetic- 
informațională în care se va dezvolta acesta din urmă. În 
momentul naşterii, odată cu tăierea cordonului ombilical, la 
prima respirație şi primul țipăt, el primeşte „suflare de viață” şi 
se face „un suflet viu” (Geneza 2.7). 

Trupul, pe de altă parte, este partea noastră fizică, 


materială, care ne dă, prin intermediul simțurilor conştiinţa a 
ceea ce ne înconjoară. 


Modelul prezentat pare a fi susținut şi de versetele: 


e „Căci Dumnezeu nu ne-a dat un duh de frică, ci de 
putere, de dragoste şi de chibzuinţă. 2 Timotei 1.7 În 
acest verset este vorba despre a avea un spirit cu trei 
componente, şi anume de dragoste, care ţine de aspectul 

duhului, de chibzuinţă, care are de a face cu decizia şi 
este aspectul sufletului, şi de putere, care este aspectul 
energetic. 


e „Să iubeşti pe Domnul, Dumnezeul tău, cu toată inima 
ta, cu tot sufletul tău, cu tot cugetul tău, şi cu toată 
puterea ta”; iată porunca dintâi. Marcu 12.30 Această 
poruncă ne îndeamnă să iubim pe Dumnezeu cu toată 
inima noastră spirituală formată din sufletul nostru şi 
duhul nostru (cugetul este conştiinţa morală, parte a 
duhului), împreună cu toată energia (puterea) noastră. 


Să recapitulăm alcătuirea spirituală a omului: 


e Duhul, cu următoarele funcții 


O 


Conştiinţă de Dumnezeu  (Suveranitate, 
Sfinţenie, Adevăr, Cunoaştere, Inţelepciune, 
Valori, Scopuri) 

Comuniune cu Dumnezeu (Dragoste Divină 
agape-gr) 

Intuiţie!! sau inspiraţie divină, prin care se 
exprimă voinţa divină. 


e Sufletul, cu următoarele funcţii: 


O 


O 


O 


Conştiinţă de sine, Intelect, Raţiune 
Afectivitate (Emoţii / Sentimente) 


Voinţă: aspectul decizional, liberul arbitru, 
alături de aspectul energetic. Puterea 


1 Folosim cuvântul intuiţie în lipsa unui cuvânt mai adecvat. În contextul 
nostru intuiţia semnifică purtătoarea energo-informaţională între om şi 
Dumnezeu, un fel de sânge spiritual, energo-informaţional care circulă între 
ei, care aduce omului revelaţie, inspirație divină, iar în sens invers duce 


x» 


gândurile şi rugăciunile omului la El. E o comunicare „telepatică”, spirituală 
între om şi Dumnezeu. 

sufletescă/psihică este dată de suflul vital, care, 
direcționat prin voință devine puterea voinței, a 
cuvintelor, a gândului, a dorinţei, a imaginaţiei. 


e Suflul vital, spiritul pur. 


Toate componentele spirituale ale omului au natură energetică. 
Cele cu „vibraţie joasă” constituie corpul eteric, aflat în 
legătură intimă cu trupul, nivelele mai înalte constituind 
puterea sufletului şi inspiraţia duhului. Împreună, toate acestea 
formează „aura”, structură care a putut fi pusă în evidență de 


aparatura modernă. 


Modul corect de funcționare omului a fost acela ca omul să ia 
decizii în suflet pe baza valorilor şi Adevărului din duhul 
aflat în comuniune cu Tatăl, şi să acționeze prin puterea 
suflării de viață din el. 


Să remarcăm că există câte o componentă energetic- 
informaţională, fluidă, la fiecare dintre cele trei aspecte ale 
„duhului omului”. 


e La nivelul Duhului aceasta este intuiţia 


e La nivelul Sufletului vorbim de energia psihică, 
mentală, a voinţei, a credinţei. 


e La nivelul Suflării de viață este bioenergia noastră, 
obiect de studiu al tuturor terapiilor energetice. 


Neglijarea aspectelor  energetic-informaţionale din 
constituția omului a dus la incapacitatea noastră de a înţelege în 
mod adecvat fenomenele spirituale aşa numite parapsihologice. 
Practicanţii orientali care cultivă şi dezvoltă energetismul uman 
ating nişte performanțe spirituale, aşa numite puteri 
paranormale, uimitoare. 


Ne-am putea întreba dacă Adam, omul creat, avea astfel 
de puteri. Deşi personal am certitudinea acestui fapt, este destul 

de greu de dovedit, deoarece Adam a avut o viaţă scurtă în 
Eden, şi ne-au rămas puţine informaţii despre ce s-a întâmplat 
acolo. Cert este că Dumnezeu i-a dat să lucreze şi să păzească o 
grădină care se întindea între patru râuri (Geneza 2). Nu-mi pot 
închipui cum ar putea cineva să lucreze o asemenea grădină, de 
dimensiunea, să zicem, a Transilvaniei, fără să-l doară spatele, 
şi cum ar putea să supravegheze şi să apere acest teritoriu de 
forțele lui Satan (că de altcineva nu avea de cine să păzească 
grădina în acea vreme), fără a poseda nişte puteri extraordinare. 
Cum să supraveghezi un asemenea teritoriu? Cum să te 
deplasezi rapid de la un capăt al altuia al grădinii pentru a 
vedea ce se întâmplă? Cum să te lupţi cu îngerii fără a avea tu 
însuţi puteri spirituale considerabile. De remarcat este şi faptul 
că Satan nici nu a încercat ceva cu forţa, a venit cu un şiretlic, 
aceasta părând să confirme recunoaşterea puterii lui Adam. 


Apoi, lui Adam i s-a cerut să dea nume tuturor 
animalelor, activitate care, din nou, solicită nişte capacități 
remarcabile. În ebraică numele defineşte identitatea celui ce îl 
poartă. De aceea Adam, pentru a da nume animalelor, trebuia 
să cunoască natura fiecărei creaturi în parte, or această 
cunoaştere a fost realizată intuitiv, pe baza capacităților sale. 


Porunca lui Dumnezeu „să stăpâniţi peste peştii mării, 
peste păsările cerului şi peste orice viețuitoare care se mişcă 
pe pământ.” Geneza 1.28 ar fi de asemenea greu de realizat 
fără nişte aptitudini corespunzătoare. Încercaţi să vă închipuiţi 
că tocmai aţi fost selectat să domniți peste împărăţia peştilor 
sau a păsărilor: cum aţi putea face asta? 


Watchman Nee argumentează convingător (2000) şi 
(2004) că Adam avea aceste puteri, iar acestea se aflau în 
sufletul lui, ca o componentă la dispoziţia voinţei sale. Pe acea 
vreme însă aceste puteri erau normale, nu paranormale. 


Ce s-a întâplat la „căderea” lui Adam. 

În primul rând, s-a întâmplat ceea ce Dumnezeu a zis, 
şi anume că dacă Adam va mânca din fructul oprit, va muri. El 
nu a murit fizic, ci duhul lui a murit. „Moarte” în sens biblic nu 
înseamnă „extincție” sau „anihilare”, ci „despărțire”. Duhul 
omului, care era racordat la Duhul Tatălui a fost deconectat de 
acesta, şi omul a rămas „în întuneric”, i s-a tăiat lumina. Duhul 
este încă acolo, viu în sens uman, dar despărțit de Tatăl. În 
acest duh a rămas legea morală a lui Dumnezeu, la care se 
face referire Romani 2.15, sub forma conştiinţei morale umane. 
Moartea duhului se manifestă printr-un „gol” care există în 
inima omului, şi pe care fiecare om care se analizează profund 
îl va descoperi. Lipsa valorilor şi scopurilor divine s-a 
transformat în nevoia omului după valori şi scopuri pentru a 
trăi, iar funcția principală a duhului care era comuniunea cu 
Tatăl s-a pierdut, fiind substituită cu nevoia de a iubi şi a fi 
iubit, nevoia de comuniune cu oamenii. Însă, chiar atunci când 
aceste nevoi sunt împlinite, omul tot poate simți în adâncul lui 
o nevoie nedefinită şi care nu poate fi împlinită decât de 
Dumnezeu însuşi. 


Duhul omului lucrează acum aşa cum calculatoarele 
funcționează cu programele pe care le au, dar fără conexiune 
Internet: nu se pot up-data, nu au acces la noi versiuni, nu 
primesc informaţii de actualitate. (În ce priveşte comuniunea 
cu Tatăl nu avem o comparație pe măsură.) 


Astfel, după cădere, deci şi în zilele noastre, Duhul omului 
se exprimă prin: 


e  Conştiința transcendenței (a faptului că mai există 
„ceva? după moartea fizică) şi conştiinţa morală, ca 
rămăşiţe ale conştiinţei de Dumnezeu (Romani 2.15), 
nevoia de Scop, de Valoare şi de Semnificație a vieţii; 
nevoia de dedicare pentru un scop mai înalt decât sine, 

nevoia de a face parte dintr-un destin mai mare decât 
propria viaţă. 


e Nevoia dea iubi și a fi iubit; nevoia de comuniune cu 
oamenii. 


e Un rudiment de Intuiţie ca rămăşiţă a legăturii divine cu 
Tatăl. 


În al doilea rând, din cauză că „duhul a murit”, el nu 
mai putea constitui o sursă validă de Adevăr pentru luarea 
deciziilor de către suflet. Deoarece sufletul este un organ 
operațional-decizional el are nevoie de cunoştinţă, de valori, 
alături de scopuri şi ținte de urmat, în raport cu care să ia 
decizii. Prin urmare nevoile şi dorințele trupului s-au substituit 
scopurilor şi valorilor lui Dumnezeu devenind criteriile pe baza 
cărora sufletul ia decizii. Omul, spune Biblia, a devenit „firesc” 
sau „carnal”. Cuvântul folosit pentru „carnal” sau „fire 
pământească” este sarx, care se traduce prin natură animală 
(de exemplu în Galateni 5.24). Cu alte cuvinte, ceea ce Biblia 
numeşte fire pământească este echivalent cu natură animală. 
Noi am căpătat prin cădere o nouă natură, natura animală, în 
locul naturii divine. Acest lucru poate fi constatat, fără a avea 
nevoie de mari demonstrații, privind în jurul nostru la 
comportamentul uman. Biblia mai spune dealtfel chiar 
literal: ...acestea se întâmplă numai pentru oameni, ca să-i 
încerce Dumnezeu, şi ei înşişi să vadă că nu sunt decât nişte 
dobitoace. Eclesiastul 3.18. Noi suntem astăzi foarte 
asemănători cu animalele, aşa cum afirmă dealtfel şi oamenii 
de ştiinţă. 


Criteriul pentru luarea deciziilor nu a mai fost Duhul 
Tatălui ci „principiul binelui şi răului” care a invadat sufletul 
odată cu consumarea fructului oprit. Omul a devenit propriul 
lui dumnezeu „cunoscând binele şi răul”(Geneza 3.22). 
Această „deplasare” privind sursa de informare în luarea 
deciziilor a perturbat funcționarea noastră corectă. Principiul 

plăcerii (sau fericirii) individuale a devenit elementul central al 
funcționării omului, criteriul fundamental al deciziilor noastre. 
Omul condus de sufletul lui care „cunoaşte singur binele şi 
răul” se numeşte „om sufletesc”"?. Noţiunile om firesc şi om 
sufletesc denotă acelaşi lucru, starea omului căzut, dar primul 
accentuează faptul că omul are o natură animală, iar celălalt 
subliniază faptul că deciziile se iau de catre suflet, independent 
de Dumnezeu. Acest mod de a lua decizii este caracterizat de 
Biblie astfel ...Înțelepciunea aceasta nu vine de sus, ci este 
pământească, firească (greceşte: sufletească.), drăcească. 
Iacov 3.15. Drăcească deoarece utilizează principiul „eu sunt 
dumnezeu şi pot stabili singur ce este bine şi ce e rău, ştiu ce 
am de făcut, eu decid”. 


lată cum prezintă un autor esoteric aceeaşi realitate: 
„Corpul astral, corpul dorințelor, este centrul personalităţii, 
căci de aici pleacă toate sugestiile, impulsurile ce ne 
influențează negativ. Corpul astral ne oferă elanul necesar, iar 
corpul mental face combinaţiile şi aranjamentele ce oferă 
satisfacţie primului.  Dorinţele noastre ne dictează 
comportamentul, iar intelectul, deşi le este superior, capabil 
să le oprească sau să li se impună, se pune în slujba lor. 
Acesta este adevărul. Priviţi, lumea întreagă îşi pune 
inteligența în slujba dorințelor, poftelor şi pasiunilor. Toată 
instruirea, cunoştinţele, bogăția culturală pe care omul le 
posedă sunt puse în slujba întunericului, a ciudățeniilor venite 
„nu se ştie de unde”, a tenebrelor şi adâncimilor învolburate. 
Oamenii cei mai pricepuți şi mai luminaţi sunt în slujba unor 
forțe şi impulsuri confuze. lată tristul adevăr, şi dacă nu mă 
credeți, nu aveţi decât să verificaţi. ” (Aïvanhov, 2005, 30) 


'> Traducerea corectă pentru 1 Corinteni 2.14 este „omul sufletesc” 
(psuchikos-gr) nu firesc. 

În al treilea rând, s-a întâmplat ceva cu Adam, ceea ce 
Dumnezeu a numit „îmbrăcare cu haine de piele” (Geneza 
3.21). La început omul a fost un „suflet viu”, acum, prin 
cădere, el a devenit „carne” (natură animală). Din acest motiv 
Dumnezeu a trebuit să limiteze marea putere a lui Adam, căci 
acesta ieşise din ascultarea de Duhul Tatălui. 


Watchman Nee afirmă: „Când Adam a căzut în grădina 
Edenului, puterea lui a fost imobilizată. El nu a pierdut 
complet această putere, ci a fost ascunsă înlăuntrul lui... 
rezultatul a fost că această capacitate primară pe care Adam a 
avut-o s-a transformat la urmaşii săi într-o putere „ascunsă. 
Ea nu este pierdută ci este pur şi Simplu legată „în carne” 
(Nee, 2000, 15). 


Aşa cum am văzut, din punct de vedere decizional omul a 
devenit deja „ca dumnezeu”, dar ce dumnezeu e acela care nu 
are putere? De aceea ... Lucrarea diavolului în aceste zile este 
de a răscoli sufletul omului ca să elibereze această putere 
dinlăuntrul său (Nee, 2000, 15). Nee numeşte această putere 
aflată sub controlul sufletului omenesc căzut ca fiind „puterea 
acunsă a sufletului”. Vom vedea că această putere, deşi ascunsă 
de către Dumnezeu, deoarece are de-a face chiar cu energia 
vitală a omului, fără de care acesta nu ar avea viaţă, ea nu a fost 
încătuşată într-un mod inpenetrabil, astfel ea poate fi accesată 
în anumite condiţii. 


Motivul pentru care am prezentat acest model! este acela 
că fără o reprezentare adecvată a fiinţei noastre 
spirituale, nu putem explica şi înțelege în mod satisfăcător 
modul în care omul operează în spaţiul spiritual. 


'5 Nu trebuie să uităm că toate modelele teoretice exprimă într-un mod 
imperfect realitatea, dar fară aceste modele ne-ar fi extrem de dificil să o 
înțelegem. 

Capitolul 4. Primul cer 


Luca 16:8 Căci fiii veacului 
acestuia, ..., sunt mai înţelepţi decăt fiii 
luminii. 


Primul cer se referă la primul nivel spiritual, care este 
un nivel imanent, inerent ființei umane căzute. Acesta 
funcționează la nivelul legilor spirituale. Oricine cunoaşte 
legile spirituale şi le aplică, ele funcționează, indiferent dacă 
acea persoană crede sau nu în Dumnezeu. Sursa acestei 
spiritualități se află în creația omului spiritual. Faptul că 
Dumnezeu l-a făcut pe om „după chipul şi asemănarea Sa”, i-a 
conferit acestuia calități care ţin de natura Sa. Nu doar că 
Dumnezeu este duh şi prin urmare suntem şi noi fiinţe 
spirituale, ci, spre deosebire de alte ființe spirituale create, El 
ne-a dat ceva din Dumnezeirea Sa, ceea ce implică putere de 
creaţie. 


Isus le-a răspuns: „Nu este scris în Legea voastră: ,, Eu 
am Zis: Sunteţi dumnezei? ” Dacă Legea a numit „dumnezeii ” 
pe aceia, cărora le-a vorbit Cuvântul lui Dumnezeu, şi 
Scriptura nu poate fi desființată,...” loan 10,34-35 Aceasta nu 
înseamnă că noi suntem „Dumnezei”, ci că am fost creaţi la 
origine în familia lui Dumnezeu, suntem „din neamul lui 
Dumnezeu”. 


Aşa cum am arătat anterior, orice om are, într-o 
anumită măsură, limitată prin cădere adamică, ceea ce numim 
„puteri paranormale”. Ca orice calitate umană, unii au aceste 
înzestrări într-o măsură mai mare, alții într-o măsură mai mică. 
Istoric vorbind, odată cu dezvoltarea intelectului utilizarea 

aptitudinilor spirituale s-a diminuat, şi prin neglijarea şi chiar 
ignorarea lor timp de secole acestea s-au atrofiat. În toate 
popoarele au rămas însă oameni care au continuat să folosească 
şi să-şi dezvolte aceste abilități, încercând să elibereze mai 
mult din puterea ascunsă a sufletului. Omul are o natură şi o 
putere spirituală chiar şi fără a deveni creştin, iar Satan îl 
împinge pe om să-şi „dezgroape” această forță. 


Dumnezeu afirmă: Eu am zis: „sunteți dumnezei, toți sunteți 
fii ai Celui Prea Inalt.” Psalmi 82.6 


Această realitate conferă tuturor oamenilor anumite capacități 
spirituale numite astăzi supranaturale, paranormale, para- 
psihologice, chiar dacă parte din acestea sunt momentan, cum 
am văzut, „ascunse în carne”. 


Legea fundamentală care guvernează lumea 
spirituală este Legea Credinței. Aceată Lege este definită, aşa 
cum am arătat, în Evrei 11.1 Şi credința este o încredere 
neclintită în lucrurile nădăjduite, o puternică încredințare 
despre lucrurile care nu se văd. 


„Credinţa” în sine nu înseamnă implicit credinţa în Dumnezeu, 
ci credința în legităţile realității spirituale. 


Credinţa poate fi uneori confundată cu ceea ce numim 
„convingeri” despre ceva; alteori poate fi confundată cu 
posibilitatea ipotetică a apariției unui eveniment, determinată 
de anumite semnalmente prevestitoare, ca în expresia „cred că 
mâine va ploua”. În limba română cu atât mai mult suntem 
supuşi greşelii, deoarece spunem „cred că” şi pentru lucruri 
ipotetice, care ar trebui mai degrabă compuse cu formula 
„presupun că”. Credinţa nu are de a face cu o afirmaţie 
probabilistic adevărată ca o urmare a funcţionării legilor 
naturale, ci este ceva ce are de a face cu lucrurile nevăzute, 
spirituale. 

În Noul Testament manifestările supranaturale nu au toate 
de-a face cu activitatea lui Isus şi a apostolilor în vederea 
convertirii la creştinism, şi nici cu activitatea Diavolului de a 
împiedica aceste convertiri. lată câteva exemple în care este 
vorba de manifestarea puterii spirituale, fără ca aceasta să aibă 
de a face cu o lucrare evanghelistică. 


e Isus şi Petru au umblat pe apă ... „ Vino!” i-a zis Isus. 
Petru s-a coborit din corabie, şi a început să umble pe ape 
ca să meargă la Isus. Matei 14.29 


e Şi Domnul a zis: „Dacă aţi avea credință cât un 
grăunte de muştar, aţi zice dudului acestuia: Desrădăci- 
nează-te şi sădeşte-te în mare şi v-ar asculta.” Luca 17.6 


e Isus a oprit furtuna, şi prin mustrarea Sa le-a sugerat 
ucenicilor că şi ei ar fi putut face asta „,...E/ S-a sculat, a 
certat vântul şi a zis mării: „Taci! Fără gură!” Vântul a 
stat, şi s-a făcut o linişte mare. Apoi le-a zis: „Pentru ce 
sunteţi aşa de fricoşi? Tot n-aveţi credință?” Marcu 4.39 


e „Din pricina puţinei voastre credințe” le-a zis Isus. 
„Adevărat vă spun că, dacă aţi avea credință cât un 
grăunte de muştar, aţi zice muntelui acestuia: „, Mută-te de 
aici colo” şi s-ar muta; nimic nu v-ar fi cu neputinţă. 
Matei 17.20 


e A văzut un smochin lângă drum, şi S-a apropiat de el; 
dar n-a găsit decât frunze, şi i-a zis: „De-acum încolo în 
veac să nu mai dea rod din tine!” Şi pe dată smochinul s-a 
uscat. Matei 21.19  ...Drept răspuns, Isus le-a zis: 
„Adevărat vă spun că, dacă veţi avea credinţă şi nu vă veți 
îndoi, veți face nu numai ce s-a făcut smochinului acestuia; 
ci chiar dacă aţi zice muntelui acestuia: ,, Ridică-te de aici, 
şi aruncă-te în mare” se va face. Matei 21.21 

Acţiunile descrise în aceste versete nu au de a face cu 
lucrarea mântuitoare a lui Isus. Credinţa spirituală înseamnă 
încredere în lucrurile spirituale, nevăzute, şi, la un anumit 
nivel, nu ÎI implică pe Dumnezeu. Isus a spus: „Tu zici: „Dacă 
poți”... Toate lucrurile sunt cu putință celui (oricui) care 
crede!” Marcu 9.23 


O lege naturală (fizică sau spirituală) odată decretată de 
Dumnezeu, ea funcționează autonom de Dumnezeu, chiar 
dacă, în Providența Sa, El supervizează toate lucrurile, şi 
poate interveni oricând. Legea gravitaţiei funcționează fără 
ca Dumnezeu să se îngrijească permanent de manifestările ei. 
Legile propagării câmpului electromagnetic rămân 
neschimbate. La fel se întâmplă cu legile spirituale. Nu 
contează că eşti credincios sau ateu, creştin sau budist, 
islamic sau hindus, mozaic sau membru al unui trib african, 
indian sioux sau confucianist, legile spirituale funcționează. 
Anumiți oameni în vechime, iar acum adepții New Age au 
descoperit şi au început să aplice aceste legi. 


Biblia spune „harul Lui ne este de ajuns” (2 Corinteni 
12.9), dar Biserica, deşi conştientă de acest adevăr, ţine harul 
lui Dumnezeu în raft, lângă Biblie, iar nevoile oamenilor rămân 
neîmplinite. New Age-rii sunt mai înţelepţi. Ei arată cum se 
aplică principiile spirituale descoperite de ei în toate domeniile 
vieţii, de la grădinărit la dietă şi căsnicie, de la afaceri la 
vindecare; toate sunt explicate şi aplicate. Este noua literatură 
cunoscută sub numele de literatură pentru „dezvoltare 
personală şi succes”. Ei nu rămân la afirmaţia că aceste legi 
spirituale le sunt de ajuns, ci le practică şi îşi învaţă discipolii 
să le practice. 

În opoziţie cu aceştia, mulţi cercetători ai Bibliei 
(cărturarii) se concentrează asupra Cuvântului, care „se vede” 


şi nu asupra darurilor şi lucrărilor spirituale „care nu se văd”, 
dar tocmai despre acestea care nu se văd e vorba în credință. 

Cărturarii tind să atribuie lucrării demonice toate manifestările 
spirituale. 


De aceea Isus a spus Căci fiii veacului acestuia, faţă de 
semenii lor, sunt mai înţelepţi decăt fiii luminii. Luca 16.8 


Trebuie să fim sinceri şi să admitem că în legătură cu 
existența unor concepte ca de exemplu chakre energetice, aură, 
meridiane energetice, Yin, Yang, acupunctură, bioenergie, nu 
avem argumente serioase să contestăm existenţa şi dinamica 
acestora, şi nici să le atribuim domeniului demonic. Istoria ne 
învaţă că stiința medicală s-a dezvoltat pornind de la practicile 
vrăjitoreşti, iar stiința farmaceutică îşi trage numele de la 
cuvântul „farmece” adică vrăji, dar nimeni nu le mai consideră 
azi demonice. 


Nu putem fi spirituali, duhovniceşti, şi în acelaşi timp să 
atribuim forțelor oculte toate manifestările spirituale, tot ce 
numim astăzi „paranormal”. Ideea este să acceptăm realitatea 
spirituală în complexitatea ei, nu să o negăm, şi să ne 
dezvoltăm capacitatea de discernământ spiritual. 


In principal există trei moduri de operare în primul nivel 
spiritual: 


e  Operarea prin puterea cuvintelor 
e  Operarea prin descătuşarea puterii ascunse a sufletului 
e  Operarea bioenergetică 


Acestea funcționează în cele mai multe cazuri combinate, nu 
singulare. 

Puterea Cuvintelor 


Legea Atracţiei 


Fiind o ființă spirituală din naştere, omul are un spirit 
propriu, rezultat al creației după chipul şi asemănarea lui 
Dumnezeu. Prin acest spirit triunic omul are capacitatea de a 
se conecta şi a opera în lumea spirituală căzută. 


Proverbe 16.21 spune: moartea şi viața sunt în puterea 
limbii; oricine o iubeşte, îi va mânca roadele. 


Marea revelație a esoterismului zilelor noastre este 
descoperirea aşa-zisei „legi a atracției” în contextul în care, aşa 
cum am văzut, anumite interpretări ale descoperirilor fizicii 
cuantice par să îi confere credibilitate. Pe scurt ea afirmă că îţi 
poți crea viitorul prin credință. Conform acestei Legi rețeta 
succesului este: 


Succes = Dorinţă vie + Credinţă" , ecuaţie în care 
5 5 ’ 5 


Dorinţă vie =  Imaginație +Vizualizare+Bucurie 
anticipativă+ Proclamație 


Cu alte cuvinte poți obține orice vrei, prin credință, 
dacă ţi-o doreşti suficient de mult. Aceasta necesită o dorință 
vie, aliată cu voință, nu o dorință pasivă de genul „mi-ar 
plăcea”,”mi-aş dori”. Pe lângă această dorință, trebuie să 
acționezi în lumea spirituală având încredințarea cu o credință 
la puterea „n” că vei obține ce ţi-ai propus, imaginându-ți, în 
meditaţie şi rugăciune, că ai obținut deja acel lucru sau acel 
fapt, şi trăind virtual bucuria pe care o vei avea atunci. 
Important este şi faptul de a te înconjura cu poze sau simboluri 
ale visului tău pentru ca permanent să-ți aminteşti de scopul 
propus, astfel ca mintea să-ți fie preocupată continuu de 

realizarea acestuia. „The Secret” (Secretul) de Rhonda Byrne, 
„Factorul de Atracţie” de Joe Vitale „Efectul Isaia”!“ de Gregg 
Braden, „Legea Atractiei, Învățăturile lui Abraham”! de Esther 
şi Jerry Hicks sunt câteva dintre cărțile tipărite în limba 
română care promovează acest concept. În timp ce cărţile 
„motivaţionale, de dezvoltare personală şi succes” din decenile 
trecute se bazau pe exploatarea teoriilor trebuințelor umane, 
cele din zilele noastre sunt preponderent influențate de această 
lege a atracției. 


Biblia confirmă faptul că gândurile şi cuvintele noastre au 
putere, descoperirea acestei legi nu este o contribuție a 
esoteriştilor: 


e Blestemul rostit are putere: Acum sunteți blestemați, şi 
nu veți înceta să fiţi în robie. Iosua 9.23 Binecuvântaţi pe 
cei ce vă prigonesc: binecuvântaţi şi nu blestemați. 
Romani 12.14. Astfel putem înţelege de ce Dumnezeu ne 
spune „Să nu gândeşti rău împotriva aproapelui”, „Cine 
urăşte este un ucigaş”, „Să nu blestemați”. 


e Ideea că gândurile sunt o forță, ca şi cuvintele, apare în 
Biblie. Omenirea de pe vremea lui Noe a fost pedepsită 
deoarece ...Domnul a văzut că răutatea omului era mare pe 
pământ şi că toate întocmirile gândurilor din inima lui 
erau îndreptate în fiecare zi numai spre rău. Geneza 6.5 

e Dorința produce efecte spirituale. Isus a spus ...Dar Eu 


vă spun că ori şi cine se uită la o femeie, ca s-o poftească, 
a şi preacurvit cu ea în inima lui. Matei 5.28 


e Dumnezeu spune ...Eu pedepsesc faptele şi gândurile 
lor! Isaia 66.18 


14 Cartea n-are nimic de-a face cu Isaia profetul, titlul vrea să creeze 
confuzie 

'5 La fel, deşi se foloseşte de numele lui Avraam (Abraham), cartea n-are 
nimic de-a face cu acesta, titlul vrea să creeze confuzie 

e  Emoțiile produc efecte spirituale, de aceea Dumnezeu 
le pedepseşte... Dar Eu vă spun că ori şi cine se mânie pe 

fratele său, va cădea sub pedeapsa judecății. Matei 5.22 
Oricine urăşte pe fratele său, este un ucigaș; 1 loan 3.15 


e Cunoastem şi vorba „ai grijă ce-ţi doreşti că s-ar putea 
să se întâmple”. 


Datorită faptului că această Lege spirituală a credinţei, 
supranumită Legea Atracției chiar funcționează, New Age-rii 
susțin că Omul este dumnezeu, deoarece poate el însuşi crea 
realitatea, viitorul. Aşa cum arătam anterior, ei parțial au 
dreptate: omul face parte din familia lui Dumnezeu, fără a fi 
însă la fel ca Dumnezeu! Ei întrec măsura în momentul în 
care, afirmând că omul însuşi este adevăratul dumnezeu, calcă 
pe urmele Satanei care spunea „voi fi ca Cel Prea Înalt.” 
Isaia 14.13. Hula lor s-a ridicat până acolo încât au afirmat că 
Omul este adevăratul dumnezeu şi l-a creat pe Dumnezeu 
după chipul şi asemănarea lui. 


Gândirea pozitivă este o versiune inferioară a aceleiaşi 
Legii a Atracţiei, deoarece ea nu creează viitorul. Ea afirmă 
doar că printr-o atitudine pozitivă a minţii vom atrage spre noi 
binele şi succesul. Mai degrabă aceasta ar fi trebuit numită 
legea atracției. 


Superstiţia face şi ea parte din aceeaşi categorie a 
primului nivel. Superstiţia funcționează pentru cel care crede în 
ea. Atât timp cât crezi cu adevărat ceva, cu o credință „cât un 
bob de muştar”, acel lucru funcționează. La fel, ritualurile au 
efect pentru cei care cred în ele, pentru cei care le acordă putere 
şi semnificație. A asculta şi a-i crede pe astrologi înseamnă a-ţi 
aduce contribuţia prin puterea credinței tale la realizarea 
planurilor Celui Rău, care altfel nu ar avea putere asupra ta; 
înseamnă a participa la propria ta distrugere. 

Efectul „Pygmalion” cunoscut în psihologie sub 
numele de „profeția care se autoîndeplineşte”, se referă la 
aplicarea acestei legi spirituale în destinul uman. Acest efect se 
manifestă prin faptul că, dacă rostim anumite afirmaţii în mod 
repetat la adresa unei persoane, acele afirmaţii au tendința să 
devină realitate. Cu alte cuvinte dacă părinții spun în mod 
repetat copilului „nu eşti bun de nimic” acesta va ajunge să nu 
fie bun de nimic; dacă rostim asupra noastră cuvinte ca „nu voi 
reuşi”, vom avea eşecuri. Am putea să considerăm cele de mai 
sus o formă inferioară a blestemului. În acelaşi timp un copil 
cu aptitudini mai modeste, dar care este mereu încurajat, 
lăudat, asupra căruia se rostesc cuvinte de succes „sunt sigur că 
poţi s-o faci”, „am încredere în tine”, va ajunge să aibă un 
succes superior altor copii care au pornit de la nişte baze 
genetice, sociale, materiale superioare. Asta seamănă cu o 
formă a „gândirii pozitive”, sau „atitudinii pozitive”. 


Acelaşi efect funcționează în cazul persoanelor care merg la 
vrăjitor, ghicitor etc. Acesta prevesteşte ceva, omul acordându- 
i autoritate crede, iar credința lui face ca lucrurile chiar să se 
întâmple. Căci Isus a răspuns... Toate lucrurile sunt cu putință 
celui ce crede!” Marcu 9:23 


Vindecările sunt unele dintre cele mai răspândite dintre 
manifestările puterii spirituale. Braden, (2004, 89-90) face o 
relatare a unei şedinţe de vindecare care, după afirmaţiile lui, a 
şi fost înregistrată video. Acţiunea se desfăşoară la o clinică 
numită „Spitalul fără tratamente medicale” din Qinhuangdao 
din China. O pacientă este întinsă pe un pat, neanesteziată. Un 
ecograf aflat în funcţiune, vizualizează pe toată durata şedinţei 
imaginea vezicii sale urinare. La începutul şedinţei se poate 
observa existența unei tumori canceroase cu un diametru de 7,5 
cm. Trei „terapeuți” aflați alături de pacientă îşi încep 
„tratamentul”, care nu constă în altceva decât în plimbarea 
mâinilor deasupra abdomenului femeii împreună cu rostirea 
repetată a aceloraşi două cuvinte. Imaginea ecografică în timp 

real arată cum, în mai puțin de trei minute, acea tumoare se 
diminuează şi practic „se topeşte”. Femeia este vindecată. Cu 
siguranță sunteți curioşi să aflaţi care sunt cele două cuvinte 
„magice” rostite de terapeuţi. Ei bine, aceste cuvinte, într-o 
traducere aproximativă, cum se exprimă Braden, erau „deja 
terminat” (deja dispărut). Nu erau cuvinte magice ci cuvinte 
rostite în credință. La o analiză mai atentă vom observa că în 
acest proces de vindecare s-a uzat, în fapt de toate resursele 
energetice din primul cer, atât puterea cuvintelor, cât şi 
bioenergie şi putere psihică. 


Descătuşarea puterii ascunse a sufletului 


Am arătat anterior de unde provine această putere 
ascunsă a sufletului. Cercetările parapsihologice, începând cu 
Franz Anton Mesmer la 1778, încearcă să dea o faţă ştiinţifică 
acestor preocupări de eliberare a puterii sufleteşti, preocupări 
care, dealtfel, există din vechime în forma lor esoterică la 
popoarele orientale. S-a spus că mesmerismul „este stânca 
din care s-au cioplit toate ştiinţele mentale” !€. O listă a 
descoperirilor ce au urmat descoperirii de catre Mesmer a 
„magnetismului animal” ne arată cât de uimitor a avansat 
mişcarea odată ce omul a găsit „cheia”. În 1784 un discipol al 
lui Mesmer a descoperit clarviziunea ca rezultat al somnului 
mesmeric, şi din întâmplare a dat peste cifirea gândului. A 
urmat apoi o descoperire numită statuvolism - referindu-se la o 
stare deosebită produsă de voinţă, în care subiectul poate să-şi 
îndrepte gândul la orice distanță, să vadă, să audă, să miroase, 
şi să guste ce se întâmplă acolo. Apoi a urmat descoperirea 
numită patetism prin care mintea putea refuza conştiența 
durerii şi putea vindeca boli. Telepatia, hipnotismul, 


1% Jessie Penn-Lewis, Suflet şi duh, citată de Nee, (2000, 20) 

psihometria şi nenumărate descoperiri au urmat odată cu 
trecerea anilor. Psihometria mesmerică se deosebeşte de 
conceptul psihologic actual cu acelaşi nume, însemnând 
descoperirea faptului că mintea persoanei sensibile psihometric 
poate citi trecutul ca într-o carte deschisă. 


Satan se află în spatele tuturor acestor cercetări. El 
încearcă să ajute oamenii să descătuşeze această putere ascunsă 
pentru a-şi realiza scopul său, acela de a-şi împlini promisiunea 
pe care a făcut-o omului „veţi fi ca Dumnezeu”. Devenind 
capabili să facă minuni, oamenii se vor considera ei înşişi 
dumnezei şi nu-i vor aduce închinare lui Dumnezeu ci lor 
înşişi. Au început să apară cărți şi chiar tratate de psihologie 
care afirmă că „fiinţele umane sunt dumnezei, numai că 
dumnezeul este întemnițat înăuntrul nostru. Prin 
eliberarea sa, toţi devenim dumnezei” (Nee, 2000, 21) 


Practicile ascetice ale budiştilor, tehnicile de respirație, 
meditaţia, concentrarea, şi alte practici similare, toate au scopul 
de a supune „carnea”, trupul. Prin astfel de tehnici puterea 
sufletului este eliberată. „Ceea ce fac cu toții nu este altceva 
decât aducerea gândului confuz, rătăcitor al omului, emoţiile 
schimbătoare şi voința slabă la un punct de „linişte”, unde 
carnea este complet supusă, făcând astfel posibilă eliberarea 
puterii ascunse a sufletului.” (Nee, 2000, 23). Manifestările 
puterii" sunt ieşirea sufletului din trup, capacitatea de a atinge 
lucruri la distanță, citirea gândurilor, îmblânzirea fiarelor, 
controlul asupra focului, capacitatea de a apărea de la distanță 
prietenilor săi în trup spiritual în aceeaşi înfăţişare cu a celui de 
carne, pot crea din atmosfera înconjurătoare înfăţişarea oricărui 
obiect fizic sau pot face ca obiectele să vină la ei. Odată cu 
eliberarea puterii ascunse se eliberează şi capacitățile para- 
psihologice de percepţie extrasenzorială. 


1 Wild Pember, Dinamici spirituale, citat de Nee, (2000,24) 

Noi toți avem din naştere un anumit nivel de putere 
sufletească (putere psihică, putere mentală), chiar fără a 
practica discipline orientale. Fiecare dintre noi are un anumit 
nivel, diferit de al celorlalţi, tot aşa cum avem aptitudini 
diferite. Probabil cunoaşteţi persoane din care simţiţi că emană 
o anumită putere psihică pe care o folosesc în special pentru 
dominarea şi controlul celorlalți. Mai sunt unii care au un fel de 
„charismă socială”, alții care au o deosebită abilitate de a ne 
„aburi”, de a ne „duce cu zăhărelul” acolo unde vor ei, sau 
persoane cu o deosebită putere de seducţie. În toate aceste 
lucruri vorbim despre daruri naturale, nu despre cei care pot 
face aceleaşi lucruri în urma unei pregătiri speciale. Pur şi 
simplu în prezența acestor oameni simți o autoritate care emană 
din ei, sau o putere de atracție, de convingere, sau de seducţie 
etc. Aceasta este o putere sufletească, de natură spirituală. 


Premoniţia. La acest nivel spiritual putem avea 
revelații despre viitor, în stare de veghe. Sunt acele numite 
presentimente legate de un eveniment care ar urma să aibă loc, 
şi în care suntem implicaţi noi sau persoane apropiate nouă. În 
mod natural nu este un proces pe care îl putem controla, dar 
persoanele care si-au eliberat puterea sufletească devin 
clarvăzători, aşa cum au arătat mesmeriştii, astfel, cel puțin 
parțial această putere intră sub controlul uman. 


Visele profetice sunt tot o manifestare a acestui nivel. 
Aproape orice persoană a avut experiențe personale sau 
cunoaşte pe cineva apropiat care a avut vise profetice. Conform 
psihologilor visul este „o stare modificată de conştiinţă”. 
Aceştia afirmă ca în vis creierul nostru reorganizează şi 
prelucrează în mod inconştient informaţia. În mod similar 
Biblia afirmă că... visurile se nasc din mulțimea grijilor 
Eclesiastul 5.3. Pe de altă parte tot Biblia afirmă că Dumnezeu 

vorbeşte însă, când într-un fel, când într-altul; dar omul nu ia 
seama. El vorbeşte prin visuri, prin vedenii de noapte, când 
oamenii sunt cufundaţi într-un somn adânc, când dorm în patul 
lor. Atunci El le dă înştiinţări, şi le întipăreşte învăţăturile Lui, 
ca să abată pe om de la rău, şi să-l ferească de mândrie, ca să- 
i păzească sufletul de groapă şi viața de loviturile săbiei. Şi 
prin durere este mustrat omul în culcuşul lui, când o luptă 
necurmată îi frământă oasele. lov 33.14 


Visele profetice nu sunt doar apanajul profeților evrei, 
ci sunt experiențe comune tuturor oamenilor, cum spunea lov. 
Trebuie să înțelegem că Dumnezeu face să răsară soarele Său 
peste cei răi şi peste cei buni, şi dă ploaie peste cei drepţi şi 
peste cei nedrepți.” Matei 5.45 


Până în momentul Judecăţii, El continuă să ne iubească pe toţi. 
Visul este una din puţinele căi de comunicare cu Dumnezeu 
care este accesibilă oricărui om. Regi păgâni ca Abimelec, 
Cir, Nebucadneţar, Faraonul Egiptului ca şi paharnicul şi 
pitarul său, au avut vise profetice, fără a face parte din 
„poporul ales”. Dacă visele sunt simbolice, trebuie să găsiți 
singuri cheia. 


Visele pot fi inspirate şi de demoni. De exemplu poate 
apărea imaginea unei persoane apropiate, dragi, decedate, care 
spune „nu te întrista, mi-e bine, ne vom întâlni din nou când vei 
veni şi tu aici”. Fie în vis, fie prin spiritism aceste mesaje de la 
morți sunt false. Sunt demoni care mint pentru ca omul să 
creadă că, indiferent cum îşi trăieşte viața, după moarte va 
ajunge într-un loc „bun”. 


Bine, veți spune, dacă visele pot proveni fie din grijile 
noastre zilnice, fie de la Dumnezeu, fie de la Diavol, de unde 
să ştim noi care, de unde, sunt? Păi tocmai asta e, că nu ştim. În 
general visele naturale pot fi deosebite de cele spirituale, 
profetice, deoarece noi fiind ființe spirituale, duhul nostru 
„Simte? deosebirea. Dar în privința sursei celor spirituale, 

Dumnezeu sau Diavol, nu putem şti decât dacă avem 
discernământ spiritual, iar acesta se obţine exclusiv prin 
dependenţa de Dumnezeu, realizată printr-un legământ. (vezi 
detalii despre legământ în Ardelean, 2009) 


Bioenergia 


Terapiile prin bioenergie, acupunctura, presopunctura, 
electropunctura, Reiki, terapiile cu cristale, masajul thailandez, 
Shiatsu etc. se bazează pe legile care guvernează circulația 
energiei vitale prin meridianele energetice ale corpului. Pentru 
unele practicantul nu are nevoie de o putere specială 
(acupunctura), pentru altele aceasta este esențială 
(bioenergetica). Aceste terapii sunt, în general, destul de bine 
cunoscute, de aceea nu intru în detalii. 


Aura reprezintă „învelişul energetic al corpului uman 
în plan subtil”; este manifestarea spiritului triunic pe diferitele 
lui frecvenţe. Astăzi există aparate, asemănătoare unor aparate 
de raze-X sau tomografe, care pot evidenția şi fotografia aceste 
câmpuri, astfel încât realitatea lor nu mai este un mit, ci o 
certitudine. 


Mărimea acestui câmp energetic este proporțional cu 
puterea sufletească a persoanei. Aivanhov afirmă că, prin 
eliberarea puterii sufleteşti, ...marii Maeştri sunt capabili să-şi 
mărească aura pentru a putea cuprinde o întreagă regiune sub 
protecția lor şi să penetreze în acelaşi timp aura tuturor 
oamenilor ce locuiesc în acea regiune pentru a le insufla o 
viață nouă. Ei nu au altă dorință sau scop decât de a-şi lărgi 

aura pentru a se întinde şi a prinde sub aripile lor, cum se 
spune, un număr cât mai mare de creaturi. lată idealul lor! 


Cu alte cuvinte aceşti maeştrii vor să devină dumnezei, 
stăpânind asupra oamenilor şi controlându-le voința. Vedem 
cum aura maestrului penetrează aura oamenilor şi le insuflă o 
viață după voința acestuia. Similar, aura terapeutului o 
penetrează pe cea a clientului, şi prin această influență el 
poate opera în spațiul spiritual; prin aceasta într-un anumit 
sens el îl „posedă” pe client. 


Pericolele primului cer spiritual 


Intrebarea care se pune în legătură cu aceste terapii şi 
practici este aceea dacă un creştin poate apela la ele. Răspunsul 
nu este simplu. 


Terapiile bioenergetice, aparent nu au nimic rău în 
sine. Ele influențează curgerea energiilor prin organism. 
Acţiunea are loc la nivel subtil, energetic, cu acordul clientului, 
de aceea acesta nu o percepe ca pe o agresiune, dar practic 
terapeutul intră în sufletul lui şi îl controlează, şi îi transferă 
energie din propriul câmp printr-un fel de „perfuzie spirituală”. 
Terapeuţii susţin că enegia nu e de la ei ci din cosmos, ei sunt 
doar nişte canale, şi lucrul acesta este într-o măsură adevărat, 
dar trecând prin ei, această energie se impregnează de ființa lor, 
tot aşa cum hrana pe care o mâncăm, după prelucrare şi 
asimilare devine parte din noi, devine trupul nostru. Sufletele 
interferează, terapeutul invadează intimitatea lăuntrică a 
clientului, are loc un fel de invazie spirituală. Aşa cum o 
operaţie chirurgicală este o invazie asupra trupului, operarea 
bioenergetică este o invazie asupra sufletului. Problema care se 


15 Sursa: Centri şi corpuri subtile, de Omraam Mikhael Aivanhov 

pune este câtă încredere avem în terapeut, deoarece sufletul e 
mult mai prețios decât trupul, iar intervenția spirituală poate 
deveni viol spiritual. Isus a spus ...este mai bine pentru tine să 
intri în Împărăţia lui Dumnezeu numai cu un ochi, decât să ai 
doi ochi şi să fii aruncat în focul gheenei, Marcu 9.47, cu alte 
cuvinte mai bine cu trupul bolnav şi cu sufletul sănătos, decât 
invers. 


Principial cred pot exista practicanți creştini de 
acupunctură, presopunctură, masaj thay, shiatsu, meloterapie 
etc, dar aceştia trebuie să aibă un discernământ spiritual şi o 
maturiate spirituală deosebită pentru a opera în acest domeniu. 
Chirurgia spirituală e mai delicată şi mai dificilă decât operarea 
pe cord deschis sau neurochirurgia. Pe de altă parte, de ce ar 
practica creştinii discipline spirituale din primul cer, când ei au 
la dispoziţie resursele spirituale din cerul al Treilea? 


Problema se pune în legătură cu practicanţii necreştini 
ai acestor arte spirituale. Ei sunt de obicei şi practicanți ai unor 
activități din „al doilea cer”, care este sfera de acțiune a lumii 
demonice. Din acest motiv, prin atingere, transmitere de 
energie, şi celelalte tehnici, dincolo de vindecare pacientul se 
contaminează spiritual, şi intră sub o puternică autoritate 
demonică. 


Ce putem afirma despre medicii care practică, de pildă, 
presopunctura, acupunctura sau utilizează elemente din tai-chi 
sau masaj thailandez în sedințele de recuperare kineto- 
terapeutică? Nu putem afirma nimic; aşa cum am arătat, 
depinde dacă acel medic este sau nu implicat şi în alte activități 
spirituale, de ordinul doi, sau practică aceste discipline exclusiv 
ca parte a profesiunii medicale; sau dacă nu cumva este el 
însuşi contaminat spiritual chiar fără a fi conştient de acest 
lucru, şi multe altele. 


In orice caz, apelarea la aceste modalităţi terapeutice 
implică nişte riscuri extraordinare, mult, mult mai mari decât 

oamenii îşi dau seama. Fără o educaţie spirituală adecvată nu 
putem conştientiza pericolele la care ne expunem. Aşa cum 
spuneam o asemenea intervenţie este echivalentă, în plan 
spiritual, unei operaţii pe cord deschis în plan fizic. 


Practicile care apelează la „puterea sufletească” 


A apela la utilizarea unor forțe pe care Dumnezeu a 
intenționat să le țină „ascunse” nu pare a fi o idee bună. Cu 
toate acestea practicarea postului, rugăciunii şi înfrânărilor, atât 
de către necreșştini cât şi de către creştini, va conduce inevitabil 
spre eliberarea acestor puteri în ei. 


Cum ne putem atunci raporta la această realitate? Am 
putea face o paralelă cu ceea ce Biblia spune referitor la 
dragostea naturală ...Vă rog fierbinte, fiice ale Ierusalimului, 
nu stirniţi, nu treziți dragostea, până nu vine ea. Cântarea 
Cântărilor 8.4. 


Puterea sufletească este bună dacă este gestionată şi 
utilizată conform prescripțiilor. Nu căutaţi în mod explicit să 
eliberați această putere. Dacă Dumnezeu a crezut de cuviinţă să 
o ascundă, nu trebuie ca noi să căutăm s-o eliberam. În măsura 
în care aceasta este înnăscută, sau se eliberează în mod 
spontan, sau a fost eliberată înainte ca noi să devenim creştini, 
ea trebuie folosită cu grijă şi responsabilitate. 


Consider că în legătură cu utilizarea puterii sufletului 
există două prescripţii majore: 


1. Dumnezeu a dat autoritate omului să supună natura, 
inclusiv animalele, dar nu oamenii. Suntem chemaţi să 
stăpânim peste natură, fiarele câmpului, peştii mării şi păsările 
cerului (Geneza1.28). Putem vedea cum Isus a dat exemplu 
personal prin faptă şi cuvânt în această direcție: a umblat pe 

apă, a liniştit furtuna, a uscat smochinul, a transformat apa în 
vin, a exemplificat puterea credinței spunând că vom putea 
mişca munții sau vom sădi dudul în mare. In schimb, atunci 
când a fost oprit să treacă printr-un sat, El nu a făcut apel la 
puterea Lui pentru a forța acest lucru.(Luca 9.51-56). Isus nu a 
manipulat oamenii. Niciodată nu şi-a folosit puterea pentru a 
determina oamenii să creadă în El, să se întoacă la Dumnezeu, 
sau să se supună Lui. El chiar a permis ca, în unele localități, El 
însuşi să nu poată face minuni din pricina necredinţei 
oamenilor, prin faptul că nu a influențat această credință. 
Trebuie să ne cercetăm permanent pe noi înşine dacă nu 
încercăm să-i dominăm pe alţii, să-i controlăm, dacă nu cumva 
dorim să-i facem dependenți de noi, dacă nu căutăm să-i 
manipulăm, să ne impunem părerea sau să facem bine altora cu 
forța. Toate acestea degajă din noi o putere spirituală care 
aduce presiune asupra psihicului acelor oameni. 


2. Puterea sufletească este la îndemâna omului, şi ea 
poate fi folosită şi în legătură cu oamenii, atât pentru 
vindecarea acestora cât şi, din nefericire, pentru controlul, 
manipularea şi deci înrobirea lor. Marele pericol este ca această 
putere să fie folosită în nesupunere față de Dumnezeu. Fără 
călăuzirea Duhului Sfânt ne supunem riscului de a face fapte 
bune, semne şi minuni „de capul nostru”. Natura noastră 
animală poate confisca această putere, şi poate realiza lucruri 
mari „în numele lui Isus”, fără acordul lui Isus ca cei din Matei 
7.21-23, cărora Isus le-a spus...Nu orişicine-Mi zice: „Doamne, 
Doamne!” va intra în Împărăţia cerurilor, ci cel ce face voia 
Tatălui Meu care este în ceruri. Mulţi Îmi vor zice în ziua 
aceea: „Doamne, Doamne! N-am proorocit noi în Numele 
Tău? N-am scos noi draci în Numele Tău? Și n-am făcut noi 
multe minuni în Numele Tău?” Atunci le voi spune curat: 
„Niciodată nu v-am cunoscut; depărtați-vă de la Mine, voi toţi 
care lucraţi fărădelege.” 

Din nefericire avem destule exemple practice în care această 
putere este utilizată greşit. Există foarte multe biserici în care 
predicarea se face cu putere sufletească, există evanghelişti 
care lucrează cu putere sufletească, psihică, există presbiteri 
şi pastori, respectiv preoţi, care sunt numiţi prin autoritate 
sufletească, există biserici a căror conducere este bazată pe 
autoritate şi control psihic, există profeţii sufleteşti în 
adunare, există consiliere pastorală realizată sufleteşte, există 
imitări sufleteşti ale darurilor spirituale, există cărți creştine 
scrise sufleteşte, există vindecări, semne şi minuni, lucrări de 
asistență socială şi o mulțime de alte activități realizate în 
biserică prin puteri psihice, sufleteşti, drăceşti, pe care 
Dumnezeu niciodată nu le-a inițiat, există o întreagă cultură 
pseudocreştină, sufletească. Neînţelegerea modului în care 
operează lumea spirituală, a cărei parte suntem, a dus la 
asemenea confuzii. 


Biblia spune... Îi plac Domnului mai mult arderile-de- 
tot şi jertfele decât ascultarea de glasul Domnului? Ascultarea 
face mai mult decât jertfele, şi păzirea cuvântului Său face mai 
mult decât grăsimea berbecilor. Căci neascultarea ( în alte 
traduceri „voința proprie”) este tot atât de vinovată ca 
hicirea, şi împotrivirea nu este mai puţin vinovată decât 
închinarea la idoli şi terafimii. Samuel 15.22-23. 


De aceea, cu toate că această putere ne stă, într-o anumită 
măsură, la dispoziție, ea trebuie folosită exclusiv în dependență 
de Dumnezeu. 


Watchman Nee (2000, 38) este mult mai categoric, 
considerând că, pentru a elimina orice risc de utilizare greşită, 
în nici un caz, sub nici o formă şi sub nici un motiv această 
putere nu trebuie folosită de creştini. El dă exemplul lui Evan 
Roberts, instrument al lui Dumnezeu în trezirea din Ţara 

Galilor din 1904-1905, care i-a cerut Domnului să-i lege 
puterea sufletului pentru a putea opri tot ce venea din eu-l lui. 


Concluzii 


Aşa cum am arătat, practicarea disciplinelor spirituale 
de ordinul întâi, sau solicitarea serviciilor unor astfel de 
practicieni, este plină de pericole. 


Scopul acestui capitol este acela de a explica 
prevenienţa puterilor manifestate de unele persoane, şi nu de a 
recomanda dezvoltarea unor asemenea abilitaţi, sau de a sugera 
recurgerea la serviciile unor persoane care posedă aceste puteri. 


Prezentarea are în acelaşi timp rolul de a ne ajuta să nu- 
i judecăm pe alții, păstrând o perspectivă corectă asupra 
fenomenului spiritual în ansamblul său, pe nivele. Am putea 
spune despre nivelul întîi că nu este rău în sine, ci depinde de 
cine şi în ce fel îl aplică. 


Creştinii, aşa cum vom vedea, trebuie să practice 
disciplinele spirituale din cerul al treilea. 


Atenţie! Cei care vor să-şi dezvolte aceste puteri ascunse se 
confruntă cu pericolul accederii involuntare în cel de al 
doilea cer. Prin dezvoltarea progresivă a abilităților din 
primul nivel, şi operarea în primul cer, la un moment dat ei 
pot întâlni o entitate. Acesta este momentul în care, pe 
nesimţite, au pătruns în cel de al doilea cer. 

Capitolul 5. Al doilea cer 


În cetate era un om, numit Simon, care 
zicea că este un om însemnat, el vrăjea şi 
punea în uimire pe poporul Samariei. 
Faptele Apostolilor 8.9 


G.H. Pember, arăta că există două metode prin care 
omul poate dobândi putere şi cunoştinţe neîngăduite (citat de 
Nee, 2000, 22): 


Prima constă în aducerea trupului sub controlul 
propriului suflet, astfel încât sufletul să se poată manifesta 
liber. Această cale este posibilă doar pentru câțiva, şi se 
realizează printr-o lungă şi severă perioadă de instruire, şi are 
ca ţintă înlăturarea tuturor barierelor trupului până la 
subordonare totală, şi cultivarea unei indiferențe desăvârşite 
față de toate plăcerile, durerile şi emoțiile acestei vieți. 
Aceasta se realizează la primul nivel, aşa cum am văzut. 


Cea de a doua metodă este aceea a unei supuneri 
pasive controlului unor fiinţe inteligente exterioare, ceea ce eu 
denumesc practicarea puterilor din al doilea cer. 


Al doilea cer, al doilea nivel spiritual, se caracterizează 
prin prezenţa entităților spirituale; este un nivel al îngerilor 
căzuţi. Localizarea spaţială actuală se extinde la nivelul 
întregului cosmos. În momentul în care Adam a ascultat de 
Satan muşcând din fructul oprit, acesta a devenit robul 
Diavolului împreună cu toate proprietățile sale. De atunci 
Satan a devenit stăpânitorul lumii acesteia (Kosmos-gr), 
poziţie pe care Isus i-a recunoscut-o. Toan 14.30 

În epistola către Efeseni 6.12 ni se spune că avem de 
luptat împotriva căpeteniilor şi stăpânirilor din locurile cereşti. 
Aşadar vedem că Satan îşi are statul major în cosmos, iar 
aceste „căpetenii şi stăpâniri” sunt locotenenţii săi. 


Puterile îngereşti sunt incomparabil mai mari decât cele ale 
omului căzut, dar prin închinarea la Satan şi colaborarea cu 
demonii acestuia, omul poate avea parte de aceste puteri. În 
momentul în care cineva practică acest nivel spiritual, sau 
apelează pentru orice fel de ajutor la un astfel de practician, 
el se îndatorează, cu sau fără voia lui, Diavolului. 


O întrebare care s-ar putea pune este aceea dacă cei care 
practică discipline spirituale de nivelul al doilea au un 
legământ explicit cu Satan. Răspunsul este „nu neapărat”. 
Aceşti practicieni, prin simplul fapt că au intrat într-o relaţie cu 
demonii şi colaborează cu aceştia pentru a utiliza resurse din 
cerul Diavolului, sunt deja îndatorați acestuia, nu trebuie să 
aibă un legământ explicit. Acelora care fac un astfel de 
legământ li se acordă forțe incomparabil mai mari decât 
celorlalți, ei sunt aşa-numiţii satanişti. Marea majoritate a 
esoteriştilor se mulțumesc să colaboreze cu unul sau mai mulți 
demoni, care le apar fie ca „îngeri buni”, fie ca spirite ale 
morților, entități „extraterestre” sau ghizi spirituali. 


Prin apelarea la esoterism omul caută soluţii imediate, caută 
plăcere fară restricţii, putere fără responsabilitate şi 
prosperitate fără efort; el caută independenţă de Dumnezeu. 
Astfel omul... întrece măsura şi se face vinovat, căci puterea 
lui o ia ca dumnezeu al lui! Habacuc 1.11 


Să comentăm câteva discipline esoterice: 

Spiritismul sau „întrebarea morților” înseamnă 
comunicare cu lumea demonică. Faptul că spiritele anumitor 
morți „plutesc între cele două lumi”, sau că spiritele celor 
morți, dacă au trecut dincolo pot fi chemate, sunt „poveşti 
vânătoreşti”. Dacă ar fi fost posibil, bogatul din Luca 16.27-28 
ar fi mers personal să-şi avertizeze rudele de pericol. Spiritele 
„Celor morți” nu sunt altceva decât duhuri de casă, pe care le- 
am definit la Capitolul 2. Practicarea spiritismului, chiar în 
glumă, te îndatorează față de lumea demonică. Planşeta OUIJA 
este o placă spiritistă prezentată în zilele noastre ca un joc de 
societate. Channeling-ul este o formă modernă, „ştiințifizată” 
dacă putem spune aşa, de spiritism, în care un „ghid spiritual” 
ne apare şi ne conduce în drumul nostru spre „Eu-l superior”. 
Acest ghid este, evident, un demon. 


Vrăjitoria este definită de Aleister Crowley, cel mai 
mare vrăjitor al epocii moderne, ca fiind arta de a determina 
schimbări după voință, este abilitatea de a supune universul 
voinţei omului. Astfel omul poate să-şi controleze viaţa, pe a sa 
şi pe a altora, să rostească blesteme, şi să-l controleze pe însuşi 
Dumnezeu-Forţa-Univers. 


Unele dicţionare definesc vrăjitoria ca pătrunderea în lumea 
spiritelor pentru a dobândi puterea de a-ți impune voința 
proprie. Vrăjitoria este astăzi prezentată ca ceva natural, ca o 
colaborare cu spiritele naturii, şi prin urmare nu ar putea fi ceva 
rău. Au apărut tot mai multe cărți pentru copii cu acest subiect, 
în care, într-un mod aparent nevinovat, copiii sunt îndemnați să 
rostească diferite descântece şi rugăciuni la adresa spiritelor 
naturii. Aşa cum am arătat, cuvintele noastre au putere şi 
semnificație în spațiul spiritual. Prin rostirea acestor cuvinte 
copiii, fără voia lor, intră sub autoritate demonică. 


O vrăjitoare convertită la creştinism descria, într-un 
documentar, cum acei care îi cereau ajutorul intrau din acel 

moment sub controlul ei. Ea putea să le provoace oricând 
anumite simptome care să-i determine să revină la ea pentru 
rezolvare. Recurgerea la serviciile vrăjitorilor aduc omul sub 
autoritate demonică. 


Magia e ceva diferit de vrăjitorie. Magicienii sunt nişte 
„tehnocraţi” gnostici. Cu alte cuvinte, ei pretind că nu 
relaționează cu entități şi consideră că magia este o „ştiinţă 
ocultă "”. Ei susțin că pentru magie nu ai nevoie nici de 
„credință”, nici de „entităţi”, ci dacă eşti un „iniţiat” şi execuţi 
corect un ritual sau un descântec acestea va funcționa automat. 
Ei fac o diferenţă între magia de spectacol şi magia adevărată 
rituală, ceremonială, pe care o numesc Magie K. 


Meditaţia nu este ce se înţelege în mod curent, ca fiind 
analiza unei idei intelectuale, nu înseamnă a te gândi profund la 
ceva. Meditaţia esoterică nu are un conținut intelectual. Ea 
are mai degrabă rolul de a-ţi goli capul de orice gând! Există 
mai multe forme de meditaţie, la diferite nivele spirituale şi nu 
toate sunt la fel. Totuşi, pentru a avea o idee despre ce 
înseamnă meditaţia esoterică, ea poate fi descrisă prin 
capacitatea de a-ți conştientiza propria conştiinţă şi a o 
deplasa în mod conştient în trupul tău, iar apoi în afara 
acestuia, şi de a percepe cu ajutorul ei la început diferite 
senzaţii, apoi informaţii, apoi în etapa următoare de a conduce 
propriile intenţii, dorinţe, voința în locul în care conştiiţa se 
deplasează. Meditaţia esoterică, într-o anumită secvenţă a 
ei, este o stare fără gânduri, iar în această stare pasivă, 
omul se face în mod voit accesibil demonilor, aşa cum 
spunea Pember. După atingerea unui anumit nivel de 
consacrare, apar inevitabil "ghizii spirituali”. 


'9 Ocult — practici spirituale ascunse, accesibile doar iniţiaţilor. 


78 


Contactele cu „îngeri”, sfătuirile şi vindecările cu 
aceştia, intră în categoria diciplinelor spirituale de nivel doi. 
Aceşti îngeri” sunt demoni care se dau drept îngerul Gabriel, 
sau Mihail, sau se prezintă ca ghidul spiritual personal. Am 
auzit practicanți afirmând că au atins nivelul spiritual în care 
stau de vorbă cu propriul înger păzitor. Noi avem (cel puţin) 
doi îngeri „păzitori”, unul trimis de Dumnezeu, altul trimis de 
Satan. Problema e cu care stăm de vorbă. Să nu ne amăgim 
crezând că demonii sunt urâţi, cu coadă şi copite. Nici vorbă. 
Ei iau de obicei o înfăţişare cât se poate de atrăgătoare. Practic 
nu poţi deosebi după înfăţişare sau amabilitate îngerii lui 
Dumnezeu de cei ai lui Satan. 


Situaţia cu îngerii lui Dumnezeu este următoarea. Ei sunt 
„mesageri”, asta înseamnă „înger”. Ei fie aduc un mesaj, o 
încurajare sau îndeplinesc o slujire (ca în cazul lui Ilie, Maria, 
Zaharia, sau Isus), şi în acest caz se fac vizibili destinatarului, 
fie au de indeplinit o misiune de salvare, protecție, sau orice 
altă misiune, caz în care îşi fac datoria fără a se face vizibili. 
Ei sunt supuşi lui Dumnezeu şi nu ascultă de altcineva. De 
aici tragem concluzia că îngerii nu vin dacă îi chemăm şi nu 
ne ascultă dacă îi rugăm. Dacă ai chemat un înger şi a venit 
este foarte probabil că este un sol al Satanei, chiar dacă se 
prezintă ca un ,„ înger de lumină”. 


Nu chemaţi şi nu vă rugaţi la îngeri, la entități. Dacă nu-i 
trimite Dumnezeu personal să devină vizibili, ceea ce se 
întâmplă în cazuri extrem de rare, ei sunt cu singuranţă demoni. 
Repet, îngerii nu vin chemaţi, doar trimişi; cei care vin chemaţi 
sunt cel mai probabil demoni. Pe de altă parte, nu orice înger 
care vine nechemat este de la Dumnezeu, de aceea lucrurile se 


% Unii susţin că îngerii căzuţi sunt acelaşi lucru cu duhurile rele, alţii 
susțin că sunt entități de tipuri şi proveniente diferite. Fără a intra în detalii, 
pentru moment este suficient să reținem că atât îngerii căzuţi cât şi duhurile 
rele fac parte din armata întunericului, şi îi numim aici cu acelaşi cuvânt, 
demoni. 

complică. Fără Duhul lui Dumnezeu în noi, nu putem deosebi 
duhurile! 


Există persoane care au capacități extrasenzoriale şi pot 
percepe în mod natural entități. Acestor persoane le spun: Nu 
intrați în legătură cu entitățile, nu comunicaţi cu ele, nu 
ascultați de ele, şi să nu aveţi nici un fel de raporturi cu ele. Cel 
mai bun lucru pe care puteţi să-l faceţi, şi care e singura voastră 
protecție, este acela de a vă da viaţa lui Hristos. Doar El poate 
avea grijă de viaţa voastră. Faceţi un legământ cu El. 


Există de asemenea oameni ai lui Dumnezeu care „sub 
ungere” îi văd pe aceşti demoni. Singurul model de comunicare 
a acestora cu demonii menţionat în Biblie este „ieşi afară” şi 
variațiuni pe aceeaşi temă. Dacă sunteți născut din nou şi aveţi 
astfel de experiențe de întâlniri cu demonii, nu le ascultați 
minciunile, nu vă fie teamă de ei (Iacov 4.7), dar în acelaşi 
timp nu fiţi aroganţi (Iuda 1.9). Spuneţi doar „În numele lui 
Isus, ieşi afară.” 


Vindecările cu îngeri devin foarte la modă în 
România. La Braşov, în fiecare an, de vreo 4 ani încoace, se 
organizează la sfârşitul lunii octombrie „săptămâna îngerilor”, 
un eveniment dedicat comunicării şi colaborarii cu „îngerii” 
derulat pe durata câtorva seri şi la care participă câteva sute de 
persoane. 


Un tânăr care a avut de-a face cu entități mărturisea, 
într-un documentar, că la început demonii îl ascultau, şi făceau 
orice le cerea el. După un timp a constatat că el le cere 
demonilor să facă lucruri pe care el însuşi nu dorea să le ceară. 
Astfel şi-a dat seama că a început să fie controlat de o forță 
străină, care îi impunea cumva să ceară demonilor să facă acele 
lucruri. Problema a devenit gravă când şi-a dat seama că 
ajunsese în stadiul în care nu se mai putea împotrivi acelei 
forțe. Doar printr-o minune a reuşit să se întoarcă la Dumnezeu 

şi a fost eliberat de demoni şi de acea putere constrângătoare a 
lui Satan. 


Vindecările cu puteri din cerul al doilea. Un puternic 
reprezentant al acestor practici este Joao de Deus (John of God) 
din Brazilia. În luna Martie 2009 a fost prezentat un reportaj pe 
postul de televiziune ProTV România, despre un grup de 
români care a mers pentru vindecare la Casa de Dom Inacio din 
Abadiania, atraşi de renumele acestuia. Se spune că, practic, 
poate vindeca orice boală. Zilnic circa de 500 de pacienţi îi trec 
pragul, astfel încât până acum circa 10 milioane de bolnavi au 
fost tratați de el. Uneori vindecă doar prin putere spirituală, 
alteori apelează şi la proceduri asemănătoare unor intervenții 
chirurgicale. Deşi aceste intervenţii se fac cu cuțite de 
bucătărie, şi nu se folosesc anestezice, pacienții afirmă că nu 
simt nici o durere, iar sângele curge în cantități neglijabile. 
John of God declară că Dumnezeu face vindecările, dar în 
acelaşi timp afirmă că el însuşi este posedat de anumite spirite 
cu ajutorul cărora face aceste vindecări. Se pare că sunt 33 de 
astfel de spirite care îl posedă prin rotaţie. Uneori face şi 
operaţii la distanță, acţionând asupra unor fotografii ale 
pacienților. Pacienţii înşişi afirmă că după intervenția 
spirituală, în următoarele 24 de ore, simt cum entitățile îi 
posedă, umblă prin ei şi îi „repară”. Deseori ei se simt epuizați 
de intervenţia spiritelor. În acel complex, denumit Casa de 
Dom Inacio, există şi o sală de meditaţie şi rugăciune în care 
pacienţii afirmă că sunt vizitaţi şi atinşi de entitățile 
vindecătoare. Dacă daţi căutare John of God surgery sau John 
of God spiritual pe You Tube, veţi putea vedea clipuri cu acest 
vindecător. A apărut şi traducerea în limba română a cărții 


„loan al Domnului”. 7 


” Heather Cumming & Karen Leffler. (2008). Ioan al Domnului. Braşov: 
Editura Adevăr Divin. 

Ghicitoria este şi ea o practică spirituală de nivelul al 
doilea. Mediumul primeşte informaţii despre viitor de la 
demoni. Întrebarea care se pune este: de unde ştiu demonii ce 
se va întâmpla în viitor? În primul rând că nici ei nu ştiu toate 
lucrurile, ei răspund doar la ce ştiu. Uneori pot spune adevărul, 
alteori pot să mintă, în funcție de interesele lumii lor. Demonii 
ştiu multe lucruri deoarece ei au o memorie istorică începând 
de la Căderea lui Adam; „baza lor de date” conţine tot ce s-a 
întâmplat pe pământ în acest răstimp, iar demonii de casă ştiu 
ce s-a întâmplat cu fiecare persoană din familie în parte. Ei de 
asemenea cunosc Biblia şi profeţiile de acolo. Mai mult, ei pot 
prognoza cu uşurinţă ceva ce ei înşişi vor duce apoi la 
îndeplinire. De asemenea există lucruri care pentru noi sunt 
necunoscute, şi par a fi de domeniul viitorului, dar în fapt acele 
lucruri deja s-au decis / s-au întâmplat doar că informaţiile nu 
au fost făcute publice sau nu au ajuns până la noi, informații pe 
care ei însă le cunosc. Mai există şi o desfăşurare logică a 
lucrurilor, care nouă nu ne este accesibilă deoarece nu ştim 
toate datele problemei; demonii având mult mai multe 
informații pot spune ce urmează să se întâmple, lucruri pe care 
şi noi înşine le-am fi putut deduce dacă am fi avut toate 
informațiile. Şi exemplele pot continua. 


Tipurile de divinaţie în care nu intrăm în contact direct cu 
entități, cum ar fi horoscoapele, ghicitul în cărți sau în cafea, 
chiromanția, tarotul, Yi King (I Ching), nu sunt mai puţin 
periculoase. Ori sub ce formă ar veni informația despre viitor 
prin intermediar, ea vine printr-o entitate, fie că se manifestă 
direct, fie indirect. Trebuie să facem diferența între visele şi 
presentimentele prin care Dumnezeu din inițiativa Lui ne 
avertizează, şi ghicitorie. În timp ce visele sau premoniţiile vin 
spontan, ghicitoria este căutată anume, a merge la ghicitor este 
o acţiune inițiată de noi înşine. Biblia spune că dacă vrem să 
întrebăm despre viitor să mergem la El (Isaia 8.19). Voi încerca 

să explic în continuare cum funcţionează ghicitoria în care nu 
apar în mod vizibil entități. 


Ghicitul în cafea şi toba şamanică. Deşi par foarte 
diferite, principiul pe baza căruia funcționează este similar. 


Ştim cu toții cum arată un spectru magnetic. Dacă 
punem pilitură de fier pe un carton sub care aşezăm un magnet 
puternic şi apoi vibrăm puţin cartonul, pilitura se va aşeza pe 
nişte curbe preferențiale formând o figură pe care o numim 
spectru magnetic. Liniile de forță ale câmpului magnetic 
formează această figură spectrală. 


Entităţile folosesc diferite moduri de comunicare cu 
omul. Unul dintre aceste moduri este acela de a organiza 
materia după nişte linii ale unui spectru spiritual de forță. 
Demonul creează câmpul, iar zațul de cafea joacă rolul piliturii 
de fier, care ia forma unor figuri simbolice. Ghicitul în cafea 
pare o joacă nevinovată, însă în momentul în care noi 
răsturnăm cana cu zațul de cafea cu intenția de a ghici viitorul, 
în fapt noi ne supunem pasiv controlului unor fiinţe inteligente 
exterioare cum zicea Pember, noi acordăm unor forțe 
exterioare inteligente dreptul de a ne influenţa viitorul. 


Toba şamanică funcționeză similar. Ea are un diametru 
mare, de cca 50 cm, care constituie suprafața de lucru, şi o 
înălțime mică de cca 10 cm. Pe suprafața de lucru sunt 
delimitate arii care au anumite semnificaţii. Se aruncă oase sau 
pietricele, care se distribuie într-un mod simbolic peste aceste 
arii, în funcție de câmpul de forță creat spiritual. Şamanul 
interpretează apoi voia spiritelor. În Africa mulţi vindecători 
tradiționali folosesc o metodă asemănătoare aruncând nişte 
oase mici, sau bețe, direct pe pământ, şi interpretând voia 
spiritelor în funcție de distribuţia şi poziţia relativă a acestora 
unele față de altele. 

Puterea rugăciunii (necreştine). În urmă cu două 
decenii, un psiholog hawaiian surprindea lumea ştiinţifică 
realizând ceea ce am putea numi un miracol. Spitalul de stat 
din Hawaii”? se confrunta în acel moment cu probleme deosebit 
de grave în secția bolnavilor psihici care comiseseră crime 
abominabile. Un anume dr. Haleakala Lew Len s-a oferit să se 
ocupe de aceştia. După numai câteva luni, s-a dovedit că în 
cazul multora din aceşti pacienți nu mai era nevoie de cătuşe. 
Dozele de medicație au scăzut simţitor la marea majoritate a 
pacienţilor şi chiar s-au sistat total în cazul unora. După 4 ani, 
pavilionul a trebuit să fie închis din lipsă de ... pacienţi violenți. 
Partea cea mai interesantă este că, în aceşti 4 ani, dr. Len nu a 
vorbit cu nici unul din temuții săi pacienți. Mai mult, nici 
măcar nu i-a văzut. 


“Tot ce a trebuit să fac a fost să lucrez asupra propriei mele 
persoane”, a declarat ulterior dr. Len. Ce a facut exact el pentru 
a-şi vindeca pacientii ? „Am repetat în continuu ,Imi pare 
rău. Te rog, iartă-mă.”, a declarat senin dr. Len. Asta-i tot”. 


În prezent trecut de 70 de ani, dr. Len a ajutat cu succes 
de-a lungul carierei sale, folosind aceasta metodă, mii de 
persoane, lucrând inclusiv cu grupuri din cadrul unor 
organizații internaționale prestigioase precum UNESCO şi 
Naţiunile Unite. Dr. Len deţine un doctorat în psihologie 
obţinut la Universitatea din lowa, Statele Unite, dar el atribuie 
remarcabilul său succes ca psiholog clinician practicilor de 
vindecare tradiţionale învăţate de la Morrnah Nalamaku 
Simeona, o femeie kahuna”. 


22 Sursa: HUNA şi HO'OPONOPONO, articol publicat în revista Avantaje, 
martie 2007 

3 Kahuna este un termen similar şamanului sau vraciului, în Hawaii. 
Morrnah Nalamaku Simeona s-a numărat printre ultimii kahuna veritabili 
din Hawaii, fiind numită oficial in 1983 de catre autorități drept "o 
comoară vie a Hawaii-ului" (living treasure of Hawaii). 

Printr-un proces de transfer spiritual, Dr. Len şi-a 
asumat vinovăția pentru faptele pacienților şi a cerut iertare. 
Ispăşirea înlocuitoare, după cum bine ştim, este un principiu 
spiritual care apare şi în Scriptură (țapul ispăşitor, sângele 
animalelor care face ispăşire pe altar, în VT, respectiv jertfa 
înlocuitoare a lui Isus în NT), de aceea, când auzim istorisiri ca 
cea de mai sus putem fi înşelați. Deşi pare foarte atrăgătoare 
metoda, ne punem întrebarea: cui a cerut iertarea dr. Len? Este 
clar că nu a cerut iertare Dumnezeului” Bibliei ci Dumnezeului 
-Forţă-Natură-Univers, adică lui Satan. Din acest motiv, toți cei 
implicaţi îi sunt acum datori acestuia. 


Supunerea naturii. Voi oferi o ilustrație din cartea lui 
Braden (2004, 150-155). Autorul descrie participarea sa 
personală la un ritual pe care l-a executat un prieten al său cu 
numele David, pentru aducerea ploii. Seceta prelungită afecta 
în mod serios nordul statului New-Mexico. David l-a dus într- 
un loc pustiu, în deşert, unde, în mod surprinzător, exista un 
cerc de pietre, realizat pe pământ. David a afirmat că acesta 
constituia un loc special de „rugăciune”, deşi nu are în sine 
nici o putere magică, el servind doar ca loc de „concentrare” 
pentru cel care rosteşte „rugăciunea”. „Astăzi vom intra în 
contact cu forțele nevăzute ale lumii şi vom vorbi cu Mama 
Pământ, Tata Cer şi cu mesagerii aflați la mijloc” a spus 
David, apoi a intrat în acel cerc şi a executat un dans, fără a ieşi 
din acel cerc, deşi avea ochii închişi. La un moment dat s-a 
oprit şi a exclamat „Hai să mergem, munca noastră aici s-a 
terminat!” Nimic nu s-a întâmplat pentru moment. Cerul avea 
aceeaşi strălucire şi claritate. Braden istoriseşte cum apoi, în 
acea după-amiază, ploaia a început să curgă şuvoi, provocând 
mari inundații. Seara a urmărit buletinele meteo. Evoluţiile 


% Dacă cu ajutorul demonilor se pot obține asemenea rezultate, ne dăm oare 
seama de ceea ce ar putea face creştinii dacă şi-ar folosi rugăciunile 
conectate la puterea din al treilea cer, care le este disponibilă? 

atmosferice arătau cum un front de aer rece şi umed care 
traversase statul Utah şi apoi ajunsese în Colorado, şi-a 
schimbat în mod neobişnuit cursul şi a coborât asupra nordului 
statului New Mexico. Această coborâre a făcut ca acest front să 
se amestece cu aerul cald şi umed ce se ridica din Golful Mexic 
şi din această combinaţie a ieşit ceea ce se putea vedea acum pe 
ecrane: oameni extaziaţi de venirea ploii, fermieri fericiți. 


Ştim că există, în acelaşi scop, ritualul dansului 
paparudelor în mitologia română, şi ritualuri similare pentru 
aducerea ploii în mai toate culturile. 


Deşi am putea presupune că supunerea naturii ar trebui să facă 
parte din primul cer, am inclus aceste manifestări la cerul al 
doilea deoarece oamenii din vechime au asociat forţele 
naturii” cu zeități ale naturii la care se rugau pentru 
manipularea acestor forțe. Aşa cum am văzut, şi acest David a 
apelat la Mama Pământ, Tata Cer şi mesagerii dintre ele. 
Şarpele Kundalini.” Esoteriştii susţin că omul posedă în 
mod natural o putere, numită Kundalini, care zace, încolăcită 
ca un şarpe şi adormită, undeva în partea inferioară a 
abdomenului, dar care atunci când este trezită, ea se ridică şi 
începe să se deplaseze în sus. În deplasarea de la baza şirei 
spinarii spre creştetul capului ea trece prin şase centre psihice 
numite chakras. De fiecare dată când ea trece printr-o chakra 
produce anumite experienţe psihice şi puteri. Când ajunge în 
varf, la ultima chakra, numită sahasrara chakra, omul 
primeşte, chipurile, puterea de a savârşi miracole şi de a 
dobândi adevărata eliberare. 


25 În realitate, forțele naturii chiar au în spate nişte entităţi spirituale. Isus 
când a oprit furtuna s-a adresat şi a poruncit direct acestor entități, nu s-a 
rugat lui Dumnezeu (Marcu 4.39). 


* Sursa: http://www.rerwebsite.com/yoga2.htm 

Sunt folosite multe mijloace de a trezi puterea 
Kundalini. Acestea variază de la exerciţiile de respiraţie 
Pranayama, la autopalparea genitalelor. Cel mai influent guru 
al ultimei perioade, care a propovăduit yoga Kundalini, a fost 
Swami  Muktananda din Ganeshpuri, localitate de lângă 
Bombay, India. El a descris yoga Kundalini ca fiind "Maha 
Yoga" (adică, Marea Yoga) sau "Siddha Yoga" (Yoga 
Perfectă), deoarece spunea că este singura metoda yoga în care 
aspirantul nu trebuia sa facă nimic. Acesta trebuia doar să se 
dea pe mâinile guru-lui, şi harul acestuia făcea totul. Aceasta 
ne aminteşte de afirmaţia lui Pember despre modul pasiv de 
obținere a puterii, prin supunerea la dispoziția entităţilor. 


Mii de oameni au mărturisit că Muktananda le-a trezit 
puterea lor Kundalini, însă metoda pe care a folosit-o a rămas 
secretă. Yoga Kundalini nu este foarte populară în India 
datorită faptului că multe din experienţele pe care le provoacă 
reprezinta ceea ce William James, numeşte “misticismul 
diabolic”. Metoda cauzează durere, provoacă oamenilor 
deprimare şi îi duce chiar la nebunie. Descriind propria lui 
experiență Muktananda” a spus: 


“Ajungând la destinația mea, m-am aşezat să meditez. 
La scurt timp după ce m-am pus jos să meditez am simțit 
nelinişte şi tulburare. În câteva clipe mi s-au petrecut lucruri 
ciudate. Nu am înţeles ce se întampla. Eram tulburat mintal şi 
emoțional. Mintea mi se părea rătăcită. La lăsarea serii 
această rătăcire s-a agravat. În general sunt un om curajos, 
însă în acea zi am fost biruit de frică. Credeam că innebunesc. 
Mintea îmi era îngrozitor de agitată”. 


” Sursa: Swami Muktananda Paramahansa, de Amma (Ganeshpuri, 1971), 
pag.32-33 citat pe http://ww.rerwebsite.com/yoga2.htm 

In aceeaşi seară, mai târziu, Muktananda s-a aşezat din nou ca 
să mediteze. lată ce povesteşte: 


“Am simțit ca şi cum în jurul meu era mare zarvă. A început să 
mă doară tot corpul şi imediat mi-am luat poziția de 
padmasana, adică postura lotus. Limba a început Să-mi 
alunece pe găt în jos şi orice încercare a mea de a mi-o scoate 
cu degetele a fost zadarnică. Frica mi-a sporit. Am încercat să 
mă ridic în picioare dar nu am reuşit fiindcă picioarele îmi 
erau blocate în padmasana. Atunci am simțit o durere 
puternică în nodul (manipura chakra) de sub buric. Am 
încercat să strig dar n-am putut scoate nici un sunet. Parcă 
ceva mi se înțepenise în gât. După aceea, am văzut nişte forme 
foarte urâte şi înfricoşătoare, ce semănau cu nişte demoni. Am 
crezut că erau duhuri rele. Atunci am văzut flăcări de jur 
împrejurul meu şi am simţit că ardeam. După o vreme m-am 
simţit mai bine. Deodată am văzut o bilă mare de lumină care 
s-a apropiat de mine. În timp ce se apropia, lumina ei sporea 
tot mai mult. Ea a intrat cu uşurinţa prin uşile deschise ale 
kutir-lui meu apoi a pătruns în capul meu. Ochii mi-au fost 
închişi cu forța şi apoi am simțit că leşin. Am fost foarte 
îngrozit de puternica lumină orbitoare şi apoi mi-am pierdut 
cunoştinţa”. 


Referitor la manifestările care însoțesc ascensiunea 
energiei kundalini, psihologul american E. Hillstrom”* susține 
că asemenea manifestări nu sunt de natura biologică: 
"Experiențele provocate de eliberarea energiei kundalini sunt 
cel mai greu de explicat dintr-un punct de vedere strict fizic 
sau fiziologic. Durerea, tremurul, mişcările involuntare şi 
senzațiile extreme de frig sau cald sunt, în mod evident, 
mediate de creier, însă aceasta nu ne explică modul în care 


28 Sursa: Nicolae Achimescu, pe 
http://Arww.crestinortodox.ro/hinduism/71863-sahaja-yoga 

este stimulat creierul pentru a le produce. Există cazuri în care 
o simptomatologie asemănătoare e produsă pe substrat 
patologic sau epileptic. Însă din moment ce majoritatea 
experiențelor menţionate apar în stare de sănătate normală, 
iar după criză subiecţii se întorc din nou la o stare de 
normalitate, probabil că o explicaţie pur fiziologică nu este 
adecvată". În acelaşi context, acest psiholog sugerează că „se 
pot face paralele între simptomele ce însoțesc ridicarea 
energiei kundalini şi cele asociate stărilor de opresiune 
demonică între care: deranjul gândirii, trecerea prin Stări 
emoţionale extreme (melancolie profundă, extaz), stări de 
transă sau perioade de inconştiență...”. 


Biblia afirmă că trupul nostru este destinat a fi un 
templu pentru Duhul Sfânt (1 Corinteni 6.19). Dacă însă 
această locaţie nu este umplută cu Duhul Sfânt, ea va fi ocupată 
de demoni (Matei 12.43-45). Locaţia fizică a acestui „templu” 
pare să se afle în zona inferioară a abdomenului (Ieremia 4.19, 
Proverbe 20.27 etc) , adică în acelaşi loc în care esoteriştii 
localizează pe Kundalini. 


Yoginii consideră că şarpele se află deja acolo şi trebuie 
trezit, dar adevărul pare a fi mai degrabă acela că la chemarea 
omului însuşi, într-o atitudine de pasivitate absolută 
obținută prin meditaţie, prin care se oferă pentru a fi 
stăpânit, şarpele vine să îl posede pe acesta. 


Eu am convingerea că Şarpele Kundalini, nu e altcineva 
decât „bătrânul Șarpe” din Eden, şi „trezirea” lui nu e altceva 
decât predarea conştientă a omului pentru posedare 
demonică. 


Pericolele Cerului al doilea 

Există foşti vrăjitori, magicieni, membri New Age, şi 
chiar satanişti care s-au întors la Dumnezeu. Din mărturisirile 
lor putem învăţa o mulțime de lecţii privind lucrurile spirituale 
specifice nivelului al doilea. Toţi aceştia atenționează că odată 
intrat în sfera de acțiune demonică este foarte greu să mai poți 
scăpa de acolo. Cerul al doilea îţi oferă putere, şi prin aceasta ai 
sentimentul de a fi deosebit. Este tentant să primeşti putere fără 
responsabilitate, fără sfințenie. Îndatorarea faţă de Satan duce 
la dependență, la fel ca dependenţa de droguri. Începi să doreşti 
tot mai multe experiențe supranaturale, care îți hrănesc 
sentimentul puterii, te obişnuieşti cu puterea, poţi face „ce 
vrei”, apoi doreşti tot mai multă putere, astfel te îndatorezi tot 
mai mult, până când devii „dator vândut”. Chemarea abisului 
devine tot mai constrângătoare şi nu te poți împotrivi prin 
voință omenească, deoarece ai de luptat cu forţe care depăşesc 
puterile tale. 


Motivul promovării sociale şi media a fenomenelor 
spirituale este acela de a pregăti evenimentele care vor urma. 
Populația şi îndeosebi copiii sunt desensibilizați la ideea de 
magie şi ocultism ca fiind ceva rău. Acestea sunt prezentate ca 
fiind un divertisment inofensiv. Violenţa şi groaza sunt 
prezentate ca ceva distractiv, care stârnesc adrenalina fară a 
pune pe cineva în pericol real. În şcoli a devenit o modă 
sărbătorirea Halloween şi se promovează literatura fantastică, 
dar nu cea science-fiction ci cea de sorginte magică. Jocurile 
video pentru copii abundă de personaje cu puteri supranaturale 
(Talisman, Metin2, World of Warcraft, Mu). Esoterismul 
trebuie să devină o normalitate. 


Există şi cluburi sportive aşa numite creştine de arte 
marţiale şi de yoga, aceste discipline fiind abordate în versiuni 
simplificate. Ele au rol de energizare, de întreţinere, şi chiar 
curativ şi au pretenția de a fi fost curățite de filosofiile 

spirituale orientale. Acestea au fost inițiate de oameni care se 
consideră creştini şi care se presupune că au avut capacitatea 
de discernamânt spiritual pentru a separa răul de bine. Totuşi, 
călugărul benedictin J.M. Dechanet” promotor al unei forme 
de „yoga creştină” are dreptate, atunci când scrie: "Scopurile 
pe care le urmăreşte yoga hindusă sunt strict spirituale. A uita 
acest fapt şi a reţine doar aspectul fizic al acestei discipline 
străvechi, prin care să se urmărească doar frumuseţea şi 
sănătatea fizică, echivalează cu o trădare”. Trebuie să se ştie 
că până şi cel care nu urmăreşte decât aspectul fizic al practicii 
Yoga, se predispune deja către anumite atitudini şi experienţe 
spirituale, de care nu este conştient. Acelaşi autor spune mai 
departe: "Arta unui yoghin este aceea de a obține tăcerea 
totală, de a se goli de orice gânduri şi iluzii, de a elimina şi 
uita toate ideile pe care le-a nutrit vreodată, cu excepția uneia: 
că sinele adevărat al omului este de natură divină, că el (omul) 
însuşi este Dumnezeu şi că restul este tăcere". A medita la 
faptul că omul este Dumnezeu este în sine o jignire la adresa 
lui Dumnezeu, astfel încât este evident că nu avem de-a face cu 
o activitate creştină autentică. 


Unul din trucurile Diavolului este înşelătoria. El a găsit 
o metodă destul de eficientă de a-i păcăli pe creştini, metodă 
care constă în adăugarea numelui „creştin” la orice activitate 
ocultă: avem Tai Chi creştin, Qi-Gong creştin, arte marţiale 
creştine, Yoga creştin, meditație creştină şi chiar vrăjitori 
creştini, dacă vă puteți imagina aşa ceva. Dacă nu credeți, dați 
căutare pe internet: christian wicca, sau christian witchcraft şi 
vă veți convinge. 


Balaam era un om căruia Dumnezeu i s-a revelat 
(Numeri 24.15), dar totuşi el a continuat să se ocupe cu 


* Sursa: Meditaţia orientală invadează creştinismul pe 


http://saraca.orthodoxphotos.com/biblioteca/Religia%20V iitorului/4- 
meditatia%20orientala.htm 

vrăjitoria. Amestecarea lucrurilor spirituale i-a fost fatală lui 
Balaam” (Iosua 13.22). 


Un alt exemplu îl avem în Faptele Apostolilor 16.16. O 
vrăjitoare venea după Pavel şi camarazii săi strigând: „Oamenii 
aceştia sunt slujitorii Dumnezeului Celui Prea Înalt şi ei vă 
vestesc calea mântuirii.” Acest lucru era adevărat, totuşi, 
Pavel, după câteva zile, a scos demonul de ghicire din femeie, 
deoarece considera că este o batjocură la adresa lui Dumnezeu 
ca această slujitoare a Satanei să fie asociată în mintea 
oamenilor cu lucrarea lui Dumnezeu. 


Odată îndatorați Satanei, oamenilor le va fi extrem de greu, 
dacă nu imposibil, să aibă o relație cu Dumnezeu. Pentru 
creştini, a recurge la serviciile unui asemenea practicant 
echivalează cu a-L trăda pe Dumnezeu. 


% Citiţi întreaga istorie a lui Balaam în Numeri 22.1- 24.25 şi Numeri 31.16, 
Apocalipsa 2.14, şi morala în Iuda 1.11, 2Petru 2.15 

Capitolul 6. Al treilea cer 


Căci Împărăţia lui Dumnezeu nu stă în 
vorbe, ci în putere. 1 Corinteni 4:20 


Al treilea cer este cerul Lui Dumnezeu, al îngerilor lui, 
şi al omului regenerat, născut din nou. 


Naşterea din nou este, pe scurt, procesul prin care, 
omul, devenind conştient de starea sa de decădere morală şi 
despărțire de Dumnezeu, şi înțelegând faptul că poate fi 
restaurat datorită jertfei pe cruce a lui Isus Hristos, face un 
legământ prin care acceptă această jerfă mântuitoare şi Îl 
recunoaşte pe Isus ca Mântuitor şi Domn în viaţa sa. 
Legământul este pecetluit, din partea omului cu botezul său 
public în apă, moment în care Dumnezeu îl pecetluieşte, din 
partea Sa, cu Duhul Sfânt. 


Ce se întâmplă cu trupul spiritual la Naşterea din Nou: 


În primul rând, Biblia spune că Dumnezeu ne dă un 
duh nou. El ne racordează din nou la Sine prin Duhul Său. 
Putem privi „pecetluirea” din Efeseni 1.13 ca fiind crearea unei 
„sinapse” a duhului omenesc cu Fiinţa lui Dumnezeu, astfel 
omul devenind ca o „mlădiţă care îşi primeşte seva din viță” 
(loan 15). În acest mod, conştiinţa morală umană devine 
luminată de Duhul lui Dumnezeu, redevenind conştiinţa lui 
Dumnezeu (Romani 9.1), iar în ce priveşte deciziile, se 
presupune că de aici înainte omul le ia în ascultare de El. Căci 

toți cei ce sunt călăuziți de Duhul lui Dumnezeu sunt fii ai lui 
Dumnezeu. Romani 8.14 


Remarca pe care doresc să o fac este aceea că 
pecetluirea se face prin Duhul Tatălui, omul primind un 
Duh de Înfiere, care este un aspect al Duhului lui 
Dumnezeu diferit de aspectul puterii reprezentat prin 
acelaşi Duh Sfânt. 


Vom reveni asupra acestui subiect la capitolul despre 
Biserică, deoarece este extrem de important. 


În al doilea rând, sufletul îşi redobândeşte sursa 
corectă de cunoaştere pentru luarea deciziilor. Noi nu trebuie să 
ne răstienim sufletul cum susţin unii teologi. Sufletul este cel 
care, în final, va fi mântuit. Ceea ce trebuie să răstignim este 
vechiul raport de subordonare a sufletului față de trup, stilul 
animalic de vieţuire, bazat pe principiul plăcerii, al vieţii 
pentru sine. Trupul în sine nu are, de asemenea, nimic rău. El 
este destinat a fi templul Duhului Sfânt, şi trebuie îngrijit 
corespunzător. Sufletul este acum între doi stăpâni, unul vechi, 
firea pământească şi unul nou, firea dumnezeiască, şi trebuie ca 
în fiecare decizie, mare sau mică, să ştie cui se supune. De 
aceea Biblia ne avertizează „nu puteți sluji la doi stăpâni”. 


În al treilea rând, pentru realizarea lucrărilor spirituale 
Dumnezeu ne dă Duhul Sfânt ca aspect al Puterii (darurile de 
putere). În baza celor scrise în 1 Corinteni 12.8-10, se acceptă 
în general existența a nouă daruri spirituale, supranaturale, ale 
omului regenerat. Ele au fost clasificate mai târziu în trei 
grupe: (1) darurile vorbirii: vorbirea în diferite limbi (de obicei 
îngereşti), traducerea acestor limbi, şi darul profetic; (2) 
darurile  revelaţiei: cuvinte de înțelepciune, cuvinte de 
cunoştință/descoperire şi darul deosebirii duhurilor;, şi (3) 
darurile puterii: puterea de a face minuni, darul credinţei de 
neclintit şi darul vindecării (care include scoaterea demonilor). 

Calea desăvârşită este aceea în care „voia Tatălui” ni se 
revelează prin călăuzire personală (Romani 8.14), iar prin 
consimțământul activ a voinţei noastre Duhul Sfânt se 
manifestă cu putere prin vindecări, scoaterea demonilor, 
facerea de minuni. 


Cerul al treilea este nivelul plinătăţii puterii spirituale, 
este nivelul lui Dumnezeu, al făpturilor angelice necorupte şi a 
omului regenerat. Biblia ne spune că cei ce sunt ai lui Hristos 
nu doar că sunt sigilaţi cu Duhul Înfierii, dar primesc şi puterea 
Duhului Sfânt, prin darurile de putere. 


e Ci voi veţi primi o putere, când Se va pogorâ Duhul 
Sfânt peste voi, şi-Mi veţi fi martori în Ierusalim, în toată 
Iudea, în Samaria, şi până la marginile pământului.” 
Faptele Apostolilor 1.8 


e Şi învățătura şi propovăduirea mea (zicea Pavel) nu 
stăteau în vorbirile înduplecătoare ale înțelepciunii, ci 
într-o dovadă dată de Duhul şi de putere. 1 Corinteni 2.4 


e ..şi-Lrogca, potrivit cu bogăţia slavei Sale, să vă facă 
Să vă întăriți în putere, prin Duhul Lui, în omul 
dinăuntru. Efeseni 3.16 


e Jn adevăr, Evanghelia noastră v-a fost propovăduită 
nu numai cu vorbe, ci cu putere, cu Duhul Sfânt şi cu o 
mare îndrăzneală. 1 Tesaloniceni 1.5 


În acord cu aceste versete, este de aşteptat să existe o dovadă 
vizibilă a puterii Duhului Sfânt în credincios: 


e Căci Dumnezeu nu ne-a dat un duh de frică, ci de 
putere, de dragoste şi de chibzuinţă. 2 Timotei 1.7 

e Adevărat, adevărat, vă spun, (zice Isus) că cine crede 
în Mine, va face şi el lucrările pe care le fac Eu; ba încă 
va face altele şi mai mari decât acestea; pentru că Eu mă 
duc la Tatăl. loan 14.12 


e lată semnele care vor însoți pe cei ce vor crede: în 
Numele Meu (zice Isus) vor scoate draci, vor vorbi în limbi 
noi; vor lua în mână şerpi; dacă vor bea ceva aducător de 
moarte, nu-i va vătăma; îşi vor pune mâinile peste bolnavi, 
şi bolnavii se vor însănătoşi. Marcu 16.17 


Toate aceste versete se referă la toți cei care sunt pecetluiți 
de Dumnezeu şi primesc puterea Duhului Sfânt, nu doar la 
apostoli şi ucenicii acestora, nu doar la creştinii din primele 
secole, aşa cum pretind unii teologi. 


O persoană care vorbeşte despre lucrurile spirituale, dar 
care nu a trăit ea însăşi experienţe spirituale, oricât de bine 
întemeiată ar fi teologic în concepția sa, şi oricâtă bunăvoință 
ar avea, nu poate fi credibilă. Biblia spune: 


Nouă însă Dumnezeu ni le-a descoperit (lucrurile lui 
Dumnezeu) prin Duhul Său. Căci Duhul cercetează totul, 
chiar şi lucrurile adânci ale lui Dumnezeu. În adevăr, cine 
dintre oameni cunoaşte lucrurile omului, în afară de duhul 
omului, care este în el? Tot aşa: nimeni nu cunoaşte lucrurile 
lui Dumnezeu în afară de Duhul lui Dumnezeu. Și noi n-am 
primit duhul lumii, ci Duhul care vine de la Dumnezeu, ca să 
putem cunoaşte lucrurile pe care ni le-a dat Dumnezeu prin 
harul Său. Şi vorbim despre ele nu cu vorbiri învăţate de la 
înțelepciunea omenească, ci cu vorbiri învăţate de la Duhul 
Sfânt, întrebuinţind o vorbire duhovnicească pentru lucrurile 
duhovniceşti. Dar omul firesc nu primeşte lucrurile Duhului 
lui Dumnezeu, căci, pentru el, sunt o nebunie; şi nici nu le 
poate înțelege, pentru că trebuiesc judecate duhovniceşte. 

Omul duhovnicesc, dimpotrivă, poate să judece totul, şi el 
însuşi nu poate fi judecat de nimeni. 1 Corinteni 2.10-15 


Eu nu neg faptul că aceşti teologi au anumite 
cunoştinţe despre lucrurile spirituale. Problema este că acele 
cunştinţe au fost obținute pe căi intelectuale, parțial din studiul 
Bibliei, parțial din experienţa personală a altora. Biblia însă 
spune să nu ne amestecăm în lucruri pe care nu le cunoaştem 
din experienţă personală. (Coloseni 2.18) 


Pavel când se adresează celor fără cunoştinţă spirituală, 
spune... fraților, nu v-am putut vorbi ca unor oameni 
duhovniceşti, ci a trebuit să vă vorbesc ca unor oameni 
lumeşti, ca unor prunci în Hristos. 1 Corinteni 3:1 


Pentru a înțelege lucrurile spirituale este absolut 
necesar să trăim personal experienţe spirituale. Toţi acei care l- 
au cunoscut pe Isus au văzut semnele şi minunile Sale, cei 
5000 hrăniţi supranatural, cei 12 apostoli, cei 70 ucenicii, cei 
120 din camera de sus, cei 500 din (1 Corinteni 15.6), Pavel, 
Famenul etiopian, Corneliu,... toți au experimentat personal 
lumea spirituală. 


Este imposibil intelectului neregenerat, firesc, sufletesc, să 
priceapă lucrurile spirituale ale lui Dumnezeu. Chiar la cei 
născuţi din nou, convertirea intelectului nu se realizează 
automat, instantaneu. Există o procesualitate în care intelectul 
învaţă să „judece duhovniceşte”, proces în care experiența 
spirituală personală este indispenabilă. Aceasta face parte din 
acea „„metanoia” (schimbarea gândirii-gr.), care vine odată cu 
regenerarea. 


Biblia ne îndeamnă să experimentăm darurile spirituale: 


e Urmăriţi dragostea. Umblaţi şi după darurile 
duhovniceşti, dar mai ales să proorociţi. 1 Corinteni 14.1 

e Aş dori ca toți să vorbiţi în alte limbi, dar mai ales să 
proorociți. 1 Corinteni 14.5 


e Astfel, deci, fraţilor, rivniți după proorocire, fără să 
împiedicaţi vorbirea în alte limbi. 1 Corinteni 14.39 
În ce priveşte călăuzirea spirituală, ea nu este o opţiune, este o 
necesitate 
e Căci toţi cei ce sunt călăuziți de Duhul lui Dumnezeu 
sunt fii ai lui Dumnezeu. Romani 8.14 
e  ...umblaţți cârmuiți de Duhul, şi nu împliniţi poftele 
firii pământeşti. Galateni 5.16 


Biblia spune clar că la naşterea din nou noi primim plinătatea 
firii dumnezeieşti: El ne-a dat făgăduințele Lui nespus de 
mari şi scumpe, ca prin ele să vă faceţi părtaşi firii 
dumnezeieşti, după ce aţi fugit de stricăciunea, care este în 
lume prin pofte. 2 Petru 1:4 


Odată primită, această fire doreşte să se manifeste, şi are 
la dispoziţie şi instrumentele, darurile, prin care să o facă. 

Capitolul 7. Confuzii între ceruri 


În ce priveşte cele” duhovniceşti, 
fraţilor, nu voiesc să fiţi în necunoştinţă. 


1 Corinteni 12.1 


Despre neutralitate 


Înainte de a comenta confuziile care pot apărea între 
ceruri, trebuie să facem o precizare importantă. Din cele 
studiate până acum am putea, poate, înțelege în mod eronat, că, 
practic, există trei forțe, în trei ceruri. Pe de o parte Dumnezeu 
cu planurile, părerile şi puterea Sa, pe de alta Satan cu 
planurile, părerile şi puterea sa, şi în final Omul, cu planurile, 
părerile şi puterea sa. Adevărul este însă mult mai crud. Există 
doar două tabere, una a „luminii” şi alta a „întunericului”, între 
care se duce o luptă. Aşadar, ca oameni, ne aflăm în mijlocul 
unui război, şi în acest război nu există neutralitate. Trebuie 
să decidem de partea cui suntem. Fie conştient, fie inconştient, 
noi ne exprimăm acordul de a fi într-o tabără sau alta. Biblia ne 
spune că nu putem fi aliați cu ambele tabere. Isus este 
categoric: Nu puteți sluji lui Dumnezeu şi lui Mamona. Luca 
16.13 şi la fel ...Cine nu este cu Mine, este împotriva Mea, şi 
cine nu strânge cu Mine, risipește. Matei 12.30 *. 


31 Aceasta este traducerea corectă, după original. Versetul se referă la toate 
lucrurile spirituale, nu doar la daruri. 

* Această afirmaţie poate părea contradictorie cu cea din Marcu 9.40 Cine 
nu este împotriva noastră, este pentru noi, dar nu este aşa. Contextul este 
diferit. În Matei 12 este vorba de identitatea lui Isus ca Fiu al lui Dumnezeu, 
şi în această privinţă, cine nu este cu El e împotriva Lui, pe când în Marcu 9 
este vorba de nişte ucenici care deja lucrau pentru Isus, aveau râvnă, dar nu 
aveau pricepere, făceau lucruri sufleteşti. 

Aşadar, a nu alege - este o alegere! A nu alege în mod 
conştient să fii de partea lui Dumnezeu te poziţionează de 
partea Celui Rău. Nu există neutralitate în acest război! 


Aşa cum am arătat, prin cădere omul a devenit deja robul 
Satanei, chiar dacă are impresia că este independent. Aşa cum 
copiii, chiar dacă sunt independenţi de părinți, au în genele lor 
trăsăturile părinților, şi prin aceasta sunt „robi” ai comporta- 
mentelor înscrise genetic, tot aşa omul neregenerat, deşi 
aparent independent de Satan, este un copil al diavolului. (Voi 
aveți de tată pe diavolul; şi vreți să împliniți poftele tatălui 
vostru loan 8:44; la fel 1 loan 3.10) 


Confuzia între al doilea cer şi cel de al treilea 


Aceasta este o problemă importantă pe care trebuie să 
ne-o punem, deoarece foarte uşor putem fi amăgiți de demoni 
veniţi ca „îngeri de lumină”. Biblia ne dă câteva indicaţii în 
această privinţă, pentru a ne ajuta să ne protejăm: 


Mărturia interioară 


Dacă nu avem pace, linişte în duhul nostru, trebuie să 
devenim vigilenți 


e n-am avut linişte în duhul meu... 2 Corinteni 2.13 


e Pacea lui Hristos, la care aţi fost chemaţi, ca să 
alcătuiți un Singur trup, Să stăpânească (să guverneze) 
în inimile voastre. Coloseni 3.15. 

Cercetarea duhurilor, discernământul spiritual 
Trebuie să cercetăm entitățile cu care avem de a face 


e Prea iubiților, să nu dați crezare oricărui duh; ci să 
cercetaţi duhurile, dacă sunt de la Dumnezeu, căci în 
lume au ieşit mulți prooroci mincinoşi. 1 loan 4.1. 


e ... chiar Satana se preface într-un înger de lumină. 2 
Corinteni 11.14. 


Această cercetare trebuie să aibă în primul rând în 
vedere consonanța dintre mesajul adus de entități şi Cuvântul 
scris al lui Dumnezeu. Un înger venit de la Dumnezeu nu va 
contrazice mesajul Bibliei. Totuşi de cele mai multe ori nu va fi 
suficientă cunoaşterea Bibliei, deoarece Satan atacă de multe 
ori chiar cu cuvântul Scripturii răstălmăcit, aşa cum a facut-o şi 
în cazul lui Isus. Discernământul spiritual (nu intelectual) este 
indispensabil. Cărturarii nu l-au recunoscut pe Isus ca 
Mântuitor din cauza lipsei discernământului spiritual, deşi toți 
erau doctori în Scripturi. Isus le-a reproşat: (Voi) Cercetaţi 
Scripturile, pentru că socotiți că în ele aveţi viața veşnică, dar 
tocmai ele mărturisesc despre Mine. .. Eu am venit în Numele 
Tatălui Meu, şi nu Mă primiţi; dacă va veni un altul, în numele 
lui însuşi, pe acela îl veţi primi. loan 5.39-43. 


De aceea, în al doilea rând, realizăm această cercetare prin 
darul deosebirii duhurilor care este unul din darurile 
spirituale pe care le avem la dispoziţie (1 Corinteni 12.10). 


Atitudinea entităților spirituale. 


Îngerii necorupţi nu primesc închinare, ci te îndeamnă 
să te închini lui Dumnezeu: Și m-am aruncat la picioarele lui 
ca să mă închin lui. Dar el mi-a zis: „Fereşte-te să faci una ca 
aceasta! Eu sunt un împreună slujitor cu tine şi cu fraţii tăi, 

care păstrează mărturia lui Isus. Lui Dumnezeu închină-te!” 
Apocalipsa 19.10. 


Mesajul din spatele manifestărilor spirituale. 


e Dar chiar dacă noi înşine sau un înger din cer ar veni 
să vă propovăduiască o Evanghelie, deosebită de aceea pe 
care v-am propovăduit-o noi, să fie anatema! Galateni 1.8. 


e Dacă se va ridica în mijlocul tău un prooroc sau un 
visător de vise care-ţi va vesti un semn Sau o minune, şi se 
va împlini semnul sau minunea aceea de care ţi-a vorbit el 
zicând: „Haide după alţi dumnezei” - dumnezei pe care tu 
nu-i cunoşti, „şi să le slujim”! să n-asculţi cuvintele acelui 
prooroc sau visător de vise, căci Domnul, Dumnezeul 
vostru, vă pune la încercare ca să ştie dacă iubiți pe 
Domnul, Dumnezeul vostru, din toată inima voastră şi din 
tot sufletul vostru. Voi să mergeţi după Domnul, 
Dumnezeul vostru, şi de El să vă temețţi; poruncile Lui să le 
păziți; de glasul Lui să ascultați; Lui să-I slujiți, şi de El să 
vă alipiți. Proorocul sau visătorul acela de vise să fie 
pedepsit cu moartea. Deuteronomul 13. 1-5. 


e Cine este mincinosul, dacă nu cel ce tăgăduieşte că 
Isus este Hristosul? Acela este Antihristul, care tăgăduieşte 
pe Tatăl şi pe Fiul. Oricine tăgăduieşte pe Fiul, n-are pe 
Tatăl. Oricine mărturiseşte pe Fiul, are şi pe Tatăl. 1 loan 
2.22. 


Ideea principală de subliniat în toate aceste pasaje este 
aceea că întotdeauna, alături de un semn sau minune, 
făptuitorul acelui semn spiritual prezintă şi un „adevăr 
spiritual”, chiar dacă nu întotdeauna este foarte evident. Dacă 
făptuitorul semnului spiritual (vindecare, profeție etc) nu 
proclamă pe Isus ca Fiu al lui Dumnezeu, Mesia venit deja în 
trup, mort şi înviat, revenit în trupul de înviere, şi înălțat, este 

un mesager antihristic, deoarece ... orice duh, care nu 
mărturiseşte pe Isus, nu este de la Dumnezeu, ci este duhul lui 
Antihrist, de a cărui venire ați auzit. 1 loan 4.3. 


În schimb, dacă acest mesager îl recunoaşte pe Isus ca 
Mântuitor şi Domn, mesajul este bun. Prea iubiților, să nu dați 
crezare oricărui duh; ci să cercetaţi duhurile, dacă sunt de la 
Dumnezeu; căci în lume au ieşit mulți prooroci mincinoşi. 
Duhul lui Dumnezeu să-L cunoaşteţi după aceasta: Orice duh, 
care mărturiseşte că Isus Hristos a venit în trup, este de la 
Dumnezeu; 1 loan 4.1-2. 


Şi în esoterism şi New Age se pomeneşte de „Dumnezeu”, 
dar pe care ei îl înțeleg ca Dumnezeu-Forţă-Natură-Univers. 
Folosirea numelui Dumnezeu este pervertită şi înşelătoare. 
De asemenea New Age-rii au şi ei un „Hristos Cosmic”. 


De aceea este foarte important de reținut că „semnul” este 
declaraţia că Isus, şi nu altul, este Hristosul* (Mesia, 
Salvator), că a venit în trup, a murit, a înviat în trup de 
slavă, şi a fost înălțat. 


Confuzia între primul cer şi cel de al treilea 


Cei „lesne crezători” pot uşor confunda manifestările spirituale 
ale duhului cu cele ale sufletului. 


3 Atenţie: demonii afirmă, dar se limitează la a spune, că Isus este Fiul lui 
Dumnezeu, nu şi Mântuitor şi Domn. 

„„„Și iată că au început să strige: „Ce legătură este între noi şi Tine, Isuse, 
Fiul lui Dumnezeu? Ai venit aici să ne chinuieşti înainte de vreme? ” Matei 
8.29 

...„„ Ce avem noi a face cu Tine, Isuse din Nazaret? Ai venit să ne pierzi? Te 
ştiu cine eşti: Eşti Sfântul lui Dumnezeu!” Marcu 1.24 

1. Puterea cuvintelor. 


Credincioşii pot fi uşor duşi în eroare în lipsa unor 
cunoştițe despre lumea spirituală. Cărţi ca cele ale „pastorului” 
Capps „Puterea creatoare a cuvintelor” (2007) constituie 
capcane sigure pentru neavizaţi. El prezintă această puterea a 
cuvintelor de pe nişte poziții aparent atât de fundamentate 
biblic încât este greu să rezişti tentaţiei de a crede ce spune. Cu 
toate că, aşa cum arătam, avem într-o anumită măsură această 
putere, problema este cui o subordonăm. Dacă o subordonăm 
omului sufletesc e greşit, dacă o subordonăm poruncii Duhului, 
e corect. (Ezechiel 37.9) 


2. Eliberarea puterii sufleteşti 


Credincioşi autentici, sinceri, pot cădea în capcana 
utilizării greşite a acestei puteri, de exemplu prin rostirea unor 
rugăciuni, prin evanghelizare sau chiar predicare cu autoritate 
psihică, sufletească. 


Rugăciunile cu putere psihică sunt exemplificate de 
Watchman Nee astfel: 


„În loc să-ți îndrepți rugăciunea către Dumnezeu, te 
concentrezi asupra gândului tău, asupra aşteptărilor tale şi le 
trimiți ca o putere către prietenul tău. Rugăciunea ta este 
asemeni unui arc care trimite gândul şi dorinţa ta ca pe nişte 
săgeți către prietenul tău. El va fi atât de apăsat de această 
putere încât va face exact ce ai cerut... Ti s-a răspuns la 
rugăciune, dar nu de către Dumnezeu. Chiar dacă tu nu ai de- 
a face cu hipnoza, ceea ce ai făcut a îndeplinit legea 
hipnotismului. Tu ai eliberat puterea sufletului să împlinească 
lucrul pentru care te-ai rugat. În aparenţă tu te rogi, dar în 
realitate tu exerciţi o presiune asupra acelei persoane cu 
puterea sufletului tău.” (Nee, 2000,36) 

Astfel, dacă tu te rogi pentru „disciplinarea cuiva” 
aceasta poate cădea ca un blestem asupra aceluia, poate să-l 
îmbolnăvească, poate să-i provoace suferință. Nee povesteşte 
cum el însuşi a fost foarte bolnav ca urmare a rugăciunilor unui 
grup de „fraţi binevoitori” care se „rugau pentru el”. 


Desigur, modelul menţionat nu este singurul mod de rugăciune 
sufletească, dar este probabil cel mai comun, prin aceea că 
transferă, în rugăciune, dorințele sau judecăţile proprii 
asupra cuiva. 


Predicatorii care folosesc puterea sufletească, psihică, 
pot fi recunoscuţi după faptul că fac apel la sentimente, 
povestesc multe întâmplări mişcătoare, uzează de multă energie 
folosind aclamații, sărituri, cântări, procedee împrumutate din 
arta teatrală, aşa cum arată Nee (2000, 40). Mulţi dintre ei 
posedă în mod natural o anumită putere de atracție, şi uzează 
de aceasta în lucrare, ceea ce este echivalent cu a face lucrarea 
lui Dumnezeu prin resurse naturale. Alţii uzează de forţa lor 
intelectuală de convingere, etalează multe cunoştinţe teologice, 
sau enciclopedice pentru a-i impresiona pe ascultători. Toţi 
aceştia pot fi foarte sinceri, şi să nu îşi dea seama de ceea ce 
fac, dar rezultatele pe termen lung sunt dezastruoase. 


Există o mulţime de predicatori astăzi care continuă să 
„mănânce din pomul cunoștinței binelui şi răului” şi să ne 
ofere rezultatele digestiei lor ca fiind roade ale Duhului 
Sfânt. 


Ei pot părea oameni credincioşi, morali, învățați, 
capabili, având o formă de înţelepciune, pot să vorbească 
elevat despre Dumnezeu, să predice sublim, prezentând idei şi 
teorii minunate, şi totuşi să fie morți față de Dumnezeu, nefiind 
pregătiți să primească revelaţiile Duhului Sfânt. 

Puterea sufletului este pusă în mişcare prin voia omului, pe 
când puterea Duhului Sfânt vine atunci când voia omului este 
conformă cu voia desăvârşită a lui Dumnezeu. Puterea 
sufletească este un rezultat al credinţei, în timp ce puterea 
Duhului este un rezultat al umblării noastre „în El”. 


Biserica Scientologică înființată de Mary Baker Eddy 
în anii 1880, avea la bază puterea sufletească manifestată prin 
cuvânt. Ea susținea că dacă cineva este bolnav trebuie să-şi 
exerseze mintea împotriva recunoaşterii bolii şi durerii, şi va fi 
vindecat. De asemenea dacă cineva nu crede în păcat, nu va 
păcătui. Prin antrenarea minţii, voinței şi emoţiilor până la 
nivelul negării absolute a existenţei lucrurilor nedorite, omul va 
vedea în final că într-adevăr acele lucruri nu există. Medicii 
acelei vremi s-au împotrivit mişcării, dar în urma examinării 
acelor oameni vindecaţi prin „ştiinţa creştină” aceşti medici nu 
au mai putut să o respingă ca fiind şarlatanie. De aceea mulți 
cred şi astăzi în această învăţătură, iar influenţele ei au pătruns 
în Biserică până la noi. 


Facerea de minuni este posibilă prin putere sufletească 
la creştinii născuţi din nou. Multe semne şi minuni au fost 
făcute în Biserici prin această putere, confundând-o cu cea a 
Duhului Sfânt. Întrebarea care se pune este următoarea: dacă 
prin aceste semne şi minuni, vindecări, oamenii au auzit de 
Dumnezeu şi au fost vindecaţi, este greşit a folosi puterea 
sufletească? 


Puterea sufletească fiind la îndemâna omului există 
riscul de a putea fi folosită după bunul plac. Biblia spune 
Căci firea pământească pofteşte împotriva Duhului, şi Duhul 
împotriva firii pământeşti: sunt lucruri potrivnice unele altora, 
aşa că nu puteți face tot ce voiți. Galateni 5.17 

Puterea Duhului Sfânt ne este dată specific, pentru 
fiecare misiune acordată de Dumnezeu. La fel ca în V.T., 
atunci când e vorba de o lucrare inițiată de Dumnezeu, vine 
ceea ce se numeşte „ungerea” şi „suntem îmbrăcaţi cu putere 
de sus”. 


Totuşi, atunci când afirm că este riscant, eu nu vreau să spun 
că utilizarea acestei puteri este, în mod inevitabil, un păcat! 
Riscul de a păcătui nu este egal cu făptuirea păcatului. Pot 
exista cazuri în care, de foarte bună credinţă şi urmând voia lui 
Dumnezeu generală, exprimată prin Cuvântul Său „Logos”- 
Biblia, credincioşii au realizat minuni prin puterea sufletească, 
proclamându-l pe Isus ca Domn şi Mântuitor. În acest caz cred 
că lucrarea este acceptată, chiar dacă nu este desăvârşită. Căci 
nu este nimeni, care să facă minuni în Numele Meu, şi să Mă 
poată grăi de rău îndată după aceea. Cine nu este împotriva 
noastră, este pentru noi. Şi oricine vă va da de băut un pahar 
cu apă, în Numele Meu, pentru că sunteţi ucenici ai lui 
Hristos, adevărat vă spun că nu-şi va pierde răsplata. (Marcu 
9.39-41) 


Scoaterea dracilor este un caz special. Satan 
încurajează oamenii să „devină dumnezei” pentru a nu se 
supune lui Dumnezeu, dar nu permite amestecarea acestora în 
treburile sale. Exemplul biblic ne este oferit în cartea Faptelor 


Nişte exorcişti ludei, care umblau din loc în loc, au incercat să 
cheme Numele Domnului Isus peste cei ce aveau duhuri rele, 
zicând: „Vă jur pe Isus, pe care-L propovăduieşte Pavel, să 
ieşiţi afară!” Cei ce făceau lucrul acesta, erau feciori ai lui 
Sceva, un preot ludeu din cei mai de seamă. Duhul cel rău le-a 
răspuns: „Pe Isus Îl cunosc, şi pe Pavel îl ştiu; dar voi, cine 
sunteţi? ” Şi omul, în care era duhul cel rău, a sărit asupra lor, 
i-a biruit pe amândoi, şi i-a schingiuit în aşa fel, că au fugit 
goi şi răniţi din casa aceea. Faptele Apostolilor 19:13-16 

Putem observa aici două lucruri: 


În primul rând natura şi puterea lor spirituală s-a 
manifestat, au intrat în contact cu lumea spirituală şi e destul de 
clar că puterea lor provenea din nivelul întâi. 


În al doilea rând, buna intenţie şi proclamarea 
Numelui lui Isus în condițiile în care aceştia nu aveau o relație 
autentică cu El i-a pus în pericol. Aceasta este o avertizare 
pentru toţi cei care susțin cu uşurinţă că ei au o relaţie 
personală cu Isus. Relația noastră cu El nu se rezumă la o 
doctrină bună, cu toate că ea este necesară, ci se întemeiază pe 
o legătură personală cu un Dumnezeu viu, iar această relaţie 
trebuie să se manifeste cumva, în mod inteligibil. 

Partea II Începutul sfârşitului 


Eu (Domnul) am vestit de la început ce 
are să se întâmple şi cu mult înainte ce 
nu este încă împlinit. Eu zic: 
„Hotărârile Mele vor rămâne în 
picioare, şi Îmi voi aduce la îndeplinire 
toată voia Mea. 


Isaia 46.10. 

Capitolul 8. Ofensiva antihriştilor contemporani. 


Falsa reconectare. Falsa naştere din nou. 


Să nu lăsăm pe Satana să aibă un câştig 
de la noi; căci nu suntem în neştiință 
despre planurile lui. 2 Corinteni 2.11 


Venirea profeţită a Antihristului la vremea sfârşitului 
este precedată, conform Bibliei, de mai multe semne. Unul 
dintre acestea este faptul că ...se vor scula Hristoşi mincinoşi şi 
prooroci mincinoşi; vor face semne mari şi minuni, până acolo 
încît să înşele, dacă va fi cu putinţă, chiar şi pe cei aleşi. Matei 
24.24. 


Copilaşilor, este ceasul cel de pe urmă. Și, după cum 
ați auzit că are să vină Antihrist, Să ştiţi că acum s-au ridicat 
mulți antihrişti: prin aceasta cunoaştem că este ceasul de pe 
urmă. 1 loan 2.18. 


lată că încă de pe vremea apostolilor, acum 2000 de ani, 
existau semne ale prezenţei acestor numiţi antihrişti. Încă de 
atunci existau persoane, ca Simon Magul (Fapte 8.9) care 
făceau mari semne şi minuni cu puteri din cerul al doilea. 
Vedem însă că pentru sfârşitul vremurilor ni se spune că aceste 
semne se vor amplifica atât de mult încât va fi dificil de spus 
care din ele se fac prin puterea lui Dumnezeu, şi care prin 
puterea Satanei. Şi în zilele noastre există asemenea personaje. 


Sri Chinmoy, la vârsta de 13 ani, atinsese deja 
Nirvikalpa Samadhi, adică starea în care sufletul său era 
considerat ca fiind contopit în întregime cu „dumnezeu”. La 32 

de ani, a plecat în America supunându-se unei „porunci 
lăuntrice”, şi are astăzi mii de adepți. A scris mai mult de 400 
de cărți şi a realizat peste 130 000 de picturi şi desene printr-un 
intermediar care nu este ființă omenească. În 1970 a fost numit 
consilier spiritual la Naţiunile Unite: conduce sesiuni de 
meditaţie bi-săptămânale pentru circa 80 de delegați şi membri 
ai personalului. Scopul este întotdeauna acelaşi: a deveni divin, 
sau, a deveni dumnezeu însuşi. (Weldon& Wilson, 2000, 5-6) 


Maharaj Ji şi Misiunea Luminii Divine reprezintă o 
altă religie hindusă ce-şi revendică dumnezeirea. Maharaj Ji a 
fost numit „Domnul Universului” şi „a doua venire a lui 
Hristos”. 


Sathya Sai Baba este un guru mai puternic având 
milioane de adepți în întreaga lume. El afirmă că crede doar în 
religia iubirii, fapt care ar putea suna ademenitor. El a avut 
îndrăzneala să spună despre el însuşi că este dumnezeu. Este 
capabil să facă vindecări miraculoase, şi chiar materializări. Un 
fost adept de-al său, convertit la creştinism, spunea că el 
personal, trăind câțiva ani în apropierea lui, a mâncat fructe 
„create? de Sai Baba, şi a văzut îndeaproape multe minuni 
săvârşite de acesta. 


Maharishi Mahesh Yogi, cel care a inițiat programul 
de Meditaţie transcedentală a reuşit să ajungă la un milion de 
adepți, dintre care mulţi intelectuali, pe baza afirmației că 
aceasta nu este o religie. Astfel, o mulţime de creştini au fost 
amăgiți să ia parte la şedinţele mişcării. Natura sa religioasă a 
fost confirmată de Tribunalul federal din New Jersey în 1977, 
în pofida celor peste 1500 de pagini de argumente aduse de 
reprezentanţii mişcării. (Weldon& Wilson, 2000, pp14). 


Premisa lor de bază este aceea că omul nu este separat de 
dumnezeu, ci el este dumnezeu. Istoria a arătat că un procent 
semnificativ dintre cei ce au atins gradul de instructor în cadrul 
mişcării au înnebunit sau s-au sinucis. Alte manifestări care au 

fost semnalate au fost probleme vizuale, halucinaţii, crampe 
puternice de stomac, confuzie mintală, dereglare sexuală, 
ulcere hemoragice, depresii care necesită tratament psihiatric şi 
medicaţie. Un raport al unei cercetări realizate de Institutul de 
Cercetări din Standford asupra Meditaţiei Transcedentale a 
confirmat pericolul la care se expun practicanţii acestui tip de 
meditație. (Weldon& Wilson, 2000, 20). 


Shri Mataji Nirmala Devi”, este întemeietoarea 
mişcării Sahaja Yoga, răspândită şi în România. Mataji 
inseamnă "mama sfântă", iar Devi "cea divină". Nirmala s-a 
căsătorit, în anul 1947, cu Chandika Prasad Shrivastava, 
devenit ulterior secretar general al Organizatiei Maritime 
Internationale a Naţiunilor Unite. Sahaja (uşor) Yoga pune 
accentul pe natura feminină a energiei "îndumnezeitoare" a 
omului. Eliberarea energiei feminine kundalini se realizează 
prin acel transfer de energie, de putere (shaktipai), pe care îl 
asigură atingerea, privirea, concentrarea practicantului asupra 
fotografiei "Mamei divine", cu alte cuvinte închinarea la 
Nirmala. Sahaja se fundamentează pe o pretinsă iluminare a 
"Mamei divine", conform careia ea n-ar reprezenta doar o 
reîncarnare umană, ci întruparea "Fiinţei Supreme", 
"întruparea" lui Dumnezeu Însuşi. Misiunea ei este de a-i 
conduce pe oameni spre mântuire. Nirmala Devi susține că 
această "iluminare" ar fi avut loc la 5 mai 1970. Din acel 
moment, pretinde că ea ar acționa ca "Mama divină" asupra 
tuturor oamenilor, fiind reprezentată ca zeița Kali sau ca 
"regina cerului”, Maria. Ea susţine că Hristos ar fi doar 
treapta penultimă a mântuirii. Dacă Hristos n-a facut altceva 
decât să ne îndemne să ne rugăm prin cererea "si ne iartă nouă 
greşelile noastre", ea în schimb, Nirmala Devi, susține că ne 
poate conduce spre acel loc al "autodesăvârşirii", al desăvârşirii 


34 Sursa: Nicolae Achimescu, 
http://Arww.crestinortodox.ro/hinduism/71863-sahaja-yoga 


113 


prin noi înşine, acolo unde omul poate mărturisi "eu nu am nici 
o vină". 


Alte asemenea mişcări sunt cele inițiate de Ram Dass 
(Richard Alpert), Muktananda, Bubba Free John (Franklin 
Jones), Meher Baba, Paramahansa Yogananda, toate aceste 
bazându-se pe hinduismul vedic, în pofida folosirii de către 
aceştia a unor texte Biblice. (Weldon& Wilson, 2000, 16). 


Vă invit în continuare să vă acordați timp să 
vizionați câteva videoclipuri pe You Tube, pentru a vă face o 
idee despre manifestarea capacităților paranormale în zilele 
noastre, cu menţiunea că în realitate există manifestări mult 
mai puternice, care nu sunt accesibile publicului: 


1. „Orice gând sau acţiune a noastră se manifestă sub 
forma unei energii direcționate mai mult sau mai puțin 
conştient. Necunoaşterea acestui aspect nu ne absolvă de 
consecințe, aşa cum necunoaşterea legilor sociale nu ne 
absolvă de vina nerespectării lor... Gîndurile şi sentimentele 
noastre sunt o formă de energie care se deplasează spre 
obiectul vizat” spune Anna Petran, maestru în arte marțiale 
orientale la o asociație sportivă din Timişoara. (Petran, 2006, 
26-27). Aceste lucruri au fost dealtfel dovedite şi de Masaru 
Emoto în experienţele sale cu apa. 


In videoclipul de mai jos un anume Master Shr explică modul 
în care îşi proiectează energia cu ajutorul gândurilor asupra 
oamenilor, iar aceasta se manifestă la modul fizic. 


http://www.youtube.com/watch?v=HOpXpQGoub0 (căutare 
Kong Jin demo by Master Shr). 


2. În următorul videoclip puteți vedea un guru cu nişte 
puteri deosebite: de vindecare, de a aprinde un LED ținându-l 
între degete, şi chiar de a aprinde focul prin puterea 

mâinilor, ceea ce ne aminteşte de versetul ...săvârşea semne 
mari, până acolo că făcea chiar să se pogoare foc din cer pe 
pământ, în fața oamenilor Apocalipsa 13.13 . Acest guru 
afirmă că puterea a primit-o în meditaţie prin călăuzirea 
ghidului său spiritual care a luat chipul decedatului său 


maestru. http://www.youtube.com/watch?v=dfy2Tn52sxU 
(căutare Power of Meditation: Qigong Master Chi Energy). 


3. Un montaj realizat de National Geografic despre 
puterile paranormale puteți urmări la 


http://www.youtube.com/watch?v=WzZw5_KcAL8 (căutare 
This is Ki - Part 2). 


4. Puteri deosebite dezvoltate în cadrul forțelor armate 
ruseşti puteți vedea pe site-ul: 
http://Aww .officialspetsnaz.com/systema_video_clips.htm sau 
dând căutare no contact combat pe www.youtube.com. De 


exemplu vizionați http:/Awww.youtube.com/watch?v=Y - 
OzGNHnUxU (căutare Human Super Abilities - No Contact 


Combat) sau http://www.youtube.com/watch?v=c- 
luXzrHMc0 (căutare Reserve Human Abilitites - Russian 
Hand to Hand Combat) şi http://www.youtube.com/watch? 
v=6V9V V6IWA4k8 (căutare Systema Spetsnaz-Secret 
Techniques-hReserve Human Abilitites) 

5. O demonstraţie publică a unui guru francez, care 
arată că nu poate fi atins de sabie puteţi vedea pe 
http://www.youtube.com/watch?v=hPpwcPqpgp8 (Căutare 
Wa-Jutsu - Ki projection by Jacques-Jean Quéro), şi o altă 
demonstraţie a aceluiaşi guru pe 
http://www.youtube.com/watch?v=kq0BGVw608E (căutare 
To-ate by J.J. Qucro) 

6. Rezistență supranaturală la lovituri în gât sau 


testicule: http://Ayww.youtube.com/watch?v=J9adW _jzbhs 
(căutare Ki Masters (not comedy) ) 


„Penultimele” vremuri 


115 


Un detaliu semnificativ în legătură cu modul în care vor 
decurge lucrurile în vremurile de pe urmă găsim în versetul 
următor: ...Căci taina fărădelegii a şi început să lucreze; 
trebuie numai ca cel ce o opreşte acum, să fie luat din drumul 
ei. 2 Tesaloniceni 2.7. 


Cu alte cuvinte există ceva, de fapt Cineva şi anume 
Duhul Sfânt, care frânează manifestarea deplină a lucrărilor 
Satanei. Acest obstacol ar urma să fie luat din drum şi astfel să 
se declanşeze o nouă epocă, cea în care puterile întunericului 
vor fi dezlănţuite. Şi nu vorbim aici de vremea Antihristului ci 
de vremea pregătitoare a acestuia. 


Toate formele de spiritualitate esoterică, închinătoare mai 
direct sau mai puţin direct la Satan, sunt şi ele în aşteptarea 
profețită a unui mare eveniment cosmic care va însemna 
sfârşitul erei „peştilor”, care îl reprezintă pe Isus, şi începutul 
perioadei „vărsătorului” care îl reprezintă pe Satan. 


Ei bine, scopul scrierii acestei lucrări este avertizarea 
faptului că acest timp a sosit! 


Desigur este o afirmație puternică, care necesită argumentare. 


Citind cartea lui Dr. Eric Pearl (2006) am realizat că 
acest eveniment se desfăşoară în chiar această perioadă de 
timp. Pearl, care se distanțează la modul declarativ de orice 
influență New Age, afirmă în cartea sa următoarele: 


O țigancă evreică, ghicitoare pe o plajă, i-a făcut, contra 
sumei de 333 dolari, „o lucrare specială” prin care a 
„reconectat liniile meridiane ale corpului său cu liniile grilei 
planetei”, fapt prin care el s-a reconectat efectiv la întregul 
univers, la stele şi planete. Această „reconectare” îşi are 
fundamentele teoretice, afirmă Pearl, în cartea numită „Cartea 

Cunoaşterii: Cheile lui Enoch” a lui J.J. Hurtak. Dr. Pearl de 
profesie chiropractician, (adică unul care pune oasele la loc) 
medic cu cabinet particular, a observat că după această 
„lucrare” atât el cât şi pacienții săi aveau nişte manifestări 
ciudate. Pacienţii se vindecau de diferite boli, care nu aveau de- 
a face cu specialitatea lui, vedeau culori, şi simțeau mirosuri 
supranaturale „de o frumuseţe nepământeană”, şi le apăreau 
entități. După un timp el însuşi a început să comunice cu 
entitățile, care ce credeţi că îi spuneau? 


„Suntem aici Să-ţi spunem să continui să faci ceea ce faci. 
Ceea ce faci tu aduce lumină şi informaţii pe planetă” şi „Ce 
faci tu reconectează stringurile” 


Aceste evenimente au avut ca urmare adâncirea acestui medic 
în studiul filosofiilor şi practicilor orientale, channeling, New 
Age, a avut întâlniri cu experți în paranormal inclusiv cu 
clarvăzătorul care făcea şedinţe pentru Reagan la Casa Albă, a 
urmat cursuri de vindecări paranormale. 


Concluzia la care a ajuns a fost aceea că modul de 
vindecare pe care îl practică el nu se poate preda şi învăţa, 
această capacitate se poate doar transmite oamenilor. El a 
numit această procedură „reconectarea”. Amănunte puteți găsi 
pe www.thereconnection.com 


El mai afirmă că puterea pe care a primit-o, şi pe care o poate 
transmite şi altora, contra cost, este uriaşă, şi consideră că în 
comparație cu toate tehnicile paranormale de vindecare 
cunoscute în prezent, care ar avea dimensiunea unor bălți de 
energie, puterea lui este ca un ocean, deci incomparabil mai 
mare. (Pearl, 2006, 224) 


Şedinţele de vindecare durează mai puţin de un minut, 
timp în care practic orice boală este vindecată. La fel ca pe 
vremea lui Isus, vindecarea survine fără a mai trebui să ştii 
despre ce boală este vorba. Urmarea consecutivă vindecării 

este aceea că toți pacienţii, în urma acestor şedinţe, încep să 
vadă entități, care aşa cum am arătat sunt demoni, şi care le 
apar acestora ca nişte îngeri binevoitori, ghizi spirituali, iar 
oamenii primesc, în mod limitat, anumite puteri paranormale. 


Vindecarea unui om este ceva minunat, dar care este prețul în 
acest caz? Să ne reamintim faptul că păcatul a venit prin ceva 
bun tocmai ca să se dovedească din cale-afară de păcătos 
(Romani 7.13) 


A urmat transformarea acestei tehnici într-o afacere 
mondială. Terapia prin Reconectare este marcă înregistrată. Se 
țin seminarii de reconectare pretutindeni în lume. Până în 
prezent peste 15000 de inițiați au fost certificați şi li s-a 
transmis această putere. 


A apărut în presă, la TV, îl găsiți şi pe Internet inclusiv pe You 
Tube. Lucrarea lui „misionară”, ca să-i spun aşa, a venit şi în 
România în martie 2008, la Bucureşti, unde a avut loc un astfel 
de seminar de reconectare. 


Reconectarea este privită ca o reîntoarcere la o stare 
inițală, pierdută. Un eveniment cosmic dezastruos ar fi avut loc 
cu mult timp în urmă, eveniment care ar fi putut fi căderea unui 
Adam, sau conspirația pleiadienilor, sau, zice Pearl, o altă 
„poveste încuiată în inconştientul colectiv al rasei umane”. 
Reconectarea ne transportă în acea epocă de aur situată înainte 
de marea „cădere”, orice ar fi însemnat această cădere. 
Reconectarea e un fel de „naştere din nou”, desigur, nu în sens 
biblic ci demonic, fără sacrifiul lui Hristos şi fără întoarcere la 
Dumnezeu. De unde ştim că e demonică? Haideţi să vedem 
câteva argumente: 


1. În primul rând că nu îl mărturiseşte pe Isus ca venind 
în trup. Pearl afirmă că această reconectare n-are nimic a face 
cu vreo religie, nu necesită sfințenie, post, rugăciune. (Pearl 
2006, 191). Nicăieri nu se cere vreo responabilitate morală (pg. 

189). Chiar când foloseşte termenul Dumnezeu, Pearl îl vede 
ca Forţă, Sursă, Iubire, Lumină, Univers, Ego toate sunt acelaşi 
lucru (pg 171). Cu toţii putem avea această putere, ea nu este 
pentru aleşi sau sfinți. 


2. Acest dar se primeşte pe bani. Or, Biblia spune „fără 
plată ați primit fără plată să dați”. Ceea ce atrage atenția este 
preţul cerut de țigancă pentru reconectare: 333 $. De ce nu 330, 
de ce nu 300, 350 sau 400, rotund? Am crezut că eo 
întâmplare, dar atenție, prețul pe care Pearl îl cere tuturor 
pentru reconectare este acelaşi, 333$. Asta mă face să cred că 
într-adevăr 333 este numărul antihriştilor, adică jumătate din 
cel al Antihristului, care e 666. 


3. Pearl afirmă că „nu există ceea ce este numit rău” 
(pg 184), ceea ce contrazice Biblia. ...Vai de cei ce numesc 
răul bine, şi binele rău, care spun că întunericul este lumină, şi 
lumina întuneric. Isaia 5.20. 


Deşi Pearl nu are de a face deloc cu Biblia, vedem cum el 
susține Legile spirituale pe care le găsim în Cuvântul lui 
Dumnezeu, fapt care ne arată că ele sunt universale; dăm 
câteva exemple: 


1. A rămâne ca un copil (pg 263); 


2. Atitudinea de grup alterează sau amplifică efectele 
energetice ale manifestărilor spirituale (pg146). Ne 
amintim că acolo unde oamenii obişnuiţi nu îşi exercitau 
credința, nici măcar Isus n-a putut face mari minuni... Și 
n-a făcut multe minuni în locul acela, din pricina 
necredinţei lor. Matei 13.58; 


3. A fi este mai important decât a face (pg 266); 

4. Puterea de vindecare nu scade cu distanța (pg 139, 
276). La fel Isus a vindecat pe robul sutaşului la distanță 
Luca 7.2-10; 


5. Nu ai nevoie de nici un instrument sau ritual, nu e ceva 
ce poate fi învăţat, darul se transmite, „ungerea e 
suficientă” (pg 162); 


6. Energia se amplifică odată cu emoţiile (În Biblie: „am 
strigat către Domnul”); 


7. Iubirea aproapelui nu este iubirea sentimentală (pg 
182) ci absenţa fricii. Frica blochează spiritul (pg 183); 


8. Trebuie să vrei să fii vindecat (pg 196); 


9. Vindecarea nu ţine de o tehnică, ci de un fel de a fi (pg 
204); 


10. A nu judeca (pg 231); 


11. A nu-ţi asuma meritele, vindecarea vine din altă parte 
(pg 263); 

12. Legile spirituale funcționează pur şi simplu, odată ce 
ai puterea. (pg 165), şi altele. 


Problema nu este dacă omul poate avea sau nu putere 
spirituală, ci care este sursa acesteia. 


În rest, legile spirituale sunt aceleaşi. Contează cine le aplică 
mai bine. 


Care este elementul de noutate? Ceea ce e diferit față de 
ce a fost până acum este facerea de „discipoli”. Sai Baba şi 
ceilalți guru amintiți anterior aveau adepţi, dar nu discipoli, cel 
puţin nu în sensul în care această nouă putere se răspândeşte. 
Se estimează că există deja peste 15000 de „inițiați” cu această 
putere şi seminariile continuă. În fiecare week-end alte sute şi 
poate mii de adepți, în toată lumea, primesc această 

„reconectare” şi au acces la această putere. Deşi se pare că 
procentul celor care sunt într-adevăr reconectați este de circa 
8%, totuşi creşterea numărului acestui tip de antihrişti este 
extraordinară. Iată falsificarea botezului. Este botezul 
„reconectării” făcut în apa „vărsătorului” în urma căruia se 
primeşte puterea spirituală. 


Ideea că omul se reconectează la „energii pe care le-a 
avut odată” dă impresia de normal şi natural, de aspirație 
îndreptățită la acest statut. Este o imitație a ceea ce se numea 
până acum religie (de la latinescul religare-a lega, a uni), dar 
este numită reconectare. Această re-conectare, re-ligare, nu se 
face însă la Dumnezeul Bibliei, ci la un Dumnezeu-Univers- 
Forţă-Energie. 


Interesant este faptul că în aceeşi perioadă în care Dr. 
Pearl a primit viziunea despre Reconectare, un scriitor creştin, 
pastorul Larry Crabb a primit şi el o revelaţie despre un alt fel 
de conectare pe care a expus-o în cartea sa „Conectarea 
interpersonală”. Astfel putem vedea cum în fiecare „tabără” 
există revelații şi o pregătire pentru confruntarea finală. 


121 


Capitolul 9. Viitorul apropiat 


Nu, Domnul Dumnezeu nu face nimic 
fără să-și descopere taina Sa slujitorilor 
Săi prooroci. Amos 3.7 


Pearl estimează că dezvoltarea şi extinderea progresivă 
a acestei noi „ungeri” va atinge la un moment dat o „masă 
critică”, termen utilizat în fizica atomică, care desemnează 
momentul declanşării reacției nucleare în lanț. Reconectarea 
tuturor se va face din acel moment automat, pur şi simplu 
primind „ungerea” de la persoana care stă lîngă tine la teatru, în 
autobus, la rând la casa magazinului din colţ, precum şi, 
desigur, în mod ereditar. El susţine că însuşi ADN-ul nostru va 
suferi mutații care ne vor transforma într-un fel de 
superoameni. Celulele noastre vor „primi mesaje şi seturi de 
instrucțiuni” direct de la entități din cosmos. 


Căci taina fărădelegii a şi început să lucreze; trebuie 
numai ca cel ce o opreşte acum, să fie luat din drumul ei. Şi 
atunci se va arăta acel Nelegiuit pe care Domnul Isus îl va 
nimici cu suflarea gurii Sale, şi-l va prăpădi cu arătarea 
venirii Sale. Arătarea lui se va face prin puterea Satanei, cu tot 
felul de minuni, de semne şi puteri mincinoase 2 Tesaloniceni 
2.7 (vezi şi 1 loan 2:18 şi 1 loan 4:3) 


Manifestarea antihristică era vizibilă încă de pe vremea 
apostolilor. Dar pentru ca „taina fărădelegii” să lucreze cu 
putere maximă trebuie ca „ceva” sau „cineva” să fie luat din 
drumul ei. Acel „cineva” este Duhul Sfânt. Pentru mine ceea ce 
s-a întâmplat cu Dr Pearl este semnul că această epocă s-a 

declanşat. Cu alte cuvinte, Duhul Sfânt începe să se retragă, se 
lasă seara. Cum adică se lasă seara? 


Isus ne-a spus ...cât este ziuă, trebuie să lucrez 
lucrările Celui ce M-a trimis; vine noaptea, când nimeni nu 
mai poate să lucreze. loan 9.4. Acest verset pare a fi mesajul 
cheie pentru noi în epoca actuală. Ridicarea Duhului, care este 
lumina noastră spirituală astăzi, poate fi comparată cu lăsarea 
întunericului. Aceasta se face treptat. Se lasă seara. Trebuie şi 
noi, ca şi Isus să lucrăm cât timp e lumină, căci vine întunericul 
când nimeni nu poate să lucreze. Eu înţeleg că atunci când va 
veni acel întuneric vom fi aici, dar nu vom putea lucra deoarece 
nu va mai fi Duhul Sfânt. Începe seara, se lasă treptat 
întunericul, şi puterile întunericului vor fi tot mai accentuate. 


Se va întâmpla şi națiunilor ce s-a întâmplat evreilor, 
ceea ce a profețit Amos (8.11), că va fi lipsă de Duhul. După 
cum ştim, timp de 350-400 de ani, chiar înainte de a veni Isus, 
nu au mai existat manifestări ale Duhului. Duhul Sfânt a fost 
luat pentru un timp, dar a revenit odată cu Isus, pentru a începe 
perioada naţiunilor. Acum, la finalul vremurilor, se va întâmpla 
opusul, Duhul Sfânt va fi luat de la naţiuni şi va merge la 
Israel. 


Ca urmare a acestui fapt se va manifesta o segregare tot 
mai accentuată în rândurile credincioşilor. Cei ce se sfințesc se 
vor sfinți tot mai mult, ceilalți vor aluneca tot mai mult... Cine 
este nedrept, să fie nedrept şi mai departe; cine este întinat, să 
se întineze şi mai departe; cine este fără prihană să trăiască şi 
mai departe fără prihană. Şi cine este sfânt, să se sfințească şi 
mai departe! Apocalipsa 22.11. Această evoluţie a lucrurilor 
va culmina cu ceea ce Biblia numeşte „marea apostazie”. 
Lumina fiind tot mai scăzută, probabilitatea ca oamenii să se 
mai întoarcă la Dumnezeu se va diminua, fiindcă Duhul Sfânt 
era cel care convingea omenirea de păcat (loan 16.8). 

In această perioadă se va fi împlinit „intrarea deplină a 
numărului neamurilor”. După plecarea de peste naţiuni, Duhul 
va începe să lumineze peste poporul evreu. 


În mijlocul naţiunilor Duhul va rămâne doar „în” cei sigilaţi, 
care vor continua să lumineze. În această perioadă se va 
vedea cine are Duhul ca sigiliu, şi cine s-a hrănit spiritual doar 
în regim „flotant”. Pentru această perioadă avem nevoie de ulei 
în lampă, ca în pilda fecioarelor. (Matei 25.9). 


Biserica va fi încă pe pământ, deoarece ea trebuie să 
treacă de ultima mare probă, şi anume să se împotrivească 
semnului fiarei. Reiese clar din Biblie că, între timp, puterea 
întunericului va ajunge la apogeu, Antihristul va veni şi va cere 
închinare. Cei care se vor opune, adică adevărații credincioşi, 
vor fi prigoniți cu cruzime. (Apocalipsa 13.15-16) 


Semnul fiarei 


La începutul anului 2009 au fost intens mediatizate în 
România frământările populației în legătură cu introducerea 
paşapoartelor biometrice, ca semn prevestitor al venirii 
Antihristului. 


Înainte de toate, trebuie să devenim conştienţi de faptul 
că a utiliza un instrument al tehnologiei contemporane nu ne 
face (încă) închinători la Satan, chiar dacă pe el scrie 666. Mai 
întâi s-a crezut că codul de bare este „semnul”, apoi că VISA 
cardurile sunt de la Diavol. Între timp toată lumea foloseşte 
carduri şi cumpără produse cu cod de bare. Acum se crede că 
paşaportul biometric ar putea fi „semnul”, ceea ce este puțin 
probabil, atâta timp cât el are rol exculsiv de identificare 
personală. Va urma cu certitudine implantarea, cu seringa, sub 
piele, a cip-urilor biometrice RFID care sunt, tehnologic 

vorbind, un pas înainte, ele servind şi la localizarea, oriunde pe 
glob, a purtătorului. Unul din rolurile cipului antihristic va fi 
însă acela de cont bancar, astfel încât fără el „nimeni nu va 
putea să vândă şi să cumpere”, ori pentru acestea mai avem 
ceva de aşteptat. Cipurile de acum doar pregătesc terenul. Mai 
întâi oamenii trebuie să se obişnuiască cu montarea unui cip în 
corp, aceasta trebuie să devină o normalitate. Cipurile vor fi 
implantate inițial infractorilor, apoi, cel mai probabil, celor din 
armată şi poliție, apoi funcționarilor publici, profesorilor, 
elevilor, apoi vor deveni obligatorii pentru toți. 


Până la cip-ul final mai sunt de făcut câțiva paşi, dar agitația 
creată în jurul acestui subiect este folosită pentru a demonstra 
că oamenii se impacientează fără rost, că este o „alarmă falsă”; 
pentru ca atunci când vor veni cipurile „adevărate”, oamenii să 
fie amorțiți şi nimeni să nu se mai alarmeze, după acel 
principiu, ajuns subiect de poveste, conform căruia, după mai 
multe alarme false că „a venit lupul la oi”, nimeni nu va mai 
reacționa la adevărata alarmă, când lupul chiar va veni. 


Tehnologiile electronice au un domeniu de studiu numit 
„bioinginerie” care se ocupă cu realizarea unor circuite mixte, 
electronice-biologice. Închipuiţi-vă nişte cip-uri formate din 
celule de ţesut biologic, conectate cu cip-uri normale, 
anorganice, formând nişte biocipuri hibride. Acestea nu sunt 
de domeniul SF, ci lucruri care deja există, într-o anumită fază 
de dezvoltare. Mai mult, aceste țesuturi, dacă sunt construite pe 
culturi de neuroni, au capacitate de învăţare. Li se dau anumite 
comenzi prin cip-urile anorganice şi dacă cultura neurală 
răspunde corect i se trimit acesteia impulsuri „de plăcere”, în 
caz contrar i se transmit impulsuri de durere. Țesutul neural 
„învaţă” astfel prin metoda condiţionării, conform teoriei lui 
Skinner, iar apoi, la rândul său poate genera răspunsuri, în 
urma învățării, sub forma unor impulsuri care să comande 
diferite funcții. De exemplu poate acționa un motoraş, poate 
închide sau deschide nişte supape, sau chiar să piloteze un 

avion. Această tehnologie este deja viabilă, s-au realizat primii 
roboți cu titlu experimental. Creatorii acesteia afirmă că în 
viitor toată lumea va trebui să aibă implantată această 
tehnologie, altfel maşinile ne vor depăşi. Suntem pe cale, susțin 
ei, să devenim sclavii unor maşini ale viitorului care au 
implementată această tehnologie cu capacitate de învăţare, cu 
ajutorul căreia, deci, pot să „gândească”. Ca urmare va trebui 
să ne introducem şi noi în organism nişte cipuri de acest fel 
prin care să beneficiem atât de nişte „extensii de memorie”, cât 
şi pentru a ne putea conecta wireless la rețeaua de internet 
direct ca persoane! Cine nu îşi va face un astfel de „up-grade”*5 
va fi scos de pe piață, nimeni nu îl va mai angaja. 


Inteligența artificială a început să iasă din cărțile de 
science-fiction şi să ajungă în laboratoarele de stiință, unde se 
încearcă diferite experimente, unele dintre ele absolut 
extraordinare. La Universitatea din Florida, o echipă de 
cercetători tocmai a anunțat succesul unui astfel de experiment. 
Potrivit publicaţiei „The Telegraph”, echipa condusă de 
profesorul Thomas DeMarse, în vârstă de 37 de ani, a reuşit să 
înveţe un creier format din 25.000 de celule neuronale extrase 
dintr-un embrion de şobolan să piloteze un avion F-22 într-un 
simulator. Celulele neuronale au fost introduse într-o suspensie 
specială şi aşezate peste o rețea de 60 de electrozi, totul fiind 
conectat la un calculator. 


* Termen din informatică însemnând trecerea la un nivel superior, la o 
versiune tehnologică mai avansată 


* Sursa: Tudor Raiciu, http://news.softpedia.com/news/Sobolanii-piloti- 
de-avioane-F-22-ro-14268.shtml 


126 


Privind spre viitor, acelaşi ziar britanic "The Telegraph" 
oferă câteva dintre opiniile unor cercetători în documentarul 
"Visions of the Future”. 

e Teleportarea este o altă tehnologie transferată din SF 
direct în laboratoarele de fizică atomică. "Teleportarea 
cuantică a reuşit acum zece ani. E vorba despre transferul 
unor informaţii de la un sistem cuantic la altul", precizează 
profesorul Anton Zeilinger de la Universitatea din Viena. 
Cât priveşte teleportarea umană, fizicianul austriac afirmă 
că nu e limpede ce anume din noi ar putea fi transferat 
instantaneu dintr-un loc într-altul. "Dacă e vorba să fiu 
teleportat şi ştiu că ceea ce se transmite e informaţia, şi nu 
materia din care sunt compus, apare întrebarea: cine va 
ajunge de fapt la destinaţie?". 

e Fizicianul Michio Kaku, de la City College (New York) 

afirmă „Vom avea puterea de a anima lucrurile fară viață, 

de a crea viața însăşi. Puterea zeilor va fi în mâna 
noastră”. 

e „În 50 de ani vom vedea roboţi cu mai multe 

componente biologice şi oameni cu mai multe 

componente electronice”, spune Rodney Brooks, cercetator 
în robotică la Massachusetts Institute of Technology. 


CIP-ul 666 


Este destul de probabil că tehnologia biocipurilor hibride va 
avea un cuvânt de spus în fabricarea cipurilor finale, deoarece 
ele conferă capacitatea de control a ființei umane, astfel: 


37 Sursa: Victor Popescu. Oamenii riscă sa devină animale de casă. 
Cotidianul 25 Oct 2007 

e fie prin microimpulsuri electrice ce stimulează puncte 
nevralgice cheie ale sistemul nervos şi endocrin, 


e fie prin producerea directă de neurotransmiţători. Dacă 
biocipul hibrid ar fi neural (constituit din neuroni), acesta ar 
avea capacitatea de a interacționa organic cu organismul 
nostru, ca un „creier extern”. Prin satelit ar putea fi 
stimulată secreția de neurotransmițători, cu ajutorul cărora 
ființa umană va putea fi controlată. Dorința sexuală, 
senzația de fericire, dar şi de stress, frică, depresie, vor 
putea fi comandate prin satelit. 


Presupun că biocipul hibrid va fi aplicat ca un fel de grefă de 
piele, şi va fi alimentat de la o baterie organică generată în 
însuşi corpul nostru, şi integrată în cipul anorganic aflat sub 
grefă. Astfel se va împlini literal ceea ce Biblia spune, şi 
anume că semnul va fi pe mână sau frunte. Cipul nu va mai 
putea fi scos, cum sunt cele actuale, deoarece va fi o grefă 
organică. Aşa îmi imaginez eu adevăratul „cip 666”. 


În acelaşi timp oamenilor li se va cere în mod expres 
să se închine Antihristului, nu va fi vorba doar de o 
implementare tehnologică. Odată cipul pus, este foarte probabil 
că nimeni nu se va putea opune acestei închinări deoarece 
oamenii vor fi „programaţi” să o facă. Noul cip va însemna 
închinare la Antihrist, nu va fi doar o formă de evidenţă a 
populaţiei sau de card bancar. În acest sens suntem înştiinţaţi 
de Biblie că va exista o difuzare clară a unui anunţ de 
avertizare pentru a nu primi semnul, chiar dacă nu înțelegem 
exact cum se va întâmpla acest lucru: Apoi a urmat un alt 
înger, al treilea, şi a zis cu glas tare: „Dacă se închină cineva 
fiarei şi icoanei ei, şi primeşte semnul ei pe frunte sau pe 
mână, va bea şi el din vinul mâniei lui Dumnezeu. Apocalipsa 
14.9. 


Cei care nu vor primi semnul, în prima etapă nu vor 
putea „cumpăra şi vinde”, deoarece nu va mai exista monedă, 

toate tranzacțiile vor fi virtuale şi se vor defăşura pe baza 
cardului inclus în cip. În faza a doua, cine nu va primi semnul 
va fi omorât. După această cernere finală, timp în care semnele 
cereşti şi pământeşti ale sfârşitului se vor accentua şi vor fi 
vremuri grele şi de necaz pe pământ, cei mai mulți teologi 
consideră că Biserica va fi răpită, înainte de „necazul cel 
mare”. De fapt va fi răpit ce va mai fi rămas dintre credincioşi, 
deoarece mulți vor fi martirizaţi, iar o altă parte se vor lepăda 
de Isus pentru a-şi scăpa viața. 


Filosofia New Age 


Mişcarea New Age îşi declară aspirația către o lume 
nouă şi perfectă, dar pentru ca acest obiectiv să poată fi atins, ei 
trebuie să determine o „modificare de paradigmă”, o reformă în 
modul tradițional de gândire. Ei promovează o perspectivă 
holistică, credinţa în interconexiunea tuturor lucrurilor, în aşa 
numita „Doctrină a întregului”, în care toate lucrurile sunt 
interdependente. Doctrina interdependenței nu este o noutate 
pentru cei ce studiază Biblia. În fond, Duhul lui Dumnezeu este 
cel care ţine întreaga Creaţie în armonie şi echilibru, iar în ce 
priveşte relaţiile interumane, scopul lui Dumnezeu este acela 
de a forma în om un caracter al dragostei care se dăruieşte 
celorlalți, mentalitatea interconexiunii prin dragoste divină. 


Ceea ce vor să susțină de fapt New Age-rii este în 
esență ideea că există o armonie inerentă a Universului, care nu 
implică în mod necesar existența unui Dumnezeu Creator, şi că 
însăşi această organizare armonioasă este Dumnezeul-Forţă- 
Univers. 

Cunoscutul cântăreț Michael Jackson, un reprezentant 
New Age, a scris cântecul “Noi suntem lumea” care reprezintă 
filosofia noii religii, bazată pe Hinduism: 


Toți sunt una; 
Totul este Dumnezeu; 
Dumnezeu este în toate; 


Omul este propriul lui Dumnezeu. 


Esenţa tuturor mişcărilor antihristice este „veţi fi ca 
Dumnezeu” sau „veţi fi Dumnezeu”, aceeaşi amăgire a lui 
Lucifer din grădina Eden (Geneza 3.5 ) 


Deoarece în opinia ei toți şi toate sunt una, filosofia 
New Age proclamă reconcilierea tuturor lucrurilor opuse: 
ştiinţa şi ocultismul sunt considerate egale, binele şi răul sunt 
totuna, ele se află deopotrivă în noi, e ceva natural, şi „ce e 
natural nu e ruşinos”. Adevărul este relativ, şi prin urmare este 
irelevant şi inoperant. 


Obiectivul cel mai înalt al omului New Age este găsirea 
propriei lui fericiri. 


Capcanele New Age. Principiul Imitaţiei. 


Trebuie să fim atenți, deoarece Biblia ne avertizează că 
în vremurile din urmă imitaţiile Satanei vor fi atât de mari încât 
să amăgească, dacă ar fi posibil, chiar şi pe cei aleşi. (Marcu 
13.22). Aceasta înseamnă că minciuna va fi foarte 
asemănătoare cu adevărul. O bancnotă falsă sau un tablou fals 

pot fi recunoscute doar de profesionişti, prin urmare în privința 
lucrurilor spirituale noi înşine trebuie să devenim acei 
profesionişti. Marea înşelătorie constă în faptul că păcatul 
vine prin lucruri aparent bune. ...Dar păcatul, tocmai ca să 
iasă la iveală ca păcat, mi-a dat moartea printr-un lucru bun, 
pentru ca păcatul să se arate afară din cale de păcătos.... 
Romani 7.13 


Pe baza descoperirii faptului că duhul omenesc are 
puteri spirituale de nivelul întâi, şi le poate dezvolta la nivelul 
al doilea prin colaborarea cu entitățile din „cosmos”, mişcarea 
New Age atribuie omului puteri Dumnezeieşti, şi călcând pe 
urmele „prințului întunericului”, ispiteşte din nou pe oameni cu 
mirajul „veți fi ca Dumnezeu”. 


Ceea ce trebuie să remarcăm este faptul că mişcarea nu se 
întemeiază pe o minciună totală, ci pe deformarea adevărului 
lui Dumnezeu. Deşi omul este din neamul lui Dumnezeu 
(Fapte17.29), fiind făcut părtaş naturii dumnezeieşti (2 Petru 
1.4 ), totuşi omul nu este Dumnezeu. 


Natura. 


Întreaga mişcare ecologistă, pentru protecția mediului şi 
a animalelor, pentru salvarea Pământului, care pare atât de 
bună, nu este altceva decât reactualizarea cultului zeiței Gaia- 
Mama Pământ. Pământul care ne hrăneşte pe toți merită adorat, 
zic ei. Studiind esenţa vrăjitoriei ne dăm seama că ea, 
vrăjitoria, este o închinare la natură. Toate ritualurile, poţiunile, 
plantele şi tot ce această disciplină esoterică foloseşte, are de-a 
face cu ciclurile naturii. Spiritele invocate sunt spiritele naturii, 
care, fiind naturale, sunt percepute ca fiind bune. Adevărul 
despre natură este, aşa cum menționează Biblia, că este şi ea 

afectată de cădere, şi „stricăciunea” s-a extins astfel încât are 
nevoie de o restaurare, care nu stă în puterea omenească. 


Încălzirea globală, cutremurele, inundaţiile, tornadele, 
tsunami, toate acestea n-au de a face în primul rând cu impactul 
negativ al activității omului asupra planetei ci cu îmbătrânirea 
ei. Biblia spune: De asemenea, şi creația aşteaptă cu o dorință 
înfocată descoperirea fiilor lui Dumnezeu. Căci creaţia a fost 
supusă deşertăciunii nu de voie, ci din pricina celui ce a 
supus-0 cu nădejdea însă, că şi ea va fi izbăvită din robia 
stricăciunii, ca să aibă parte de slobozenia slavei copiilor lui 
Dumnezeu. Dar ştim că până în ziua de azi, toată creația 
suspină şi sufere durerile naşterii. Romani 8. 19-22. 


În anul 2009, la 28 Martie a fost marcată „ora 
pământului”. În România, în jurul orei 21, cei care au consimțit 
la această inițiativă globală au stins luminile, TV-ul şi 
consumatorii electrici pentru durata unei ore. Mesajul, zic 
susținătorii inițiativei, este acela de a proteja Pământul, pentru 
a-l lăsa în stare bună urmaşilor noştri. Haideţi să analizăm acest 
demers. La prima vedere pare o inițiativă nobilă, şi este un 
lucru lăudabil să protejăm Pământul. Cu toate acestea, faptul de 
a economisi pe întregul glob, „o oră de electricitate”, nu 
înseamnă mai mult decât a prelungi, la urma urmei, viaţa 
planetei cu o oră, ceea ce este nesemnificativ. Aceasta 
înseamnă că, de fapt, acest demers are mai degrabă o valoare 
simbolică, dar ce simbolizează el? Ei bine, în opinia mea nu 
este vorba despre altceva decât de o „jertfă” adusă pe altarul 
Mamei-Pământ, este o ofrandă, este o hrană spirituală pentru 
acest înger foarte puternic, Geea. Sunt convins că mulţi oameni 
bine-intenționați au fost amăgiți, şi în neştiință, au adus această 
jertfă. 

Noua eră, omul nou, tehnologia şi pacea globală 


Se promovează ideea iminenței apariției unei iluminări 
(echivalentul trezirilor’ religioase) caracterizate printr-o 
„expansiune a conştiinţei” care le va da posibilitatea 
discipolilor acestui curent de a duce o viață plină de putere şi 
lipsită de probleme şi necazuri. Această iluminare se va 
produce ca urmare a practicilor spirituale orientale 
modernizate, a meditației, a legii atracției. O trezire globală ar 
urma să aibă loc în perioada imediat următoare ca o consecință 
a trecerii astronomice în constelația vărsătorului. Aceasta 
urmează zodiei peştilor, care odată încheiată semnifică, în 
întelegerea esoterică, sfârşitul epocii lui Hristos, al cărui semn 
era peştele. Aceste „epoci” durează circa 2000-2150 de ani 
fiecare, aşadar intrarea în această epocă este iminentă. Epoca 
vărsătorului înseamnă „apă din belşug” şi este echivalentul 
pervertit al „apei vii” de care vorbeşte Isus. Era vărsătorului 
este privită ca o eră cosmică a dragostei. Ea se va manifesta 
prin existenţa unui „câmp unificat de vibrații” care va aduce 
armonie între oameni şi între om şi natură ceea ce va conduce 
la o lume perfectă, a păcii un adevărat paradis pe pământ”. 
Aşadar, omul ar putea aduce pacea pe pământ prin schimbarea 
comportamentului. Controlul tehnologic ne va ajuta la asta, 
prin controlul persoanei. Știind că este supravegheat 
îndeaproape, nimeni nu va mai practica fapte antisociale. 
Aceasta va fi la început, spun ei, căci progresiv conştiinţa 
cosmică unificată îi va atinge pe toți, mai devreme sau mai 
târziu, ceea ce va însemna expandarea constiinței, eliberarea 
spiritului şi atingerea eului superior. Astfel lumea va fi 
fundamental transformată prin puterea omului. Nu va mai fi 
„nevoie” de Dumnezeu, deoarece fiecare om va fi dumnezeu, 
consideră ei. Ceea ce începe va fi o epocă a divinizării omului. 


38 vezi „Psihologia trezirii” de John Welwood 
39 : REER A a : 

Ca o observaţie, se ştie că şi „Martorii lui Yehova” promoveaza raiul pe 
pământ 

Dumnezeu 


Mişcarea New Age proclamă Omul ca fiind dumnezeu, 
şi că, în realitate omul l-ar fi creat pe Dumnezeu după chipul 
său. Dumnezeu nu este negat, dar El nu este Domnul, 
Dumnezeul Bibliei, ci este Conştiinţa Cosmică sau Forţa. 
Fiecare om e dumnezeu, doar că acest dumnezeu e întemnițat 
în om. Tot ce are omul de făcut este să să-şi descopere şi să îşi 
dezvolte această divinitate extinzându-şi conştiinţa prin 
meditaţie, incantaţii mantra şi alte tehnici. Omul poate intra, în 
acest mod, pe deplin în spiritul lui Dumnezeu-Forţa. Această 
forță, susțin ei, este una neutră, care poate fi manipulată atât 
spre bine cât şi spre rău, ambele opţiuni fiind naturale. 


Relaţia personală cu Dumnezeu. Persoana spirituală din 
spatele acestui  Dumnezeu-Forţă-Univers este Satan, 
„Stăpânitorul lumii acesteia” (Ioan 14.30). Fiecare poate avea o 
relație personală cu Diavolul, şi cu demonii acestuia. 


Mesia 


Veţi întâlni în literatura şi în domeniul New Age 
mențiuni despre Hristos, Mesia. Ceea ce înțeleg ei prin Mesia 
este total diferit de persoana Isus, Fiul lui Dumnezeu răstignit, 
înviat şi înălțat. Ei susțin că există un Hristos Cosmic, sau 
Hristos Cosmo-Planetar, dar îi spun doar Hristosul, pentru a 
crea confuzie. Ei afirmă, ca şi Biblia, că vor veni mulţi 
asemenea hristoşi, dar în final se va arăta Hristosul (Mesia) pe 
care îl numesc Lord Maitreya. Hristosul Cosmic se 
autointitulează a fi „Cuvântul lui Dumnezeu” 


În acest context Isus este privit ca unul dintre marii 
iniţiaţi, profet, avatar“, alături de Buda şi alţii. Cu privire la 


* Avatar- mare stăpân, o reîncarnare a unui mare iniţiat 

Isus adepţii New Age emit următoarele chestiuni: „Oare el 
chiar e Hristosul”, „Oare el chiar a murit şi înviat?” Unde am 
mai auzit noi aceste formulări cu „Oare”? (Geneza 3.1) 


Benjamin Creme, profet al New Age (au deci şi ei 
profeții lor), considerat a fi un fel de loan Botezătorul al 
Antihristului, afirma pe la 1982 că vor veni mulţi hristoşi. 
Aceştia vor comunica telepatic, şi vor putea intra în legătură cu 
toți oamenii sub această formă, chiar în vis. Unul dintre aceşti 
Mesia autoproclamaţi a fost şi Gilbert Bourdain, supranumit 
Domnul Absamanara, şi care îşi avea prin anii 1990 lăcaşul de 
cult la La Baume les Castellane în Alpii din Haute Provence, 
intitulat Mănăstirea Mondarome Chamba Salem. Noua religie, 
viitoarea religie mondială el a numit-o omnism. 


Moartea şi învierea lui Isus vor fi pervertite de asemenea 
conform Apocalipsa 13.3 şi 17.8 


e Apocalipsa 13:3 Fiara ... Unul din capetele ei părea 
rănit de moarte; dar rana de moarte fusese vindecată. Şi 
tot pământul se mira după fiară. 


e Apocalipsa 17:8 Fiara pe care ai văzut-o, era, şi nu 
mai este. Ea are să se ridice din Adânc, şi are să se ducă la 
pierzare. Şi locuitorii pământului, ale căror nume n-au fost 
scrise de la întemeierea lumii în cartea vieții, se vor mira 
când vor vedea că fiara era, nu mai este, şi va veni. 


Viaţa veşnică 


Este clar că, pentru a avea adepţi, şi Satan trebuie să 
ofere viața veşnică. De aceea moartea este negată în finalitatea 
ei, fiind înlocuită de conceptul de reîncarnare, provenit din 
budism şi hinduism. Judecata lui Dumnezeu este înlocuită cu 
legea Karmei. Conform acestei doctrine sufletul este nemuritor 
şi se încarnează mereu şi mereu în alt trup, într-o stare 

superioară sau inferioară în funcție de „binele sau răul pe care-l 
va fi făcut”. E un fel de a spune că „mântuirea” se obţine prin 
fapte, înțelegând aici prin mântuire ca fiind reîncarnarea într-o 
stare superioară. Perfecţiunea este atinsă după un număr de 
cicluri, moment în care individul atinge Nirvana, se contopeşte 
cu Conştiinţa Universală şi încetează să mai existe ca entitate 
individuală. Dar cum la ei „binele” e relativ şi personal, practic 
toți au şansa de a trece clasa. Dacă acest lucru nu se întâmplă, 
reîncarnarea are loc într-o formă inferioară şi astfel ei au şansa 
să-şi dea corigenţa şi să evolueze spiritual. 


Maeştrii înțelepciunii, ghizii spirituali, sunt spiritele 
ancestrale şi spiritele naturii. Au fost repuse pe tapet multe 
zeități păgâne, s-au creat şi zeități noi. Drogurile slabe sunt 
considerate „unelte de transformare”, deşi nu se încurajează 
utilizarea lor permanentă, şi sunt utilizate în „deschiderea 
minţilor” oamenilor, ca prim pas către iniţierea privind lumea 
spirituală. 


Trist este faptul că şi unii „creştini” cred în reîncarnare, 
deşi acest concept este incompatibil cu afirmaţiile Scripturii. 
Un studiu efectuat în anii 1990 arăta că 26% dintre catolici şi 
23% dintre protestanți cred în reîncarnare. Dacă ar fi fost 
posibil ca omul să se salveze singur, Dumnezeu ar fi comis o 
eroare judecându-l în locul nostru pe Isus, şi această ipoteză 
este greu de imaginat. 


Fără a intra în detalii, deoarece este un subiect vast, aş 
vrea să precizez totuşi câteva lucruri despre reîncarnare. Există 
o singură reîncarnare, şi aceea va avea loc la Judecată. 
... oamenilor le este rânduit să moară o singură dată, iar după 
aceea vine judecata. Evrei 9.27. 


Argumentele în favoarea conceptului hindus al 
reîncarnării nu stau în picioare. Ele se bazează în întregime pe 
informații primite în stări de conştiinţă modificată: meditație, 
experienţe extracorporale, moarte clinică, regresie hipnotică 

până la vieți anterioare etc. Şi visele noastre, sau halucinațiile 
consecutive consumului de droguri, ca LSD-ul, sunt tot stări de 
conştiinţă modificate, dar nu acceptăm ca adevăr tot ce 
„vedem” în aceste stări. Trebuie să înţelegem că stările de 
conştiinţă modificate ne duc oarecum în spaţiul spiritual, unde 
suntem vulnerabili. Toate „vieţile anterioare”, sunt sugestii 
demonice. Textul ocult „oahspe” afirmă că aceste experienţe 
sunt gravate în minte de nişte spirite rele care se joacă cu 
victima lor. (Weldon& Wilson, 2000, 37). Dacă în sugestia 
hipnotică sau în channelling apare vre-un „ghid spiritual” 
trebuie să ştim că el este demon, chiar dacă e îmbrăcat în haine 
albe, cu o centură de aur şi diamante şi spune că se numeşte 
Sfântul Petru sau Îngerul Mihail! 


Crezătorii în reîncarnare au, presupun, mari probleme 
de rezolvat, cum ar fi de exemplu să explice în ce mod o 
persoană care a regresat la stadiul de crocodil mai poate medita 
şi face fapte bune pentru a se reîncarna într-o formă superioară, 
sau, dacă mereu aceleaşi suflete se reîncarnează, cum se nasc 
sufletele noi, căci populaţia e în creştere, sau, de unde au apărut 
inițial toate aceste suflete, sau, dacă o parte se reîncarnează şi 
altele sunt noi, ce este ceea ce face diferenţa, şi întrebările pot 
continua. Mă întreb de ce sufletul nu ţine minte ce a pățit în 
viața anterioară pentru a folosi acele experiențe în noua sa 
viață? Faptul că numai anumite persoane, în stare de hipnoză, 
par să-şi amintească nu este un argument serios, căci asta ar 
însemna că trecutul le este accesibil doar unora, ceea ce mai 
degrabă aduce a influență demonică. Dacă neștiința despre 
reîncarnare este un obstacol în calea progresului spiritual, 
cum susţin Egar Cayce şi alții, de ce sufletul, înainte de a 
locui într-un corp şi-ar impune Sieşi uitarea reîncarnării, 
împiedicând astfel chiar progresul spre care tinde el?... 
Teoria reîncarnării nu este altceva decât o extrapolare a 
teoriei evoluționiste, al cărei eşec ştiinţific s-a dovedit deja. 
Dr. Cerminara, un esoterist, a afirmat: „Teoria reîncarnării 


137 


este în realitate teoria familiară a evoluţiei transpuse la nivel 
psihologic şi cosmic” (Weldon& Wilson, 2000, 39) 


Dragostea 


Iubirea aproapelui este o componentă esențială a 
gândirii New Age. La prima vedere pare foarte atractiv, doar că 
iubirea pe care ei o promovează nu are de a face cu dragostea 
divină. Iubirea este pentru ei doar un cuvânt care să justifice 
sexul liber, adulterul, homosexualitatea. De asemenea, în 
numele dragostei, orice rău poate fi numit bine dacă sunt aduse 
suficiente argumente. 


Binele şi răul sunt relative în New Age, iar sentimentul de 
vinovăţie este considerat un sentiment inferior şi nociv, 
astfel încât, indiferent ce ai face, nu trebuie să te simți 
vinovat. 


Curcubeul, semnul legământului lui Dumnezeu cu Noe, a fost 
„confiscat” de mişcarea New Age fiind unul dintre simbolurile 
cele mai utilizate, reprezentând puntea dintre om şi Marea 
Minte Universală, şi devenind în acelaşi timp drapelul 
homosexualilor. 


Mişcarea de emancipare feministă, îşi are originea tot 
în filosofia New Age şi are ca scop dominaţia spiritului feminin 
care corespunde spiritului epocii Vărsătorului. Fără a fi 
inferioară bărbatului, femeia a fost creată de Dumnezeu într-un 
mod diferit, şi El a stabilit un anumit raport între ei. 
Feminismul îşi arată adevărata față prin respingerea ordinii 
creatoare a Dumnezeului Bibliei mai ales în ce priveşte 
căsătoria, viața de familie şi relația dintre genuri. Urmând 
doctrina „femeia este egală cu natura”, aripa radicală a mişcării 
urmăreşte înlocuirea credinţei creştine cu mitul zeiței Gaia, 
Mama Pământ, al cărei cult a fost reînviat alături de cultul altor 
zeități ca Iris, Astartea, Demeter şi Hera. (Schlink, 1986, 17) 

Fiinţe ale luminii 


Demonii sunt numiţi în New Age „fiinţe ale luminii”, 
entități superioare. Demonul personal se arată ca un „ghid 
spiritual”, şi alimentează năzuința omului către realizarea 
„eului superior”; astfel, oamenii se pot identifica cu uşurinţă cu 
acesta, şi intră sub autoritatea lui. Folosirea unei terminologii 
din psihologie, dă credibilitate acestui concept. Psihologia 
experențială şi transpersonală tinde să devină mai degrabă 
parapsihologie. În fond, lanţul psiholologie-parapsihologie- 
paranormal este poarta de intrare spre cerul al doilea, spre 
demonic, de aceea psihologii creştini trebuie să fie foarte 
precauţi. 


Channellingul este cel mai modern concept despre 
spiritism, este spiritismul îmbrăcat în haine ştiinţifice. Folosind 
nişte explicaţii pervertite din sfera fizicii cuantice, şi utilizând o 
aparatură tehnologic avansată, dar care în realitate nu are o 
prea mare importanță, oamenii sunt puşi în legătură cu aceste 
spirite ale luminii şi cu „eul superior”. Trebuie să menționăm 
că nu este, cum cred unii, şarlatanism; spiritiştii moderni chiar 
te pun în legătură cu „fiinţe astrale”, care în fapt sunt demoni. 
Ei mai „împrumută” din autoritatea Biblică a lui Isus sau Moise 
susținând minciuna că ŞI aceştia făceau 
Channelling. ...Oamenii aceştia sunt nişte apostoli mincinoşi, 
nişte lucrători înşelători, care se prefac în apostoli ai lui 
Hristos. Şi nu este de mirare, căci chiar Satana se preface 
într-un înger de lumină. 2 Corinteni 11.13 


Împărăția lui Satan 


Sataniştii susţin că vor exista două împărăţii, una a lui 
Dumnezeu în cer şi alta a lui Satan în iad. Ei suţin că e mai 
bine să fii liber în iad, decât rob al lui Dumnezeu în cer. Cine 

se dedică lui Satan prin vărsare de sânge va putea chiar 
împărăți la stânga lui Satan. Această viziune optimistă nu este 
împărtăşită de Biblie. Scriptura prezintă iadul ca un loc al 
suferinţei veşnice (Apocalipsa 14.11). 


Ce va urma 


Cu toate că această carte şi-a propus să fie o lucrare mai 
degrabă despre „penultimele” vremuri decât despre ultimele, 
voi puncta succint o estimare a modului în care lucrurile vor 
evolua, în opinia mea. 


Trebuie să vă mărturisesc că eu cred într-o 
„conspiraţie”, cred că există într-adevăr un guvern mondial 
care acţionează din umbră după un plan bine pus la punct. 
Chiar fără a cunoaşte toate detaliile, putem observa cum 
„agenda acunsă” a acestui guvern urmează îndeaproape 
previziunile biblice. 


Pentru instaurarea dominației sale, acest guvern urmăreşte 
controlul global acţionând în principal pe următoarele direcții. 


1. Control absolut. Aplicând principiul „ordo ab chao” 
(ordine prin haos) el creează, din umbră, haosul, şi apoi tot el 
vine cu o soluție, care să îl avantajeze. El declanşează valuri de 
violență, terorism, instabilitate apoi face „pace” prin intervenţie 
militară, prin controlul persoanei şi distrugerea libertăţilor. 
Biblia zice că „linişte şi pace” vor fi cuvintele amăgirii. 
(1 Tesaloniceni 5.3). Controlul ar include: 


e  Obligativitatea purtării cip-ului, care înseamnă un 
control total al persoanei: localizare, supraveghere, 
controlul dreptului de a cumpăra, de a vinde şi implicit a 
celui de a te angaja. Și a făcut ca toţi: mici şi mari, bogați 
şi săraci, slobozi şi robi, să primească un semn pe mâna 

dreaptă sau pe frunte, şi nimeni să nu poată cumpăra sau 
vinde, fără să aibă semnul acesta, adică numele fiarei sau 
numărul numelui ei. Apocalipsa 13.16 


e Controlul familiei. (1 Timotei 4.3). Familia este 
instituția socială cea mai atacată. Definiţia ei a fost 
reformulată. În unele ţări cuplurile „gay” pot să se 
căsătorească şi chiar să adopte copii. „Monogamia 
tradițională contravine crescândei convingeri că cel mai 
mare câştig al existenței umane constă în profundele relaţii 
interpersonale, oricât de multe sunt compatibile cu 
profunzimea” afirma Marilyn Ferguson, o scriitoare New 
Age, citată în Epperson (1997, 210). În această abordare, 
adulterul este un mod normal de viaţă. Distrugerea unității 
familiale a reprezentat şi țelul comuniştilor şi socialiştilor. 
Karl Marx afirma că abolirea familiei este unul din 
scopurile partidului comunist, iar Robert Owen, aşa 
numitul părinte al socialismului a scris „în noua lume 
morală denumirile iraționale de soț şi soţie, părinte şi 
copil, nu se vor mai auzi. Toate legăturile vor rezulta din 
afecţiune; copilul va fi neîndoielnic proprietatea 
comunităţii” (Epperson, 1997, 211). Medicul Sir Francisc 
Crick, semnatar al Manifestului Umanist II, prevede ziua 
când „nici un copil nou-născut nu va mai fi declarat uman 
fără a trece prin anumite teste privitoare la zestrea lui 
genetică. Dacă nu reuşeşte la aceste teste, i se va refuza 
dreptul la viață.” (Epperson, 1997, 217).Vă puteţi imagina 
cum v-aţi simți în momentul în care noul Dvs. născut ar fi 
declarat la maternitate „imperfect” şi va fi omorât? 


e  Încredințarea copiilor în grija statului, prin lege, pentru 
creştere şi educare, pentru a face imposibilă transmiterea 
unor valori contrare celor oficiale, şi în scopul controlului 
social prin posibilitatea şantajării părinţilor. Într-un 
document al organizației „Societatea lumii viitoare” se 


141 


vorbeşte de o mişcare pentru licențierea şi certificarea 
părinților (Epperson, 1997, 220), fără de care, părinţii nu 
vor fi considerați capabili să-şi crească singuri copiii. 

e  ÎInterdicţia exercitării unei religii personale. 

e Crearea unei armate unice, mondiale, probabil sub 
comanda ONU, în paralel cu dezarmarea tuturor țărilor. De 
asemenea se va interzice purtarea armelor de apărare 


personală, în țările în care este legalizat portul de armă. 
Fiecare stat va deveni un stat polițienesc. 


2. Utilizarea tehnologiilor de vârf. Daniel a profețit că în 


ultimele vremuri „cunoştinţa va creşte” (Daniel 12.4). 

e Ingineria genetică va avea mijloacele pentru a ne 
reprograma genetic, “aşa încât să evităm cancerul, bolile de 
inimă şi orice alte boli mortale", anunţa viitorologul Ray 
Kurzweil. Dar aceasta înseamnă şi intrarea în anunțata 
societate eugenică, care este un alt nume pentru societatea 
ariană a lui Hitler. 


e Am arătat deja modul în care bioingineria sugerează 
necesitatea  „robotizării” oamenilor. În plus, apariţia 
„caselor inteligente”, aşa numitele „sisteme automate de 
monitorizare a locuinţei”, vor deveni un alt mod de control 
al guvernului chiar în intimitatea căminului. 


e Dezvoltarea media pare a fi un lucru bun. Dar prin 
controlul instituţiilor media poate fi controlată toată acea 
populaţie a cărei singură sursă de informare este media. 


e Tehnologia informatică va fi utilizată pentru 
supravegherea din satelit a persoanei, pentru controlul 
comunicaţiilor şi informației. Nu toți vor mai putea avea 
acces la informație. 


e Scopul filmelor cu violență, dezastre, groază, terorism, 
alături de activitatea mass-mediei de a populariza îndeosebi 
crimele, dezastrele, acţiunile teroriste este acela de a 
inocula populaţiei o conştiinţă a nesiguranţei, care să 
necesite o intervenție radicală a statului pentru controlul 
total al societăţii 


Prin toate acestea omul de rând va fi adus la stadiul de animal. 


3. Instaurarea dictaturii monetare, aşa cum sugereză 
unele filme documentare ca Zeitgeist Addendum (îl găsiţi pe 
internet cu subtitrare în limba română la adresa 
http://video.google.com/videoplay? 
docid=2717678283852040582 ) Cu toate că este realizat de pe 
poziţii New Age, şi cu o atitudine la adresa lui Dumnezeu pe 
care o dezavuez profund, filmul surprinde bine aspectele legate 
de activităţile guvernului din umbră. 


Actuala criză economică este declanşată la comandă, cu 
scopul de a destabiliza economiile naţionale doar pentru a le 
salva apoi printr-o îndatorare la banca privată a acestui Guvern 
mondial. Dictatura financiar-monetară ar putea însemna: 


e Crearea, după modelul Uniunii Europene, a unei Uniuni 
Nord Americane, formată din Canada, SUA, Mexic, având 
moneda unică Amero, şi apoi a Uniunii Afro-Asiatice sub 
conducerea Japoniei. 


e  Contopirea tuturor acestor monede într-o monedă 
globală unică. 


e  Renunţarea la moneda fizică în favoarea unei monede 
virtuale. Cu alte cuvinte nu vor mai exista bani în circulație. 
Din acest moment nimeni nu va mai putea cumpăra şi vinde 
fără a avea implantat cip-ul. 

4. Alte direcţii de acțiune 


e Controlul alimentelor prin Codex Alimentarius care 
intră în vigoare în decembrie 2009. Ce se pregăteşte prin 
acest Codex vedeţi în documentarul Esoteric Agenda * 
(Agenda AScunsă, cu subtitrare română) 


http://video.google.com/videoplay? 
docid=846087722426856765 1 &hl=ro 


e Implementarea Doctrinei Ecocentriste sau Biocentriste 
în care Mama Pământ, Natura şi animalele devin mai 
importante decât omul, devin un fel de zei (noul panteism). 


e Politica demografică. Se pare că pământul poate asigura 
pe termen lung, după „ecologizare”, resurse pentru doar 
circa 500 milioane de locuitori. Aşadar populația globului 
trebuie redusă, pe principii eugenice şi biocentrice, la acest 
nivel. Codexul alimentar despre care am amintit va avea un 
rol important în acest proces. 


e Noua religie universală: unirea tuturor religiilor, mai 
puţin cea care îl are în centru pe Isus Hristos. 


Observăm pervertirea atributelor divine: 


e De omniştienţă si omniprezență prin implantarea cip- 
ului şi supravegherea din satelit a persoanei, prin controlul 
media şi informaţiei, prin înregistrarea comunicaţiilor. 


e De omnipotență prin controlul fiscal, monetar, 
polițienesc şi militar. 


Alte semne menţionate în Biblie: 


^ Filmul fiind New Age, veţi putea de asemenea urmări interpretările lor 
privind fizica cuantică. 

e Să ştii că în zilele din urmă vor fi vremuri grele. Căci 
oamenii vor fi iubitori de sine, iubitori de bani, lăudăroși, 
trufaşi, hulitori, neascultători de părinţi, nemulțumitori, 
fără evlavie, fără dragoste firească,  neînduplecați, 
clevetitori, neînfrânaţi, neimblânziți, neiubitori de bine, 
vânzători, obraznici, îngâmfați; iubitori mai mult de 
plăceri decât iubitori de Dumnezeu, având doar o formă de 
evlavie, dar tăgăduindu-i puterea. Putem recunoaşte în 
acest verset vremurile pe care le trăim: vremuri grele, 
egoism uman ajuns la apogeu, necredință, fățărnicie 
religioasă. 2 Timotei 3.1 


e Dar Duhul spune lămurit că, în vremurile din urmă, 
unii se vor lepăda de credinţă, ca să se alipească de duhuri 
înşelătoare şi de învăţăturile dracilor, abătuţi de fățărnicia 
unor oameni care vorbesc minciuni, însemnați cu ferul 
roşu în însuşi cugetul lor. Ei opresc căsătoria şi 
întrebuințarea bucatelor pe care Dumnezeu le-a făcut ca 
să fie luate cu mulțumiri de către cei ce cred şi cunosc 
adevărul. 1 Timotei 4. 1-3. În aceste versete recunoaştem (1) 
mişcarea spre esoterism, şi întoarcerea spatelui spre 
Dumnezeu (2) atacul asupra familiei prin bagatelizarea 
instituţiei căsătoriei şi (3) cultul trupului, prin exagerări 
legate de dietă. 


e Fiindcă vor veni mulți în Numele Meu, şi vor zice: ,, Eu 
sunt Hristosul!” Şi vor înşela pe mulți. Veţi auzi de 
războaie şi veşti de războaie: vedeți să nu vă 
înspăimântați, căci toate aceste lucruri trebuie să se 
întâmple. Dar sfârşitul tot nu va fi atunci. Un neam se va 
scula împotriva altui neam, şi o împărăție împotriva altei 
împărăţii; şi, pe alocurea, vor fi cutremure de pământ, 
foamete şi ciumi. Dar toate aceste lucruri nu vor fi decât 
începutul durerilor. Atunci vă vor da să fiţi chinuiţi, şi vă 
vor omoră,; şi veți fi uriţi de toate neamurile pentru Numele 

Meu. Atunci mulţi vor cădea, se vor vinde unii pe alții, şi 
se vor urâ unii pe alții. Se vor scula mulți prooroci 
mincinoşi, şi vor înşela pe mulți. Şi, din pricina înmulțirii 
fărădelegii, dragostea celor mai mulți se va răci. Matei 
24.5-12. 


e Evanghelia aceasta a Împărăției va fi propovăduită în 
toată lumea, ca să slujească de mărturie tuturor 
neamurilor. Atunci va veni Sfârşitul. Matei 24.14. Cu alte 
cuvinte, finalizarea procesului de evanghelizare globală 
este un semn al sfârşitului. 


e Pe alocurea vor fi mari cutremure de pământ, foamete 
şi ciumi; vor fi arătări înspăimântătoare, şi semne mari în 
cer. Luca 21.11. Aici observăm prevestirea unor 
evenimente cosmice, astronomice. 


e Nimeni să nu vă amăgească în vreun chip; căci nu va 
veni înainte ca să fi venit lepădarea de credinţă, şi de a se 
descoperi omul fărădelegii, fiul pierzării, potrivnicul, care 
se înalță mai presus de tot ce se numeşte , Dumnezeu” sau 
de ce este vrednic de închinare. Aşa că se va așeza în 
Templul lui Dumnezeu, dându-se drept Dumnezeu. 2 
Tesaloniceni 2.3. Acest verset ne vorbeşte despre 
reconstruiea Templului de la Ierusalim, lepădarea de 
credinţă şi venirea Antihristului. 

Capitolul 10. Biserica - Frumoasa din pădurea adormită 


Oameni tari la cerbice, netăiaţi 
împrejur cu inima şi cu urechile! Voi 
totdeauna vă  împotriviţi Duhului 
Sfânt. Cum au făcut părinţii voştri, 
aşa faceți şi voi. 


Faptele Apostolilor 7.51 


Acum, după ce am văzut ce se întâmplă în lumea 
esoterică, ne punem întrebarea: ce face Biserica în acest timp? 


La prima vedere, Biserica merge bine. Deşi există şi loc 
de „mai bine”, totuşi numărul credincioşilor convertiți este în 
creştere, existând un reviriment chiar şi în bisericile 
tradiționale. S-au tipărit milioane de cărți de literatură creştină, 
avem posturi de radio, televiziune, reviste şi site-uri de internet 
creştine. Avem milioane şi milioane de exemplare ale Bibliei, 
tipărite în majoritatea limbilor de pe glob, iar în unele limbi 
chiar în mai multe versiuni. Avem Biblia cu Explicații, Biblia 
de Studiu Inductiv, Biblia Thompson, Biblia on-line, dicționar 
Strong şi concordanțe pe calculator, avem Biblia audio, predici 
pe CD-uri şi înregistrări video de la conferințe creştine pe 
DVD-uri. Avem programe creştine on-line şi forumuri creştine 
pe Internet. Avem formații de muzică creştină de diferite 
genuri muzicale, avem piese de teatru şi filme creştine, avem 
şcoli, universităţi, centre de recreere, cabane, tabere, cafenele, 
săli de sport şi cluburi creştine. Am avut bani să construim o 
întreagă civilizaţie „creştină”, paralelă cu cea a lumii. 

Petru şi loan nici nu visau la astfel de resurse. Dar ei 
puteau spune: „Argint şi aur n-am; dar ce am, îți dau: In 
Numele lui Isus Hristos din Nazaret, scoală-te şi umblă!” 


Faptele Apostolilor 3.6 


Acest reproş, pe care Franciscanul l-a făcut Papei, este 
de actualitate şi în zilele noastre. Astfel încât, la o privire mai 
atentă, Biserica nu mai merge chiar atât de bine. 


Francisc de Assisi, cel care a întemeiat ordinul 
Franciscanilor, fiind în vizită la Papa, a avut cu acesta 
urmatorul dialog (în legătură cu versetul din Fapte 3.6) 


Papa: A fost un timp când Petru a zis “aur şi argint n- 
am“, astăzi nu mai putem spune acelaşi lucru despre 
Biserică (făcând aluzie la opulenţa în care se trăia la 
Curtea Papală) 

Francisc: Da, dar nici nu mai putem spune “în 
Numele lui Isus ridică-te şi umblă”, referindu-se la 
viața de falsă evlavie în care trăiau, şi la încetarea 
manifestărilor Duhului Sfânt) 


Putem remarca astfel că „dezvoltarea spirituală” a 
bisericii nu a fost practic o evoluție spirituală, ci o deplasare de 
la spiritual spre realitatea vizibilă. 


Biblia este o carte spirituală, dar Biserica nu reuşeşte, cumva, 
să depăşească abordarea ei intelectuală. Pentru a înţelege 
spiritualitatea Bibliei avem nevoie de o educaţie spirituală. 

Efectele cărturărismului 


După cum ştim, cărturarii erau cei care studiau 
Scripturile. Activitatea lor principală, spune dicționarul biblic, 
era „studiul netulburat al Scripturilor”. Ei păstrau Legea, erau 
numiți „învățători ai Legii”, adunau în jurul lor ucenici pentru 
a-l învăţa, şi aveau calitatea de judecători în Sinedriu-Curtea 
Supremă Ebraică. Ei respectau Legea, erau morali în toate 
privinţele, şi sunt pomeniti deseori în Biblie alături de Farisei. 
Dintre farisei făcea parte şi Saul din Tars, viitorul apostol 
Pavel. El ne povesteşte despre stilul lui de viaţă dinainte de 
covertire: ...eu, care sunt tăiat împrejur a opta zi, din neamul 
lui Israel, din seminţia lui Beniamin, Evreu din Evrei; în ce 
priveşte Legea, Fariseu; ...cu privire la neprihănirea pe care 
o dă Legea, fără prihană. Filipeni 3.5. Prin extensie am putea 
să caracterizăm stilul de viaţă al tuturor fariseilor şi cărturarilor 
ca fiind, cu privire la neprihănirea pe care o dă Legea, fără 
prihană. Ne putem întreba atunci, de ce Isus le-a adresat 
cuvinte atât de grele acestora. In repetate rânduri El le-a spus 
„Vai de voi, cărturari şi farisei...” 


Explicaţia, cred eu, rezidă în faptul că aceştia aveau 
o abordare intelectuală asupra lucrurilor spirituale, şi din 
acest motiv ei nu puteau ajunge la esență. Ceea ce ține de 
Dumnezeu şi credință sunt, prin excelenţă, lucruri spirituale, iar 
ei încercau să reducă la nivelul intelectual fenomenul spiritual. 
Isus a spus: Dacă v-am vorbit despre lucruri pământeşti şi nu 
credeți, cum veți crede când vă voi vorbi despre lucrurile 
cereşti? Ioan 3.12. Înțelegerea cărturarilor era oprită de 
orbirea lor spirituală, ei erau nişte „povăţuitori orbi”. (Matei 
23.16, 24; Matei 13.14). Aceeaşi idee o găsim şi în versetele: 


Și noi n-am primit duhul lumii, ci Duhul care vine de 
la Dumnezeu, ca să putem cunoaşte lucrurile pe care ni le-a 
dat Dumnezeu prin harul Său. Şi vorbim despre ele nu cu 

vorbiri învăţate de la înţelepciunea omenească, ci cu vorbiri 
învățate de la Duhul Sfânt, întrebuințind o vorbire 
duhovnicească pentru lucrurile duhovniceşti. Dar omul firesc 
nu primeşte lucrurile Duhului lui Dumnezeu, căci, pentru el, 
sunt o nebunie; şi nici nu le poate înțelege, pentru că 
trebuiesc judecate duhovniceşte. 1 Corinteni 2.12 -14. 


Lucrurile spirituale trebuiesc înțelese şi judecate 
spiritual! 


Din versetul ... Așa că, de acum încolo, nu mai 
cunoaştem pe nimeni în felul lumii; şi chiar dacă am cunoscut 
pe Hristos în felul lumii, totuşi acum nu-L mai cunoaştem în 
felul acesta. 2 Corinteni 5.16, deducem că poate exista o 
cunoaştere a lui Isus „în felul lumii” şi un alt fel de cunoaştere, 
cea spirituală. Biblia fiind Cuvântul lui Dumnezeu, iar Isus 
fiind acest Cuvânt întrupat, deducem că şi pentru Biblie 
putem avea o cunoaştere „în felul lumii”, la modul 
intelectual, şi un alt fel de cunoaştere, de natură spirituală. 


Dar întâi vine nu ce este duhovnicesc, ci ce este firesc; ce 
este duhovnicesc, vine pe urmă. 1 Corinteni 15.46. Astfel, în 
cunoşterea Bibliei există mai multe etape, în trecerea graduală 
de la firesc la spiritual. 


e Mai întâi putem avea o cunoaştere intelectuală, 
culturală, „în felul lumii”. În acest „fel” nu pricepem prea 
multe din punct de vedere spiritual, deoarece „slova este 
moartă” (2 Corinteni 3.6), iar Duhul care dă viață lipseşte. 
Doar celor care citesc Biblia în smerenie, cu atitudinea 
corectă de a-L căuta pe Dumnezeu, Duhul Sfânt le va 
deschide ochii şi El se va lăsa găsit (Ieremia 29.13-14). În 
această etapă Duhul are rolul de a-i dovedi omului 
îndepărtarea de Dumnezeu (loan 16.8) arătându-i calea 
mântuirii. 

e Etapa următoare este cea a „legii, caracteristică 
Vechiului Testament. Chiar dacă trăim în epoca Noului 
Testament, etapa legalistă este întrucâtva necesară celor 
începători în ale credinţei, şi este consecutivă procesului 
naşterii din nou, a încheierii legământului cu Dumnezeu, 
este etapa „înfrânărilor până la sânge” (Evrei 12.4). 


e Urmează etapa „principiilor” prin înțelegerea 
adevărurilor şi realităților care se află în spatele Legii. 
Viaţa bazată pe principii este o formă superioară a 
legalismului. Majoritatea acestor principii sunt descoperite 
prin metoda „studiului inductiv” în care, pe baza Scripturii 
şi a experienței acumulate, corelăm într-un mod nou 
adevăruri biblice cu ajutorul metodelor logicii. Problema 
este aceea că metoda inductivă ne oferă un adevăr 
probabilistic, nu un adevăr absolut, cu excepția cazului 
în care metoda utilizată ar fi cea a inducției complete, ceea 
ce ar însemna analiza tuturor situațiilor şi cazurilor 
particulare posibile, metodă care nu este aplicabilă, din 
păcate, Scripturii, aşa cum nu este aplicabilă nici istoriei, 
artei etc. Metoda inductivă este un instrument logico- 
matematic la originea lui, şi nu poate fi aplicat oricum, 
oricărei ştiinţe. Aplicarea ei de către neavizaţi conduce la 
elaborarea de doctrine şi învățături false. Marele risc este 
acela că oamenii pot ajunge în doctrine eretice, total 
contrare Bibliei, cum s-a şi întâmplat, pe baza studiului 
inductiv. 


Etapele de până acum formează stadiul cărturăresc. În toate 
acestea factorul intelectual are un rol determinant. 


e În fine ajungem la ultima etapă, cea în care noi devenim 
dependenți de Duhul Sfânt, aşa cum era Isus (ce este 
duhovnicesc vine la urmă) şi acesta este nivelul pe care 
trebuie să-l atingem. Unii consideră că această dependenţă 
ar implica o pierdere a personalității individuale, că cei 

dependenţi de Duhul Sfânt vor umbla ca nişte hipnotizați, 
ca nişte cyborgi teleghidaţi”?. Nu este deloc adevărat. Toţi 
oamenii lui Dumnezeu au trăit aşa. Isus ne-a dat următorul 
model: 


o  Mâncarea Mea este să fac voia Celui ce M-a 
trimis, şi să împlinesc lucrarea Lui. loan 4.34 


o Eu (Isus) nu pot face nimic de la Mine însumi: 
judec după cum aud, şi judecata Mea este dreaptă 
pentru că nu caut să fac voia Mea ci voia Tatălui, 
care M-a trimis. loan 5.30 


o Fiul... nu face decât ce vede pe Tatăl făcând. 
Ioan 5.19 


Atitudinea de totală dependenţă față de Tatăl a fost 
esenţa comportamentului lui Isus pe Pământ. În acelaşi 
mod, El ne cere nouă o totală dedicare pentru Sine, să ne 
„facem orice gând rob al ascultării de Hristos” ( 2 
Corinteni 10.5) 


Cu titlu exemplificativ doresc să încerc să arăt 
cum se întâmplă atunci când o revelație vine de la 
Duhul Sfânt, nu prin studiu inductiv. Să facem 
împreună un experiment. 


Opriţi-vă o clipă din lectura acestei cărți şi citiți 
versetele 2 Corinteni 10.6 şi 1 loan 1.7, vedeţi ce 
înțelegeți, şi abia apoi citiţi cele ce urmează. 


“ Watchman Nee explică foarte clar modul în care voința noastră trebuie în 
mod activ să intre în armonie cu voia Tatălui, arătând în acelaşi timp 
pericolele la care se expun cei care, dorind, într-un exces de „spiritualitate”, 
să se supună în mod pasiv voinţei lui Dumnezeu, pot ajunge sub influențe 
demonice. (Nee, 2006, pg. 357) 

Citind aceste versete, Duhul Sfânt a revelat 
unui om al lui Dumnezeu, Peter S., faptul că "păcatele 
nu pot fi descoperite, sesizate, la acelaşi nivel la care 
au fost produse”, ci e nevoie de o lumină suplimentară. 
Aceasta seamănă foarte bine cu adevărul descoperit de 
Einstein care spunea că în ştiinţă „problemele nu pot fi 
rezolvate la acelaşi nivel de înțelegere la care au 
apărut (au fost produse, descoperite)”. 


Implicaţiile acestui adevăr au de a face cu 
consilierea pastorală şi au ca urmare faptul că 
pedepsirea sau criticarea celui care a greşit” sunt 
inutile şi nu vor produce rezultate, deoarece chiar prin 
faptul că a greşit se dovedeşte că acea persoană nu 
avea nivelul spiritual necesar pentru a înţelege. De 
aceea şi Isus a spus „lartă-i Doamne, căci ei nu ştiu ce 
fac”. Mai întâi e nevoie să i se asigure persoanei care a 
greşit o creştere spirituală, cu o abordare individuală 
specifică, prin dedicarea personală a pastorului, sau a 
unui presbiter, pentru ca ulterior, acea persoană intrând 
într-o lumină mai mare, să poată vedea, înțelege, şi să 
poată cere iertare. De regulă, odată cu creşterea 
spirituală, persoana vede singură problema, nu mai e 
nevoie să fie criticat. Cu cât umblăm mai în lumină, 
prin creştere spirituală ajungem într-o lumină mai 
mare, în care începem să vedem la noi înşine lucruri pe 
care până atunci nu le-am observat, nu ne-au deranjat, 
şi ne-am auto-evaluat ca „fiind în ordine”. 


Dumnezeu nu ne arată toate defectele nostre 
deodată căci „nu le putem purta”. Nu doresc să intru 
într-o prezentare mai detaliată a descoperirii. Recitiţi 
acum versetele. Întrezăriți revelaţia? 


# Desigur, ne referim aici la greşeli făcute fără voie, din neştiinţă, 
necunoştință. 

Biserica de astăzi a rămas în stadiul cărturăresc, 
conducerea pe bază de principii, față de conducerea Duhului 
Sfânt, sunt ca legea față de har, sunt învățăturile începătoare, 
sunt abecedarul. Modelul consacrat astăzi este hrănirea 
poporului lui Dumnezeu pe baza studiului inductiv realizat de 
păstor. Călăuzirea Duhului Sfânt se manifestă doar la un număr 
restrâns de creştini dedicați, păstori sau simpli credincioşi. 
Aceştia împărtăşesc în adunare revelaţiile primite, unii le scriu 
în cărți ce pot fi cumpărate de la lbrăriile creştine, şi apoi 
acestea sunt importate în celelalte biserici de către păstorii fără 
revelații, şi prezentate de la amvon. Astfel e hrănit poporul lui 
Dumnezeu. lată cum, cu „cinci pâini şi doi peşti” de revelaţie 
Isus hrăneşte şi azi poporul. Eu nu cred că acesta e modelul pe 
care Dumnezeu îl vrea pentru Biserica Sa. Doctrina Bisericii 
este bună: fiecare credincios poate avea o relaţie directă şi 
personală cu Creatorul. Cel puţin acesta este nivelul 
declarativ. Dar care sunt rezultatele practice? Are într-adevăr 
fiecare credincios această relaţie pe care pretinde că o are? 


Biblia spune ca, atunci când Biserica se adună laolaltă, 
fiecare „să aducă ceva” spiritual: 


Dar dacă toți proorocesc, şi intră vreun necredincios 
sau vreunul fără daruri, el este încredinţat de toți, este judecat 
de toți. Tainele inimii lui sunt descoperite, aşa că va cădea cu 
fața la pământ, se va închina lui Dumnezeu, şi va mărturisi că, 
în adevăr, Dumnezeu este în mijlocul vostru. Ce este de făcut 
atunci, fraţilor? Când vă adunaţi laolaltă, dacă unul din voi 
are o cântare, altul o învăţătură, altul o descoperire, altul o 
vorbă în altă limbă, altul o tălmăcire, toate să se facă spre 
zidirea sufletească. ... cât despre prooroci, să vorbească doi 
sau trei, şi ceilalți să judece. Şi dacă este făcută o descoperire 
unuia care şade jos, cel dintâi să tacă.. Fiindcă puteţi să 

proorociţi toţi, dar unul după altul, pentru ca toți să capete 
învăţătură şi toți să fie îmbărbătaţi. 1 Corinteni 14.24-31. 


Vedem aici o adunare despre care se spune că toți 
proorocesc. Aici e vorba de o lucrare spirituală, nu intelectuală, 
e vorba de participarea fiecărui credincios, nu doar a unor 
lideri. Acest verset se poate aplica şi cărturăreşte, şi în anumite 
biserici, credincioşii chiar vin cu câte o poezie, cu câte un 
cântec, cu câte o învățătură, lucruri care toate sunt intelectuale. 
Dar câţi vin cu o descoperire duhovnicească sau proorocie 
autentică, cu vorbire în limbi urmată de tălmăcire? 


Mă întreb cum poate aplica Biserica de cărturari acest verset, în 
alt mod decât intelectual, în zilele noastre. 


Pentru a justifica incapacitatea păstorilor şi celorlalți 
lideri ai bisericii de a avea o comuniune autentică cu Duhul 
Sfânt, cărturarii au găsit scuze: „Ştiţi, timpul semnelor şi 
minunilor a trecut”. „Ştiţi, aceste lucruri erau valabile doar 
pentru Apostoli şi ucenicii lor.” E mult mai uşor să fii firesc şi 
să rămâi la nivelul cărturăresc. Să te ocupi cu „studiul 
netulburat al Bibliei”, să citeşti ce mai e la modă în lumea 
creştină şi să predici improvizând pe marginea revelațiilor 
primite de alții. Nu trebuie să fii dependent de Duhul Sfânt, 
poți să-ți  planifici predicile cu un an înainte. Găseşti în 
librăriile creştine cărți cu sute de schițe de predici, ca şi pe 
Internet dealtfel. Dacă, metaforic vorbind, Dumnezeu ar pleca 
în vacanță, cărturarii nu şi-ar da seama. 


Cărturarii cunosc atât de bine Biblia încât, dacă Dumnezeu ar 
pleca în altă galaxie să realizeze vreo lucrare, ei s-ar 
descurca şi fără El, pe bază de principii şi studiu inductiv. 


Cum zicea cineva, vor exista biserici (de cărturari) care şi în 
ziua răpirii vor avea un serviciu normal de închinare „în 
prezența Domnului”, şi nici nu îşi vor da seama că răpirea a 
avut loc. 

Cu toate acestea, dacă aduci vorba despre Duhul Sfânt 
cărturarii îți răspund imediat, cu argumente teologice din 
doctrinele bine întemeiate „cărturăreşte”, ceva de genul: toți 
avem Duhul Sfânt, îl primim automat; nu contează că nu 
vedem nici o manifestare, noi declarăm că Îl avem. Vedeţi cum 
se repetă istoria? ...Ei s-au adunat împotriva lui Moise şi 
Aaron, şi le-au zis: „Destul! căci toată adunarea, toți sunt 
Sfinți, şi Domnul este în mijlocul lor. Pentru ce vă ridicați voi 
mai presus de adunarea Domnului? ” Numeri 16.3 


Istoria care se repetă 


Istoria se repetă. În ce fel? Prin falsa spiritualitate. 
Biserica rătăceşte, „înaintează” spre nicăieri, ca poporul evreu 
prin pustie. Unii au chiar râvnă, dar fără pricepere. Râvna fără 
pricepere este scuzabilă la ucenicii începători, dar pe cei mai 
vechi în credință Pavel îi ceartă ...În adevăr, voi care de mult 
trebuia să fiţi învăţători, aveți iarăşi trebuinţă de cineva să vă 
învețe cele dintâi adevăruri ale cuvintelor lui Dumnezeu, şi aţi 
ajuns să aveţi nevoie de lapte, nu de hrană tare. Evrei 5.12. 


Nu se pune problema că aceştia nu ar fi fost sinceri sau morali. 
Ei erau bine intenţionaţi, dar greşit poziţionaţi. 


Cărturarii utilizează pentru studiu exclusiv scripturile, 
care sunt revelaţia specială a lui Dumnezeu. De aceea 
pătrunderea lor este limitată. Dumnezeu a spus să cercetăm 
toate lucrurile, şi să luăm ce e bun. Ca urmare trebuie să 
analizăm cu aceeaşi sârguință realitatea înconjurătoare, 
Creaţia, care este revelaţia generală a lui Dumnezeu, 
precum şi să fim atenţi la călăzirea noastră în Duhul, care 
este revelația personală. Cărturarii nu pot avea o revelaţie 
personală atâta timp cât nu experimentează lucrurile lumii 
spirituale. De aceea teologia cărturarilor nu este foarte 
practică din punct de vedere spiritual. 

Absența viziunii. 


Biserica de cărturari nu are viziune, scopul ei părând a 
fi mai curând acela de a conserva o stare de fapt, nu de a 
progresa. lar poporul fără viziune piere (Proverbe 29.18). 
Desigur, aici vorbim de nişte trăsături generale ale Bisericii 
actuale, căci există şi biserici locale care sunt, în mod 
excepţional, pline de viaţă şi viziune. 


Scopul Bisericii ar trebui să fie maturizarea sfinților, 
dar Biserica nu are criterii clare de a monitoriza acest 
proces. ...Ei vor să fie învăţători ai Legii, şi nu ştiu nici măcar 
ce spun, nici ce urmăresc. 1 Timotei 1.7. Sfinţii sunt hrăniţi cu 
predici fără nici o finalitate, ancorate în „învăţăturile 
începătoare”, care, fără a fi rele în sine, ne determină totuşi să 
ne punem întrebarea: când vom mai merge spre cele 
desăvârşite (conf. Evrei 6.1), căci deja au trecut 2000 de ani? 
Biserica încă mai este alăptată cu învăţăturile acestea 
începătoare. De ani de zile se predică aceleaşi şi aceleaşi 
lucruri. Orice enoriaş cu vechime poate predica la fel de bine 
ca pastorul despre o temă dată. 


Ce ar trebui să urmărească de păstorii? Desăvârşirea 
sfinților (Efeseni 4.12, Coloseni 1.28). Cum definim această 
desăvârşire, cum măsurăm progresele credincioşilor şi a 
bisericii de la an la an? În loc de asta, Biserica pare a avea un 
singur scop: creşterea numerică. Numărul participanților la 
slujbă este singurul indicator. Chiar nu am învăţat nimic din 
lecţia lui David cu numărarea poporului? (2 Samuel 24.10). 
Biserica lui Isus avea doar 120 membri, cei adunaţi în ziua de 
Rusalii în camera de sus, după toate minunile pe care le-a 
făcut; şi El era Însuşi Dumnezeu! 


Numărul este un indicator, dar nu trebuie să fie singurul, nici 
cel mai important. Riscul dorinţei de a avea un număr mare de 
membri este acela de a da învățături după plăcerea oamenilor şi 
nu după standardele lui Dumnezeu. ...Căci va veni vremea 

când oamenii nu vor putea să sufere învăţătura sănătoasă, ci îi 
vor gidila urechile să audă lucruri plăcute, şi îşi vor da 
învăţători după poftele lor. 2 Timotei 4.3. Biblia ne vorbeşte 
de cel puţin trei categorii de credincioşi: copilaşi, tineri şi 
părinți (1 loan 2.13). Care sunt standardele pentru fiecare din 
aceştia, care sunt indicatorii de maturitate, care sunt criteriile 
pe baza cărora biserica locală însăşi se autoevaluează? 


Exacerbarea intelectului 


Nu conştientizăm suficient pericolul cărturărismului. 
Cărturărismul intelectual este o „cursă şi un laf’. Dezvoltarea 
intelectului poate deveni dăunătoare, cunoştinţa îngâmfă (1 
Corinteni 8.1), şi frizează chiar Păcatul. Esenţa Păcatului este 
cuprinsă în cuvintele diavolului „veţi cunoaşte binele şi răul şi 
veţi fi ca Dumnezeu” (Geneza 3.5). 


Există şi astăzi o mulţime de predicatori care continuă să 
„mănânce din pomul cunoștinței binelui şi răului” şi să ne 
ofere rezultatele digestiei lor ca fiind roade ale Duhului 
Sfânt. 


Atitudinea de astăzi în Biserică ne aminteşte versetul.... 
şi pentru ei cuvântul Domnului va fi: „Învăţătură peste 
învățătură, învățătură peste învățătură, poruncă peste 
poruncă, poruncă peste poruncă, puţin aici, puțin acolo” ca 
mergând, să cadă pe spate şi să se zdrobească, să dea în laţ şi 
să fie prinşi. Isaia 28.13. 


Să ne amintim că Lucifer ajunsese la cea mai înaltă 
desăvârşire, era plin de înțelepciune, şi desăvârşit în 
frumusețe. (Ezechiel 28.12) iar Solomon era cel mai înțelept 
om de pe Pământ, dar asta nu i-a ajutat prea mult pe nici unul 
dintre ei. Cunoaşterea, înțelepciunea şi frumuseţea sa 
desăvârşită l-au dus pe Satan în rebeliune față de Dumnezeu, 
iar Solomon a avut sute de neveste dintre neamuri care l-au 


158 


atras în idolatrie. Ei, cele mai înțelepte creaturi, unul în cer 
şi altul pe Pământ. 


Dependența de Dumnezeu ne eliberează de acest 
pericol. Nu vreau să spun aici că trebuie să ne negăm latura 
intelectuală, nici că trebuie să ne depersonalizăm devenind 
nişte sclavi care execută obedienți, fără să gândească. 
Dumnezeu nu ne cere asta. Să privim începând de la Avraam, 
Iacov, Moise, David, Ilie, Ieremia, Anania din Damasc, şi până 
la Isus: toți oamenii lui Dumnezeu şi-au avut negocierile şi 
disputele lor cu Dumnezeu. Ei n-au fost nişte oameni care nu 
au gândit, dar au fost nişte oameni care au trăit în ascultare, şi 
nu S-au bizuit pe înțelepciunea lor (Proverbe 3.5) 


Intelectul nostru poate deveni Dumnezeul nostru, şi nu 
putem sluji la doi stăpâni. 


Marea Misiune incompletă 


Sunt unele biserici astăzi care afirmă că manifestările 
Duhului Sfânt nu mai sunt de actualitate, că vremea lor a trecut 
deoarece „nu mai e nevoie de ele”. Cine stabileşte dacă mai e 
nevoie sau nu? ...Oameni tari la cerbice, netăiaţi împrejur cu 
inima şi cu urechile! Voi totdeauna vă împotriviți Duhului 
Sfânt. Cum au făcut părinţii voştri, aşa faceți şi voi. Faptele 
Apostolilor 7.51. 


Care era poziţia lui Isus relativ la manifestările 
spirituale? Vedem cum propovăduirea Evangheliei era însoţită 
de semne şi minuni. Apoi, când şi-a trimis ucenicii în misiune, 
Isus a chemat pe cei doisprezece ucenici ai Săi, şi le-a dat 
putere să scoată afară duhurile necurate, şi să tămăduiască 
orice fel de boală şi orice fel de neputinţă. Matei 10.1. 

Să vedem în continuare care era poziţia lui Pavel relativ la 
manifestările spirituale. 


e Şi învățătura şi propovăduirea mea nu stăteau în 
vorbirile înduplecătoare ale înţelepciunii, ci într-o dovadă 
dată de Duhul şi de putere. 1 Corinteni 2.4. 


e Jn adevăr, Evanghelia noastră v-a fost propovăduită 
nu numai cu vorbe, ci cu putere, cu Duhul Sfânt şi cu o 
mare îndrăzneală. 1 Tesaloniceni 1.5. 


e ..şi-Lrogca, potrivit cu bogăţia slavei Sale, să vă facă 
să vă întăriți în putere, prin Duhul Lui, în omul 
dinăuntru. Efeseni 3.16. 


Nu ştiu cum a putut unor „cărturari” să le vină ideea că Isus 
ne-ar putea trimite pe noi în Marea Misiune fără a ne înzestra 
cu aceleaşi resurse de autoritate în lumea spirituală. Cum ne- 
ar putea El trimite în luptă fără echiparea completă. 


Isus a spus, referindu-se la toţi cei ce vor crede, fără 
limită de timp şi spaţiu: Adevărat, adevărat, vă spun, că cine 
crede în Mine, va face şi el lucrările pe care le fac Eu; ba 
încă va face altele şi mai mari decât acestea; pentru că Eu mă 
duc la Tatăl. loan 14.12 


Misiunea bisericii este afectată de lipsa ei de spiritualitate, 
având doar o formă de evlavie, dar tăgăduindu-i puterea (2 
Timotei 3.5). Biserica a rămas la „faceți ucenici” (Matei 28.19) 
şi întârzie să treacă la etapa următoare care spune ...şi învățați- 
i să păzească tot ce v-am poruncit. (Matei 28.20) . Ce ne-a mai 
poruncit Isus? ... Vindecaţi pe bolnavi, înviaţi pe morți, 
curățiți pe leproşi, scoateţi afară dracii. Fără plată aţi primit, 
fără plată să daţi. Matei 10.1-8. 

Accentul Bisericii de astăzi se pune pe Evanghelizare, în loc să 
fie pus pe întreaga Evanghelie, iar a trăi pentru Evanghelie 
înseamnă mult mai mult decât de a trăi pentru Evanghelizare. 


Biserica încearcă din greu să îndeplinească prima 
cerinţă, aceea de a face ucenici, dar în privinţa celei de a doua 
cerințe, de a-i învăţa tot ce Isus ne-a poruncit, Marea 
Însărcinare din Matei 28 trebuie corelată cu Marea Însărcinare 
din Marcu 16 ...4poi le-a zis: „,Duceţi-vă în toată lumea, şi 
propovăduiţi Evanghelia la orice făptură. Cine va crede şi se 
va boteza, va fi mântuit; dar cine nu va crede, va fi osîndit. 
Iată semnele care vor însoţi pe cei ce vor crede: în Numele 
Meu vor scoate draci; vor vorbi în limbi noi; vor lua în mână 
şerpi; dacă vor bea ceva de moarte, nu-i va vătăma; îşi vor 
pune mâinile peste bolnavi, şi bolnavii se vor însănătoşi. ” 
Domnul Isus, după ce a vorbit cu ei, S-a înălțat la cer, şi a 
şezut la dreapta lui Dumnezeu. lar ei au plecat şi au 
propovăduit pretutindeni. Domnul lucra împreună cu ei, şi 
întărea Cuvântul prin Semnele, care-i însoțeau. Amin.) 
Marcu 16.15-20. 


In primul rând, vedem că aceste versete se referă la toți 
cei care vor crede, nu doar de apostoli şi ucenicii de atunci, sau 
doar în legătură cu evanghelizarea evreilor. 


In al doilea rând, vedem că şi azi e nevoie de semne 
deoarece ele „întăresc Cuvântul” evangheliei. 


Dealtfel Isus a spus clar... voi veți primi o putere, când 
Se va pogori Duhul Sfânt peste voi, şi-Mi veți fi martori în 
Ierusalim, în toată ludea, în Samaria, şi până la marginile 
pământului (Faptele Apost. 1.8). Puterea este dată pentru a fi 
martori până la marginile pământului, adică până la sfârşit, 
până la finalizarea procesului evanghelistic (Matei 24.14). 

Cu toate că evenimentul menţionat de Isus a avut loc la 
Rusalii (Fapte Cap. 2), nevoia continuă de resurse de putere 
spirituală rezultă din cererea ucenicilor exprimată după aceea, 
în camera de sus ..."Și acum, Doamne, uită-Te la amenințările 
lor, dă putere robilor Tăi să vestească Cuvântul Tău cu toată 
îndrăzneala, şi întinde-Ți mâna, ca să se facă tămăduiri, 
minuni şi semne prin Numele Robului Tău celui Sfânt, Isus”. 
După ce s-au rugat ei, S-a cutremurat locul unde erau 
adunați; toți s-au umplut de Duhul Sfânt, şi vesteau 
Cuvântul lui Dumnezeu cu îndrăzneală. Faptele Apostolilor 
4.29-31. 


Saducheilor, Isus le-a zis: „Vă rătăciți! Pentru că nu 
cunoaşteţi nici Scripturile, nici puterea lui Dumnezeu. Matei 
22.29. Vedem că El lua în considerare două elemente ca semn 
al cunoaşterii lui Dumnezeu, Scripturile şi Puterea lui 
Dumnezeu; credința noastră se sprijină pe aceste două realități. 
Pentru a nu rătăci, avem nevoie atât de revelație din Cuvânt cât 
şi de putere în Duhul. Cărturarii erau mai avansați decât 
Saducheii, ei măcar cunoşteau scripturile, dar cerința lui 
Dumnezeu este să cunoaştem şi puterea Lui. 


Eu cred că toate teoriile cărturăreşti care vorbesc despre 
faptul că semnele şi minunile sunt de domeniul trecutului, sau 
că au fost apanajul unei elite selecte de apostoli si ucenici, sunt 
o jignire la adresa lui Dumnezeu. El spune că mâna Lui nu s-a 
scurtat şi puterea nu I s-a împuţinat. Această atitudine 
dovedeşte doar incapacitatea unor conducători ai Bisericii de a 
avea o comuniune autentică cu Dumnezeu prin Duhul Sfânt. 


Cum am putea să ducem lupta spirituală indicată de 
Pavel, dacă nu am avea putere de la Duhul Sfânt ? ...Încolo, 
fraților, întăriți-vă în Domnul şi în puterea tăriei Lui. 
Îmbrăcaţi-vă cu toată armătura lui Dumnezeu, ca să puteți 
ținea piept împotriva uneltirilor diavolului. Căci noi n-avem de 

luptat împotriva cărnii şi sângelui, ci împotriva căpeteniilor, 
împotriva domniilor, împotriva stăpânitorilor întunericului 
acestui veac, împotriva duhurilor răutăţii care sunt în locurile 
cereşti. Efeseni 6.10-12 


Aş vrea să-i întreb pe unii lucrători ai Bisericii lui 
Hristos când au dus ultima luptă „împotriva domniilor, 
împotriva Stăpânitorilor întunericului acestui veac, împotriva 
duhurilor răutăţii care sunt în locurile cereşti”, cum au 
realizat-o, şi care au fost rezultatele. Celor care mi-ar răspunde 
în mod religios „prin post şi rugăciune” trebuie să le amintesc 
că nivelul teoretic-declarativ nu este suficient. Tot ceea ce 
facem trebuie să producă rezultate vizibile, aşa cum a fost la 
Isus, Pavel, Petru şi anume eliberare de demoni, proorocie, 
vindecări, semne şi minuni. Căci Isus spune ,, Îi veți cunoaşte 
după roadele lor ” (Matei 7.16), adică după rezultatele vizibile 
nu după declaraţii cărturăreşti. ...Împărăția lui Dumnezeu nu 
stă în vorbe ci în „dovezi date de Duhul şi de putere”. 
ICorinteni 2.4. ne spune şi Pavel. 


Pavel spune iarăşi ...Unii s-au îngâmfat, şi şi-au 
închipuit că n-am să mai vin la voi. Dar dacă va voi Domnul, 
voi veni în curând la voi, şi atunci voi vedea nu vorbele, ci 
puterea celor ce s-au îngâmfat. Căci Împărăţia lui Dumnezeu 
nu Stă în vorbe, ci în putere. 1 Corinteni 4. 19-20, 


Cărturărismul este o îndepărtare de Biserica autentică şi de 
Cuvântul cel viu. El confundă corectitudinea teologică cu 
credința vie. El intelectualizează lucrurile spirituale şi 
complică lucrurile simple ale Bibliei. 


Cărturarii contemporani se confruntă, presupun, cu mari 
dificultăți. Mă întreb cum pot aplica ei anumite învățături şi 
îndemnuri pe care le găsim în Biblie, cum ar fi: 

e A umbla în lucrurile pregătite dinainte de El să 
umblăm în ele (Efeseni 2.10). Cum ştim care sunt acele 
lucruri, căci aici nu e vorba de nişte fapte bune la modul 
general, ci de nişte fapte care se adresează specific fiecăruia 
dintre noi. 


e Voi când vă adunați, fiecare să aducă un psalm, o 
profeție, etc. 


e Cine crede în Mine, din inima lui vor curge râuri de 
apă vie, cum zice Scriptura.” Spunea cuvintele acestea 
despre Duhul pe care aveau să-L primească cei ce vor 
crede în El. loan 7.38. Ei bine, unde sunt acele râuri? 


e Ca nişte buni ispravnici ai harului felurit al lui 
Dumnezeu, fiecare din voi să slujească altora după darul 
pe care l-a primit. Dacă vorbeşte cineva, să vorbească 
cuvintele lui Dumnezeu. Dacă slujeşte cineva, să 
slujească după puterea pe care i-o dă Dumnezeu: pentru 
ca în toate lucrurile să fie slăvit Dumnezeu prin Isus 


Hristos, a căruia este slava şi puterea în vecii vecilor! 
Amin. 1 Petru 4.10-11 


e Zic dar: umblaţi cârmuiți de Duhul, şi nu împliniţi 
poftele firii pământeşti. Galateni 5.16 


e În felul acesta mărturia despre Hristos a fost bine 
întărită în mijlocul vostru; aşa că nu duceţi lipsă de nici 
un fel de dar, în aşteptarea arătării Domnului nostru Isus 
Hristos. 1 Corinteni 1.6. Vedem şi aici că darurile sunt 
disponibile până la revenirea lui Isus. 


Avem nevoie de o relaţie personală cu un Dumnezeu viu, 
pe lângă cea intermediată prin Cuvânt. Această atitudine nu 
subminează autoritatea Scripturii. Biblia este revelaţia lui 
Dumnezeu specială, aşa cum Creaţia este revelaţia lui 

Dumnezeu generală. Noi ne referim aici la călăuzirea în 
Duhul care este revelația lui Dumnezeu personală. Toate 
acestea sunt revelații ale lui Dumnezeu, nu pot fi neglijate nici 
una din ele. Biserica actuală tinde să ignore atât cercetările 
ştiinţei care ne aduc informaţii despre Creaţie, cât şi să 
submineze revelația personală împreună cu toate manifestările 
Duhului care o însoțesc. 


Prejudecata cărturarilor este aceea că putem înlocui 
revelaţia personală cu învățătura, sau cu principiile, ceea ce 
este fals. Dumnezeu poate spune prin călăuzire personală cuiva 
să meargă la o persoană anume şi să-i transmită ceva, să o 
vindece sau să scoată demoni; cum poate acel ucenic să 
răspundă acestei cerințe? Filip a fost trimis să vestească 
evanghelia Famenului Etiopian: Duhul i-a zis lui Filip: „Du-te, 
şi ajunge carul acesta!” Faptele Apostolilor 8.29. Aceasta este 
călăuzirea spirituală, şi nici o învățătură bazată pe principii nu 
o poate înlocui! 


Scriptura spune că „slova omoară, duhul dă viață” (2 
Corinteni 3.6). Într-o comunicare, desigur, cuvintele joacă un 
rol foarte important. Problema este aceea că dacă avem o 
comunicare de la intelect la intelect cuvintele au o anumită 
semnificație, dar nu au viață. Dacă avem o comunicare de la 
spirit la spirit aceleaşi cuvinte au o altă semnificaţie, deoarece 
ele sunt „încărcate” spiritual. De pildă, nu poţi spune în mod 
intelectual unui demon să plece, dar dacă i-o spui „în Duhul”, 
el va trebui să plece. La fel, putem spune rugăciuni şi putem 
cânta în mod intelectual, sau ne putem ruga şi închina în „duh 
şi adevăr”. 


Cuvântul lui Dumnezeu este fundamentul credinței 
noastre. Tot ce avem bun ni s-a dat prin intermediul acestei 
cărți. Cunoaşterea ei este fundamentală, iar principiile ce derivă 
din ea sunt esențiale pentru viaţa de zi cu zi. Nivelul vieţii 
bazate pe principii biblice precum şi studiul consistent şi 

regulat al Scripturii sunt indispensabile în evoluţia noastră, 
de aceea ele nu trebuie nicidecum ignorate. 


Eroarea principală constă în faptul de a privi nivelul 
intelectual al principiilor şi învățăturilor biblice ca pe un 
nivel superior, când în realitate el nu este decât nivelul 
pregătitor pentru a intra în viaţa spirituală! 


Efectele super-spiritualismului 


Manifestările sufleteşti 


Există o anumită categorie de erori în Biserică, care se 
află la polul opus Cărturărismului, şi care se referă la 
manifestările spirituale în adunare. În timp ce cărturarii 
minimalizează sau chiar desfiinţează importanța manifestărilor 
spirituale, o altă categorie de biserici le exagerează, aducând 
prin aceasta un mare deserviciu lucrării lui Dumnezeu, în 
special din cauza alunecării spre New Age, datorate lucrărilor 
executate cu „puterea ascunsă a sufletului”. 


Dacă în cazul cărturărismului confuzia se făcea între 
spiritual şi intelectual, în cazul acesta confuzia se face între 
spiritual şi emoţional. 


Aşa cum am mai arătat, puterea psihică, sub aparenţa 
unor daruri spirituale, poate conduce la predicare emoțională/ 
sufletească, la evanghelizare emoțională/sufletească, profeţii 
emoționale/sufleteşti, activităţi umaniste/sufleteşti, doctrine 
sufleteşti, chiar semne şi minuni realizate cu putere sufletească. 
Vom da câteva exemple de erori provenite din super- 
spiritualitate: 


e Doctrina Evangheliei sănătăţii şi prosperității afirmă 
că toţi creştinii trebuie să fie sănătoşi, prosperi şi fericiți, în 

caz contrar însemnând că nu au Duhul. Aceasta este o 
învățătură care nu are suport biblic. Biblia ne vorbeşte atât 
despre binecuvântare, sanătate şi prosperitate, cât şi despre 
încercări, necazuri şi atacuri ale Celui Rău. Doctrina 
sănătăţii şi prosperității ne raportează la lumea spirituală la 
fel ca doctrinele New Age, prin căutarea binecuvântării 
în locul căutării unei relaţii cu sursa acesteia. (loan 6.26; 
1 Corinteni 15.19). O carte reprezentativă pentru cele de 
mai sus este „Puterea creatoare a cuvintelor” a „pastorului” 
Charles Capps. Feriți-vă de astfel de învățături! 


e  Doctrinele războiului spiritual, adevărate în esența 
lor, şi cu multe rezultate de eliberare, pot fi afectate de 
exagerări şi pot degenera până într-acolo încât peste tot să 
fie văzuți demoni: orice boală, orice manifestare 
emoțională, orice întâmplare neconformă aşteptărilor devin 
susceptibile de a avea origini demonice. 


e Graba în lucrarea spirituală poate duce la multe erori: 
(1) multe învățături ce ar putea fi catalogate drept „hrană 
tare”, inclusiv cele cu privire la războiul spiritual, au fost 
predate creştinilor imaturi, total nepregătiți să aibă de a face 
cu astfel de lucruri; (2) din cauza unei creşteri numerice 
spectaculoase, în anumite biserici au fost promovați ca 
diaconi tineri imaturi şi fără experienţă; (3) sentimentul 
puterii divine duce la dorința de a „face bine” în mod 
sufletesc, şi nu în ascultare de Dumnezeu. 


e  Profeţirea cu uşurătate. Tot ca urmare a imaturităţii în 
lucrurile spirituale, mulți credincioşi au început să spună 
profeții „din burtă” pentru a nu părea mai puţin spirituali 
decât ceilalți. Trebuie să ne amintim că în Vechiul 
Testament profeţii falşi erau condamnaţi la moarte. 


e  Învățături cu uşurătate. Entuziasmaţi de manifestarea 
Duhului, s-a crezut că tot ce trece prin mintea unui 

predicator este de la Dumnezeu. Ordinea corectă a fost 
inversată. În loc să aştepte revelaţie de la Dumnezeu, unii 
predicatori au încercat să adapteze Biblia la propriile lor 
idei sufleteşti. 


e Manifestările spirituale sunt deseori însoţite de 
plăcere şi bucurie. Dar ele au fost utilizate de multe ori 
exclusiv în acest scop, uitând că rostul lor este acela de a fi 
folosite pentru slujire, pentru creşterea spirituală a Bisericii 
şi pentru maturizarea sfinților. De cele mai multe ori ne-am 
lăsat copleşiți de emoțiile noastre în prezența Duhului 
Sfânt, în loc să fim atenți la ce vrea Duhul să ne comunice 
în acel moment. Mulţi au trăit manifestările duhovniceşti, 
dar şi-au ratat destinul deoarece nu au ascultat la ce 
Dumnezeu le-a vorbit în timpul acelor manifestări. Istoria 
arată că manifestările spirituale nu au dus la maturitate 
spirituală. Fiind folosite doar pentru plăcerea de moment, 
ele nu au condus la o mai mare consacrare în lucrare, şi nu 
au zidit Biserica. 


e S-a crezut că fiecare poate folosi după bunul plac 
puterea lui Dumnezeu, şi mulți s-au jucat de-a profeția, de- 
a eliberarea de demoni şi de-a vindecarea. 


e  Alunecarea spre New Age. Lipsa unei înțelegeri mai 
profunde a fenomenului spiritual a dus la confundarea 
nivelului primului cer cu nivelul celui de al treilea, şi a 
avut drept consecință accentuarea puterii sufleteşti şi 
utilizarea acesteia neconform cu voia lui Dumnezeu. Îmi 
doresc ca revelația privind nivelele spirituale prezentată în 
această lucrare să contribuie la clarificarea unor aspecte 
importante în această privință. 


Ce putem spune în apărarea celor care, deşi bine intenţionaţi, 
în căutarea lor de a înțelege mai în profunzime şi de a aplica 
lucrurile spirituale menționate în Biblie, au eşuat? 


Şi apostolii la vremea uceniciei lor, au avut parte de 
exagerări şi eşecuri, de aceea ele ar trebui privite ca lucruri 
normale în evoluţia spirituală. Isus le-a adresat ucenicilor 
cuvinte grele în câteva ocazii datorită confuziei spirituale: 


e Isus S-a întors spre ei, i-a certat, şi le-a zis: „Nu ştiţi 
de ce duh sunteţi însuflețiţi! Luca 9.55 


e ...„,O neam necredincios şi pornit la rău” a răspuns 
Isus „până când voi fi cu voi şi vă voi suferi? ”. Luca 
9.40. 


e Dar Isus S-a întors şi i-a zis lui Petru: „Înapoia Mea, 
Satano...” Matei 16.23 


Cu toate astea Isus nu i-a lepădat, nu i-a excomunicat, 
nu i-a ars pe rug, şi nu i-a trimis în focul veşnic. Când înveţi să 
patinezi sau să schiezi, nu poţi avea pretenția că nu vei cădea. 
Dar dacă nu îţi asumi riscul să cazi, niciodată nu vei învăţa. În 
domeniul ştiinţific, în orice cercetare se porneşte de la nişte 
ipoteze, şi nu toate se verifică în final. Cu cât mai mult în ce 
priveşte lucrurile spirituale suntem supuşi greşeli. 


Dacă nu-ţi asumi riscul de a greşi, nu vei cunoaşte 
niciodată adevărul! 


Folosirea greşită a puterii este posibilitate mereu prezentă, dar 
aceasta n-ar trebuie să ne determine să abandonăm căutarea 
adevărului. Cred că trebuie să avem încredere în Isus care 
spune: 


e  Cereţi, şi vi se va da: căutați, şi veţi găsi; bateți şi vi 
se va deschide. Fiindcă oricine cere, capătă; cine caută 
găseşte; şi celui ce bate, i se deschide. Cine este tatăl acela 

dintre voi, care, dacă-i cere fiul său pâine, să-i dea o 
piatră? Ori, dacă cere un peşte, să-i dea un şarpe în loc de 
peşte? Sau, dacă cere un ou, să-i dea o scorpie? Deci, 
dacă voi, care sunteți răi, ştiţi să daţi daruri bune copiilor 
voştri, cu cât mai mult Tatăl vostru cel din ceruri va da 
Duhul Sfânt celor ce I-L cer!” Luca 11.9-13 


e Adevărat, adevărat, vă spun că, orice veţi cere de la 
Tatăl, în Numele Meu, vă va da. Aşadar, dacă cerem 
puterea Duhului Sfânt şi daruri spirituale de la Dumnezeu 
El nu va permite să primim daruri false de la Satan, ci ne va 
da ce i-am cerut. Ioan 16.23. 


Isus nu îi condamnă pe cei ce caută adevărul, chiar dacă 
greşesc. Joan I-a zis: „Învăţătorule, noi am văzut pe un om 
scoțând draci în Numele Tău; şi l-am oprit, pentru că nu venea 
după noi.” „Nu-l opriți” a răspuns Isus „căci nu este nimeni, 
care să facă minuni în Numele Meu, şi să Mă poată grăi de 
rău îndată după aceea. Cine nu este împotriva noastră, este 
pentru noi. Şi oricine vă va da de băut un pahar cu apă, în 
Numele Meu, pentru că sunteţi ucenici ai lui Hristos, adevărat 
vă spun că nu-şi va pierde răsplata. Marcu 9.38. 


Eroarea principală constă în faptul de a ne aventura în 
lumea spirituală fără o înţelegere a realității spirituale şi a 
legilor care o guvernează, pe baza unor doctrine îndoielnice, 
obţinute prin studiu inductiv, care ne pot duce în erezie, şi 
care ne fac vulnerabili în lupta spirituală. 


Scurtă incursiune în doctrina Duhului Sfânt 


Spuneam în capitolul despre Cerul al treilea, în legătură 
cu transformările care au loc în spiritul celor născuţi din nou, 
că pecetluirea acestora se face prin Duhul Tatălui, prin 

primirea unui Duh de Înfiere, care este un aspect al 
Duhului lui Dumnezeu diferit de aspectul puterii 
reprezentat prin acelaşi Duh Sfânt. 


Să ne oprim un moment pentru clarificarea acestei 
chestiuni, deoarece ea este o revelaţie de o importanță vitală 
în Biserica de azi. Neînţelegerea acestui aspect a dus la mari 
divergențe de opinii între diferitele confesiuni creştine. 


Duhul lui Dumnezeu este Unul, dar El există sub mai 
multe aspecte. Biblia ne vorbeşte de cele 7 Duhuri ale lui 
Dumnezeu, de aceea trebuie să facem diferența între diferitele 
Sale aspecte. (Apocalipsa 4.5). 


Pecetluirea care are loc cu ocazia naşterii din nou (Efeseni 
1.13) este realizată în aspectul Tatălui (Duhul Domnului) şi 
aduce în noi duhul filiației, în timp ce Umplerea cu Duhul 
Sfânt de la Rusalii este realizată în aspectul Puterii (Duhul de 
Tărie“?) 


Să vedem cum este reflectată această distincție în 
Biblie. Avem modelul lui Isus: 


Mai întâi Duhul Sfânt vine ca Duh al filiaţiei....şi 
Duhul Sfânt S-a pogorât peste El în chip trupesc, ca un 
porumbel. Şi din cer s-a auzit un glas, care zicea: „Tu eşti 
Fiul Meu prea iubit: în Tine Îmi găsesc toată plăcerea Mea!” 
Luca 3:22. Porumbelul reprezintă Duhul Sfânt, dar nu în 
simbolul puterii. Plin cu acest aspect al Duhului Sfânt, Isus a 
fost dus în pustie (Luca 4.1) 


Apoi vine puterea pentru slujire: venind din 
pustic....]sus, plin de puterea Duhului, S-a întors în Galilea, şi 
I s-a dus vestea în tot ținutul deprimprejur. Luca 4.14. Desigur 
aceasta nu înseamnă că şi noi trebuie să mergem în pustie, ca 
Isus, pentru umplerea cu putere. 


+ Referire la Isaia 11.2 

Modelul pentru noi este următorul: 


Pecetluirea Nașterii din Nou se face cu Duhul Sfânt 
ca Duh al filiaţiei: Și voi n-aţi primit un duh de robie, ca să 
mai aveți frică; ci ați primit un duh de înfiere, care ne face să 
strigăm: „Aval adică: Tată!”.  Însuş Duhul adevereşte 
împreună cu duhul nostru că suntem copii ai lui Dumnezeu. 
Romani 8.15 . 


Apoi se primeşte Duhul Sfânt sub aspectul Puterii, 
pentru slujire: Ci voi veți primi o putere, când Se va pogoră 
Duhul Sfânt peste voi, şi-Mi veţi fi martori în Ierusalim, în 
toată Iudea, în Samaria, şi până la marginile pământului.” 
Faptele Apostolilor 1.8. Modul concret în care se primeşte 
acestă putere este diferit, uneori vine direct de la Dumnezeu, 
fără intermediar, alteori prin punerea mâinilor unui Uns al 
Domnului. 


Care sunt implicaţiile acestui fapt 


Precizarea că există două aspecte diferite ale Duhului 
Sfânt implicate în lucrarea transformatoare a lui Dumnezeu cu 
omul ne este de mare ajutor în explicarea doctrinei despre 
Duhul Sfânt, care este subiect de dispută între diferitele 
denominațiuni religioase creştine. 


Naşterea din nou autentică este confirmată de Dumnezeu prin 
sigilarea în Duhul Său de Infiere. Aceasta ne face copii ai lui 
Dumnezeu şi ne face capabili să auzim glasul Său. 


Manifestarea Duhului filiației, ca rezultat al primirii 
firii dumnezeieşti (2 Petru 1.4) trebuie să fie vizibilă prin: 


e  Călăuzirea personală: Căci toți cei ce sunt călăuziți 
de Duhul lui Dumnezeu sunt fii ai lui Dumnezeu. Romani 
8.14. , precum şi ...Oile Mele ascultă glasul Meu; Eu le 
cunosc, şi ele vin după Mine. loan 10:27 

e Dragoste divină: Însă nădejdea aceasta nu înşală, 
pentru că dragostea lui Dumnezeu a fost turnată în inimile 
noastre prin Duhul Sfânt, care ne-a fost dat. Romani 5.5 
Dragostea divină se exprimă prin dorinţa de a sluji lui 
Dumnezeu şi oamenilor”. 


e Credinţă supranaturală ...pentru că oricine este 
născut din Dumnezeu, biruieşte lumea, şi ceea ce câştigă 
biruință asupra lumii este credința noastră.1 loan 5.4. 


În această calitate de fii, noi suferim o înnoire a minţii, 
primind o înţelegere despre lucrurile lui Dumnezeu, şi putem 
sluji cu darurile noastre naturale potenţate spiritual, şi prin 
aplicarea legilor credinţei. Darurile naturale de slujire sunt 
cele din Romani 12.8 şi anume darurile: slujirii în lucruri 
practice, al ajutorărilor, al învățării în lucruri practice, 
încurajării, dărniciei, administrărilor, conducerii, milosteniei. 


Pentru slujirea la un alt nivel avem însă nevoie de 
putere spirituală. În acest scop Dumnezeu ne dă daruri 
spirituale de slujire. Acestea se primesc prin aspectul de 
Putere al Duhului cu ocazia primei Umpleri cu Duhul Sfânt. 


Acest eveniment mai este cunoscut sub numele de 
Botezul cu Duhul Sfânt. Denumirea „Botez cu Duhul Sfânt” 
este de natură să stârnească divergențe, deoarece poate lăsa 
impresia că mai avem nevoie de încă un botez în vederea 
mântuirii, în timp ce Biblia afirmă că există un singur botez 
(Efeseni 4.5). De aceea unii cercetători ai Bibliei o numesc, 
mai adecvat (prima) umplere cu Duhul Sfânt 


In baza celor scrise în 1 Corinteni cap. 12, se acceptă în 
general existența a nouă daruri spirituale, supranaturale, ale 


45 A sluji oamenilor nu înseamnă să ne facem robi oamenilor! Îi slujim după 
cum ne dă Duhul să slujim. ...Și mulți leproşi erau în Israel, pe vremea 
proorocului Elisei; şi totuşi nici unul din ei n-a fost curăţit, în afară de 
Naaman, Sirianul. Luca 4:27. Elisei nu a fost robul oamenilor. 

omului regenerat. Ele sunt de regulă clasificate în trei grupe: 
(1) darurile vorbirii: vorbirea în diferite limbi (de obicei 
îngereşti), traducerea (interpretarea, tălmăcirea) acestor limbi, 
şi darul profetic; (2) darurile revelaţiei: cuvinte de 
înțelepciune, cuvinte de cunoştință/descoperire şi darul 
deosebirii duhurilor; şi (3) darurile puterii: puterea de a face 
minuni, darul credinţei de neclintit şi darul vindecării (care 
include scoaterea demonilor). Toate aceste daruri s-au 
manifestat şi sub Vechiul Legământ cu excepţia vorbirii în 
diferite limbi şi a traducerii limbilor. Aceastea două sunt 
specifice Noului Legământ. 


Ştim că, în mod natural toți putem să cântăm, dar nu 
toți suntem Pavaroti, toți putem să desenăm dar nu toţi suntem 
Rembrandt. Tot astfel, deşi noi primim ca potențial toate 
darurile, nivelul intensității diferitelor daruri este dat fiecăruia 
după voia lui Dumnezeu. În general un anumit dar este mai 
proeminent, şi pot exista încă unul sau două însoțitoare. 


Din pildele cu talanţii înțelegem că Dumnezeu a dat fiecărui 
credincios cel puțin un dar duhovnicesc, altora mai multe şi 
niciunuia pe toate. Fiecare va da socoteală de modul în care îşi 
foloseşte talanții primiţi. Aşa cum talantul din pildă poate fi 
îngropat, Duhul primit poate fi întristat (Efeseni 4.30) sau chiar 
„stins” (1 Tesaloniceni 5.19). 


Greşeala care s-a făcut, şi care a dus la manifestarea puterilor 
sufleteşti în Biserică, are la bază o confuzie între diferitele 
aspecte ale Duhului Sfânt. Vechea abordare pleca de la ideea 
că, odată născuți din nou, puterea făcătoare de minuni este la 
dispoziția noastră prin Duhul Sfânt care a fost sigilat în noi. 
Noua abordare arată că sigilarea nu se face în Duhul Puterii 
ci în Duhul Tatălui, acestea fiind două lucruri diferite. Duhul 
Tatălui  sădeşte în noi noua noastră fire, cea 
dumnezeiască, şi se exprimă prin roadă (Galateni 5.22), în 

timp ce puterea Duhului Sfânt ne este dată pentru lucrare 
(Matei 10.8). 


Puterea sufletului se manifestă prin voia proprie, a sufletului, 
pe când puterea Duhului Sfânt vine atunci când voia noastră 
este în armonie cu voia desăvârşită a lui Dumnezeu. Puterea 
sufletească este un rezultat al credinţei, în timp ce puterea 
Duhului este un rezultat al umblării noastre „în El”. 


Unii cărturari elaborează o întreagă teologie pentru a 
demonstra că toți credincioşii sunt mântuiţi, cu sau fără 
prezența manifestărilor duhovniceşti. Fie considerând că 
umplerea cu puterea Duhului Sfânt se primeşte automat, odată 
cu Naşterea din Nou, fie argumentând că darurile spirituale nu 
se mai manifestă astăzi, aceşti teologi duc poporul în rătăcire. 


Problema este greşit pusă. Umplerea cu puterea Duhului Sfânt 
nu are de a face cu mântuirea ci cu împuternicirea pentru 
slujire. Adevărata întrebare care se pune este de fapt: poţi să fi 
mântuit şi în acelaşi timp să nu doreşti să slujeşti? Mântuit 
fiind, poţi să nu doreşti aceste daruri? Pavel ne îndeamnă: 


e Umblați, deci, după darurile cele mai bune. 1 
Corinteni 12.31 


e Umblați...după darurile duhovniceşti, dar mai ales să 
proorociți. 1 Corinteni 14.1 


Adormirea Bisericii 


În opina mea adormirea bisericii se datorează în mare măsură 
unor doctrine greşite despre Duhul Sfânt, de aceea am abordat 
acest subiect, fără însă a intenţiona să-l tratez aici exhaustiv şi 
cu rigurozitate teologică. 


Primul motiv al „adormirii” este cărturărismul, care, deşi 
la nivel teologic vorbeşte despre Duhul Sfânt, la nivel practic 

îl ignoră total. Uscăciunea spirituală care domneşte în 
bisericile cărturăreşti duce la adormire şi orbire spirituală. 


Al doilea motiv este supra-spiritualismul. Confuzia între 
puterea Duhului Sfânt şi puterea sufletească a dus, în anumite 
biserici, la alunecarea în New Age şi a descurajat eforturile 
celor ce aspirau la o viaţă spirituală creştină autentică. 


Biblia ne arată că manifestările Duhului funcționează şi astăzi. 


e Isus a spus: ...Adevărat, adevărat, vă spun, că cine 
crede în Mine, va face şi el lucrările pe care le fac Eu; ba 
încă va face altele şi mai mari decât acestea, pentru că Eu 
mă duc la Tatăl loan 14.12. Deoarece acest lucru nu pare 
să se fi întâmplat, înseamnă că el urmează să se întâmple. 


e Mai mult, manifestările se vor intensifica, deoarece este 
scris că profeția lui Ioel se va împlini în mod desăvârşit la 
sfârşitul vremurilor. ...După aceea voi turna Duhul Meu 
peste orice făptură, fiii şi fiicele voastre vor prooroci, 
bătrânii voştri vor visa visuri, şi tinerii voştri vor avea 
vedenii. Chiar şi peste robi şi peste roabe, voi turna Duhul 
Meu, în zilele acelea.... înainte de a veni ziua Domnului, 
ziua aceea mare şi înfricoşată. loel 2:28 


e În versetul ce urmează Isus arată că cei ce vor crede în 
El vor primi darurile de putere ...Cine crede în Mine, din 
inima lui vor curge râuri de apă vie, cum zice Scriptura.” 
Spunea cuvintele acestea despre Duhul pe care aveau să-l 
primească cei ce vor crede în El. Căci Duhul Sfânt încă 
nu fusese dat, fiindcă Isus nu fusese încă proslăvit. loan 
7.38. Întrebarea este dacă vedem aceste râuri în Biserică. 


e Istoria demonstrează, prin persoana şi lucrarea lui 
Smith Wigglesworth, numit Apostolul Credinței, şi altora 
asemenea lui, că darurile funcționează şi în zilele noastre. 

Noi nu putem nega nişte realități şi dovezi istorice, doar 
pentru că nu se potrivesc cu doctrinele cărturarilor. 


e Apoi, noi nu putem realiza ceea ce ne spune Biblia să 
facem, în lipsa acestor daruri: să vindecăm bolnavi (Iacov 
5.14-16), să ne împotrivim diavolului (Iacov 4.7), să ducem 
luptă spirituală (Efeseni 6.12), să deosebim duhurile (1 loan 
4.1) etc. 


Conform Bibliei par să existe trei moduri de raportare a 
Duhului Sfânt faţă de ființa umană. 


1. Raportul de „vizitator”. În cadrul acestui raport 
Duhul Sfânt este „cu” noi toţi, este dat tuturor ființelor umane, 
aşa cum ...E] face să răsară soarele Său peste cei răi şi peste 
cei buni, şi dă ploaie peste cei drepți şi peste cei nedrepți 
Matei 5.45. În cadrul acestui raport Duhul poate da 
presentimente, convingeri supranaturale, vise 
premonitorii ...Dumnezeu vorbeşte însă, când într-un fel, când 
într-altul; dar omul nu ia seama. El vorbeşte prin visuri, prin 
vedenii de noapte, când oamenii sunt cufundaţi într-un somn 
adânc, când dorm în patul lor. Atunci El le dă înştiinţări, şi le 
întipăreşte învățăturile Lui, ca să abată pe om de la rău, şi să-l 
ferească de mândrie, ca să-i păzească sufletul de groapă şi 
viața de loviturile săbiei. lov 33.14-18. Scopul este protecția 
supranaturală a lui Dumnezeu pentru întreaga Creaţie. 


2. Raportul de „flotant”, termen preluat din 
vocabularul statutului de domiciliu („viza de flotant”). În 
cadrul acestui raport Duhul nu locuieşte în om, ci vine „peste” 
cei aleşi de el, la momentul ales de El, pentru diferite scopuri. 
Acest statut era predominant în Vechiul Testament. Duhul a 
venit „peste” Samson, dar şi „peste” Saul, venea „peste” 
prooroci etc. În Noul Testament avem în vedere momentul în 
care Isus i-a împuternicit pe cei 12 ucenici, apoi pe cei 70 

pentru a merge să vestească Evanghelia; în această situație 
Duhul a venit „peste” ei, manifestările Duhului fiind facerea de 
semne şi minuni şi eliberarea de demoni. 


Tot în această categorie aş dori să includ cele ce se vor 
întâmpla atunci când profeția lui Ioel, care nu s-a împlinit în 
totalitate la Rusalii, se va împlini complet în ultimele vremuri. 


După aceea voi turna Duhul Meu peste orice făptură; 
fiii şi fiicele voastre vor prooroci, bătrânii voştri vor visa 
visuri, şi tinerii voştri vor avea vedenii. Chiar şi peste robi şi 
peste roabe, voi turna Duhul Meu, în zilele acelea... înainte de 
a veni ziua Domnului, ziua aceea mare şi înfricoşată. Ioel 
2.28 Manifestări ocazionale ale acestui mod de a lucra a lui 
Dumnezeu s-au împlinit şi în Vechiul Testament ...Saul a 
trimis nişte oameni să ia pe David. Ei au văzut o adunare de 
prooroci care prooroceau, cu Samuel în frunte. Duhul lui 
Dumnezeu a venit peste trimeşii lui Saul, şi au început şi ei 
să... proorocească. 1 Samuel 19.20, 


În conformitate cu această profeție putem lua în 
considerare posibilitatea ca cineva să primească 
manifestările puterii Duhului Sfânt chiar înainte de a se fi 
născut din nou! 


3. Raportul de „domiciliu stabil”. În cadrul acestui 
raport Duhul Sfânt se află „în” noi, şi locuieşte acolo. (| 
Corinteni 6.19). Atunci când Duhul din noi este „înflăcărat” (2 
Timotei 1.6) el ne poate „umple” până acolo încât se revarsă 
„peste” noi, şi în acest moment apar manifestările 
supranaturale vizibile. 


Vreau să accentuez faptul că o bună doctrină a naşterii 
din nou, nu poate naşte pe nimeni din nou. Naşterea din nou 
este ceva ce se întâmplă între om şi Dumnezeu. Dumnezeu 
cunoaşte gândurile şi motivațiile ascunse ale inimii, chiar 

atunci când noi înşine nu ni le cunoaştem. De aceea nu orice 
„pocăinţă”, „ieşire în faţă”, sau „rugăciune de întoarcere”, chiar 
urmate de botez, sunt acceptate în fața Domnului şi duc la 
naşterea din nou. Nu îi amăgiţi pe alții, şi nu vă amăgiți singuri. 
Naşterea din nou autentică are ca urmare sigilarea cu Duhul 
Tatălui. 


A avea o doctrină corectă a naşterii din nou nu 
înseamnă a fi născut din nou. 


Pot să existe chiar pastori care să predice exemplar despre 
naşterea din nou, şi ei să nu fie născuţi din nou; sau să predice 
învățături corect întemeiate teologic despre Duhul Sfânt, fără 
ca ei să aibă Duhul Sfânt. 


Cei cu adevărat născuţi din nou sunt născuţi „din Dumnezeu” 
(loan 1.13 ), sunt făcuţi „părtaşi firii dumnezeieşti”(2 Petru 
1.4), şi sigilaţi cu Duhul Înfierii (Efeseni 1.13). Odată aceste 
evenimente având loc, firea dumnezeiască va căuta să se 
manifeste prin dragostea divină, care se exprimă prin 
dorinţa de a sluji lui Dumnezeu şi oamenilor, în ascultare de 
Tatăl. 


Este atunci cu putinţă, vă întreb, ca un om cu adevărat 
născut din nou să nu dorească darurile spirituale? Pentru mine 
aceasta este o imposibilitate. Desigur el va înceta să le dorească 
într-o biserică în care i se spune că aceste daruri nu mai 
funcționează, şi ca urmare va sluji pe Dumnezeu cu darurile 
sale naturale potenţate spiritual. Dar va sluji Domnului! 


Eu nu-mi pot închipui că o persoană care a primit 
natura lui Dumnezeu mai poate trăi ca înainte. În realitate însă 


putem vedea mulți „creştini? a căror viață nu se deosebeşte 
prea mult de cea a unor păgâni morali. Ei consideră că odată 

„legământul” fiind încheiat, îşi pot vedea în continuare de 
„viaţa lor”, cu singura deosebire că sunt mai morali, 
frecventează biserica locală, şi respectă „cele 10 porunci”. 


Semnul cel mai important care confirmă filiația 
divină, este călăuzirea personală, auzirea glasului lui 
Dumnezeu în duh. Întrebarea pentru fiecare creştin este dacă 
are sau nu are această călăuzire supranaturală. Nu ne 
referim aici la a fi morali, sau la a trăi după principii biblice. 


Călăuzirea personală se referă, în esenţă la două lucruri. 


(1) A primi, la citirea Bibliei, revelație personală din 
Cuvântul „logos”, precum şi cuvinte „rhema” care exprimă 
voia lui Dumnezeu specifică pentru viaţa noastră. 


(2) A primi în Duhul, în intuiţia noastră divină, 
cunoştinţă, îndemnuri, misiuni de la Dumnezeu personal. 


Anania din Damasc era un simplu ucenic. Dumnezeu l1- 
a strigat pe nume în Duhul, iar Anania a răspuns: Jată-mă 
Doamne. (Fapte 9.10). Duhul lui Anania era treaz. Dumnezeu a 
încredințat acestui simplu ucenic o sarcină foarte importantă, şi 
anume aceea de se deplasa la o adresă precisă şi de a-l boteza 
pe cel care avea să devină Apostolul Pavel. 


Intrebarea pentru fiecare credincios este: Dacă ai fi fost tu în 
locul lui Anania, şi Dumnezeu ţi-ar fi vorbit ţie în acea 
situaţie, ai fi auzit glasul Lui? Ai fi înţeles corect adresa? 


Principiile biblice nu ne sunt de ajutor într-o astfel de situație. 


Nu vă amăgiţi singuri, dacă nu există o manifestare vizibilă a 
călăuzirii spirituale precum şi o dorinţă de a-L sluji pe 
Dumnezeu care să se manifeste ca un foc în inima şi oasele 

voastre“, trebuie să vă puneţi în mod serios întrebarea dacă 
ați primit naşterea din nou. 


Nu e nici o condamnare pentru cei care ajung la 
concluzia că nu o au, încă nu e prea târziu să o primească, câtă 
vreme încă se spune 'astăzi '( Evrei 3.13). 


Dacă firea Dumnezeiască a luat cu adevărat ființă în noi 
cu ocazia nașterii din nou, ea trebuie să se manifeste în 
chip vizibil, prin călăuzire personală şi dependenţă de 
Tatăl, prin dragoste divină şi prin dorinţa de a avea 
putere spirituală pentru slujire, exprimată prin diferite 
daruri. 


Unii cărturari afirmă că perioada apostolilor şi 
profeților, ca şi a semnelor şi minunilor a încetat deoarece în 
această etapă „nu mai e nevoie” de ele. Cine stabileşte când e 
nevoie şi când nu mai e? După logica unora aşa pare. Dar noi 
putem face greşeli atunci când aplicăm logica omenească în 
legătură cu lucrurile spirituale. În logica umană întotdeauna 
există nişte presupuneri tacite care operează şi produc efecte 
chiar fără ca noi să fim conştienţi, iar aceste presupuneri nu 
operează în lumea spirituală în acelaşi mod ca în spațiul vizibil. 


De aceea trebuie să fim foarte atenţi când operăm cu logica 
noastră în lucrurile spirituale. 


Să dăm un exemplu. Oamenii de ştiinţă au făcut un 
studiu asupra „vorbirii în limbi”, aşa numita „glosolalie”, 
pentru a constata dacă aceasta este într-adevăr o limbă. 
Studiul a fost efectuat pe un lot reprezentativ de 
„vorbitori în limbi”, de către specialişti în lingvistică, 
folosind metodele lor specifice. Ei au ajuns la concluzia 
că înşiruirile de „cuvinte” formate din vocale, consoane, 
sunete, nu îndeplinesc condițiile minime pentru a putea 


“ Referire la Ieremia 20.9 şi Apocalipsa 3.16 

fi luate în considerare ca având caracteristicile unei limbi 
omeneşti sau îngereşti. 


Aceasta e concluzia înţelepciunii omeneşti. În această 
analiză presupoziția implicită, mascată şi falsă, a fost 
aceea că o limbă îngerească se supune aceloraşi reguli 
lingvistice ca o limbă pământească. Am stat de vorbă 
despre această problemă cu o persoană care are darul 
vorbirii în limbi împreună cu darul tălmăcirii limbilor. 
Această persoană mi-a spus că înţelege tot ce spune când 
vorbeşte în limbi, dar dacă ar trebui să traducă în cuvinte, 
pentru altcineva, ceea ce spune în limbi, i-ar trebui câteva 
minute pentru fiecare frază rostită în limbi. Mi-a spus 
„Răzvane, e ceva asemănător cu compactarea Winrar de 
la computere. Informaţia vine arhivată.” 


În opinia mea, aceasta explică totul; dacă am putea 
intra într-un fişier Winrar cu siguranță nu am putea 
înțelege mesajul iar acesta nu s-ar supune regulilor 
lingvistice. Abia după decodarea şi expandarea fişierului 
mesajul devine inteligibil. 


Capitolul 11. „Ce să facem fraţilor?" 


Deci, fiindcă toate aceste lucruri au să 
se strice, ce fel de oameni ar trebui să 

fiți voi, ...aşteptând şi grăbind venirea 
zilei lui Dumnezeu? 2 Petru 3.11. 


Apropierea unei treziri a Bisericii este iminentă în 
viziunea mea. Dar, pentru ca o trezire să aibă loc, e necesară o 
reformă a bisericii care să includă baze doctrinare corespunză- 
toare revelațiilor actuale ale Duhului Sfânt, şi care să afecteze 
profund modul de închinare, de predicare, de evanghelizare, 
activitățile apologetice, activitățile sociale, totul. Sunt multe 
voci care avertizează astăzi că formatul actual al Bisericii nu 
mai este adecvat şi nu mai răspunde mişcării Duhului în aceste 
ultime vremuri. 


Credinţa noastră este fundată pe temelia Apostolilor şi 
Proorocilor (Efeseni 2.20), dar în acelaşi timp Isus ne-a 
avertizat că, la acel moment, nu ne poate spune toate lucrurile, 
deoarece „nu le putem purta” (loan 16.12), şi că ne va trimite 
Duhul care ne va revela la timpul potrivit acele lucruri. Noi nu 
ne putem baza numai pe Scriptură. Revelaţiile Duhului 
Dumnezeului celui Viu aduse prin profeţii contemporani vor 
avea o importanţă crucială în aceste vremuri. De aceea trebuie 
să luăm seama „să nu dispreţuim proorociile”, să „nu stingem 
Duhul” ci „să cercetăm toate lucrurile şi să păstrăm ce e bun.” 
(1 Tesaloniceni 5.19). 


Profeţia lui Ioel va fi împlinită cu putere (Ioel 2.28). 
Ceea ce Isus a spus, şi anume că cei ce vor crede vor face 
minuni mai mari decât El însuşi a făcut, se va împlini (loan 

14.12). Aşadar trebuie să ne pregătim pentru ultima şi cea mai 
mare trezire. Este ultimul asalt al Duhului înainte de lăsarea 
întunericului. Profeții contemporani avertizează asupra faptului 
că Dumnezeu îşi pregăteşte armata pentru aceasta. În viziunea 
lor, El va face o distincție între creştinii care spun rugăciuni şi 
cei care se roagă, între creştinii care cântă şi cei care se închină 
lui Dumnezeu, între creştinii care citesc Biblia şi cei cărora 
Biblia le vorbeşte, între creştinii care îl aşteaptă pe Isus pentru 
a-i lua „acasă” şi cei care ştiu că au o misiune şi se angajează în 
a face ceva pentru Dumnezeu şi cu Dumnezeu înainte de a 
pleca „acasă”, între creştinii care îşi conduc viaţa pe bază de 
principii biblice, cunoscând „binele şi răul” şi cei care cunosc 
şi ascultă de glasul Său, evitând să facă ceva de la sine. 


Alţi profeţi prevăd apariția şi dezvoltarea unor aşa 
numite „întâlniri de taină”. Acestea se referă la faptul că există 
credincioşi, în diferite biserici în care nu se manifestă o 
mişcare a Duhului, şi care aspiră după aceasta, tânjesc după 
călăuzirea spirituală şi după o comuniune mai apropiată cu 
Dumnezeu prin Duhul. Aceştia vor începe să se viziteze şi să se 
adune împreună pentru a avea o comuniune autentică în Duhul 
Sfânt, indiferent de confesiunea adunărilor locale din care 
provin. 


O altă modalitate prin care, probabil, Dumnezeu va 
lucra în aceste „penultime” vremuri, vor fi lucrările 
interdenominaţionale,  interconfesionale. Acestea vor fi 
activități inițiate de oameni ai lui Dumnezeu cu viziune, care se 
vor adresa credincioşilor din toate bisericile, indiferent de 
„culoarea politică”, şi fără a cădea într-un soi de ecumenism. 
Menţinerea actualelor deosebiri denominaționale nu contribuie 
la unitatea Bisericii ca Trup al lui Hristos, de aceea, va fi 
nevoie de lucrări care să realizeze punți, legături între 
credincioşi. Aceste lucrări răspund, ca şi mişcările subterane, 
unor nevoi ce nu pot fi împlinite corespunzător în bisericile 
locale, şi vor fi realizate astfel încât oamenii să nu fie puşi în 

situația de a-şi părăsi biserica. O biserică locală mare poate 
acoperi, în general, aproape toate nevoile, dar realitatea arată că 
există o mulțime de biserici de mici dimensiuni, care nu pot 
realiza acest lucru. Spre exemplu, o astfel de lucrare poate să se 
adreseze consilierii spirituale şi pastorale realizate profesional, 
de creştini cu studii de psihologie alături de studii de consiliere 
biblică şi pastorală; îmi pot imagina, de asemenea, centre de 
învăţare aprofundată a modului de laudă şi închinare, sau 
centre funcționând ca nişte „şcoli ale proorocilor” cum este cea 
a lui Dr. Jonathan David în Malaezia, centre de conferinţe şi 
seminarii la care sunt invitați să conferenţieze lucrători 
recunoscuţi pe plan mondial, centre specializate în lucrarea 
pentru femei, tineri, adolescenţi, copii, centre de „turism 
spiritual” şi multe altele. 


În prezent asociaţiile creştine cu caracter interconfesional 
răspund, într-o anumită măsură, aceluiaşi deziderat, toate 
încorporând valori creştine: asociaţii ale oamenilor de afaceri 
creştini, cele cu caracter educaţional, social, de asistență 
socială, centre de consultanță juridică etc. În viitor însă, 
lucrările vor avea un caracter mult mai profund spiritual. 


O altă schimbare importantă va fi mutarea unei mari 
părți a activităţii bisericii pe Internet. Evanghelizarea se va 
muta pe Internet. Se vor înmulți şi dezvolta site-urile de 
apologetică creştină, cele de resurse creştine (predici, cărți, 
filme, clipuri, slujbe on-line etc). Creştinii vor interveni pe 
forumurile de discuții cu tematică spirituală din Internet. 


Este necesară şi o mişcare de conştientizare în rândul maselor 
a diferenţei dintre Biserica lui Hristos şi lucrurile ruşinoase ale 
religiei false, care îşi asumă pe nedrept apartenenţa la Hristos, 
şi care a dus la cruciade, inchiziţie, erori papale, corupție 
bisericească, desfrânare monastică, crime săvârşite în numele 
lui Hristos. Asocierea lui Hristos cu această istorie face ca 
oamenii să-L respingă pe Dumnezeu... În norod s-au ridicat şi 

prooroci mincinoşi, cum şi între voi vor fi învăţători mincinoşi, 
care vor strecura pe furiş erezii nimicitoare... Și, din pricina 
lor, calea adevărului va fi vorbită de rău. 2 Petru 2.1. 


Ce ar trebui să facă credinciosul autentic şi biserica locală 
în aceste cirscumstanţe? 


Apropierea cu repeziciune a sfârşitului trebuie să 
determine în primul rând, în fiecare din noi ca persoană, dar şi 
ca adunare, o reevaluare responsabilă a stării noastre de fapt, 
împreună cu o reevaluare a sistemului nostru de referință în ce 
priveşte viața de credinţă. 


Venirea Domnului e aproape, începe confruntarea cu 
forțele întunericului, suntem noi pregătiți? Timpul predicilor de 
umplutură a trecut. Trebuie să trecem la învățăturile 
desăvârşite, şi nu doar ca predicare, ci ca trăire a lor. Viaţa 
noastră, prin faptul că avem mai mult „cer” în noi, trebuie să 
devină o Evanghelie vie. E timpul ca Biserica să devină în 
adevăr o împărăție spirituală de preoți (Apocalipsa 1.6). 


E timpul să încetăm să ne mai jucăm „de-a 
Biserica”. E timpul să-L luăm pe Dumnezeu în serios. 


Înainte de toate, dacă citiți această carte şi nu aveţi 
încă un legământ cu Isus, grăbiţi-vă să îl faceți. Pentru cei care 
nu ştiu cum, sau nu înţeleg ce înseamnă „a fi născut din nou”, 
am scris cartea „Scrisori către prieteni. Introducere în 
creştinismul autentic”. Scrieţi-mi pe E-mail şi solicitați această 
carte. 

1. În primul rând trebuie să ne asigurăm că avem în 
mod autentic sigiliul Duhului Sfânt în noi (Efeseni 1.13). Voi 


însă nu mai sunteți pământeşti, ci duhovniceşti, dacă Duhul lui 
Dumnezeu locuieşte într-adevăr în voi. Dacă n-are cineva 

Duhul lui Hristos, nu este al Lui. Romani 8.9 . Trebuie să fim 
siguri de asta. Trebuie să experimentăm călăuzirea personală a 
Duhului „în” noi. (Romani 8.14), ca semn al sigilării. 


2. După ce am avut prima experienţă a umplerii cu 
Duhul Sfânt, noi înşine avem responsabilitatea re-umplerii 
regulate, permanente, cu puterea Sa: De aceea îți aduc aminte 
să înflăcărezi darul lui Dumnezeu, care este în tine prin 
punerea mânilor mele 2 Timotei 1.6. Acelaşi mesaj îl avem în 
Pilda fecioarelor (Matei 25) şi în Efeseni 5.18, Efeseni 6:10, 1 
Corinteni 14.32. Trebuie să ne asigurăm că avem ulei în 
candelă. În întuneric nimeni nu va putea lumina cu „principii” 
biblice. Cărturărismul îşi va dovedi insuficiența. Cine nu va 
avea ulei nu va putea rezista. 


3. Trăiţi Evanghelia. Sfințiţi-vă tot mai mult! Trăiţi 
ceea ce mărturisiți! Trăiţi Împărăţia! Esenţa ei este dragostea 
care se dăruieşte. Umpleţi-vă de bucuria Lui autentică; nu 
puteți dărui decât ceea ce aveți! Practicaţi Adevărul şi 
Dragostea Divină alături de Călăuzirea personală, acestea sunt 
semnele pecetluirii voastre! Deveniţi prin viața voastră o 
Evanghelie vie! Fiţi „sare” şi „lumină”! Fiţi „mireasma lui 
Hristos” în mijlocul oamenilor între care trăiţi. 


4. Operaţi cu darurile spirituale. Trebuie să folosim 
ceea ce Dumnezeu ne-a dat. Cu această autoritate, pe care deja 
am primit-o trebuie să mergem şi să facem lucrarea. (Luca 
10.19, Fapte 4.29-30, Matei 28.19-20, Marcu 16.15-18). 


Manifestarea Duhului va fi diferită, dar trebuie să existe o 
manifestare a Lui! 


Trebuie să existe semnalmente că Isus, prin Duhul, este în 
noi, şi se manifestă prin noi! O teologie „bună” nu este 
suficientă. Nu vă lăsați amăgiți de doctrinele moarte, 
cărturăreşti. Curg sau nu curg râuri de apă vie din inimile 
noastre? Aceasta e întrebarea! 


187 


5. Pe voi înşivă încercaţi-vă dacă sunteți în credință. 
Pe voi înşivă cercaţi-vă. Nu recunoaşteţi voi că Isus Hristos 
este în voi? Afară numai dacă sunteţi lepădaţi. 2 Corinteni 
13.5. Cum ne dăm seama dacă suntem în credința corectă? 
Detalii în Scrisori către prieteni. Introducere în creştinismul 
autentic. Ardelean, (2009). 


6. Întâlniţi-vă cu fraţi în Domnul care vă împărtăşesc 
dorinţa de a fi mai aproape de Dumnezeu, tânjirea de a avea 
mai mult din El, de a fi mai aproape de EI, de a avea o 
comuniune personală autentică cu El, dorința de a vedea cum 
râuri de apă vie chiar curg din inima voastră şi cereți lui 
Dumnezeu toate aceste lucruri, în rugăciune, cu stăruință. Fiţi 
preocupaţi întru totul de acestea. Chiar dacă în cea mai mare 
parte a timpului toți avem îndatoriri existențiale, important este 
unde este inima noastră. 


7.  Înarmaţi cu resursele spirituale, vestiți 
Evanghelia. Întunericul se apropie, trebuie să lucrăm cât mai 
este încă ziuă, cât încă se poate spune „astăzi ”. În zilele nostre 
în Indonezia Dumnezeu a ridicat doi predicatori în vârstă de 
numai opt ani. Moko predică Evanghelia, iar Selfin face semne 
şi minuni ( Îi găsiţi pe Internet, la http://www.alfanet.ro/stiri/? 
pag=me&cat=intl&id=55) . Dumnezeu ne face de ruşine, dar 
îşi împlineşte cuvântul. ...Dar preoții cei mai de seamă şi 
cărturarii, când au văzut minunile pe care le făcea, şi pe copii 
strigând în Templu şi zicând: „Osana, Fiul lui David!” s-au 
umplut de mânie. 


Și l-au Zis: „Auzi ce zic aceştia?” „Da ” le-a răspuns 
Isus. „Oare n-aţi citit niciodată cuvintele acestea: ,„ Tu ai scos 
laude din gura pruncilor şi din gura celor ce sug?” Matei 
21:15 (vezi şi Luca 19.40) 


8. Bisericile locale trebuie să-şi reevalueze întreaga lucrare, 
doctrine şi activități. Urmează ele norul şi stâlpul de foc al 
Duhului? (Exod 13.21). Sunt ele nişte adunări spirituale, sau 

sunt sufleteşti? Satisfac ele setea de hrană spirituală a 
credincioşilor, sau  stagnează în învățături  începătoare 
nereuşind să depăşească stadiul principiilor? Cum stau cu 
călăuzirea personală în Duhul Sfânt şi cu Puterea Duhului 
Sfânt conducătorii bisericii? Care sunt criteriile după care îşi 
evaluează aceştia activitatea? Care este debitul de „apă vie” 
care curge din inimile credincioşilor? Care este proporția oilor 
care aud glasul Domnului? 


9. Trebuie să redefinim, în mod spiritual, nu intelectual, 
ce înseamnă „maturitatea” şi „desăvârşirea sfinţilor” precum şi 
modul în care evaluăm progresul credincioşilor şi al bisericii. 
Biserica trebuie să devină una spirituală! 


10. Aroganţa confesională trebuie să dispară. Atitudinea 
în care privim „de sus” la celelalte denominaţiuni este toxică. 
În definitiv, oamenii sunt mântuiţi, printr-un legământ 
personal, de către Isus, nu de către o anumită biserică sau 
confesiune. 


11. Trebuie să renunțăm la eforturile noastre de a zidi 
Biserica prin lucrări omeneşti şi idei bune sufleteşti. Isus 
Însuşi îşi va zidi Biserica Sa, atunci când fiecare discipol va 
fi în contact cu El prin călăuzire personală. Biserica are 
nevoie de viziune revelată şi de foc proaspăt din Duhul Sfânt. 
Cei care aduc „foc străin” printr-o lucrare sufletească vor fi 
descalificaţi. (Levitic 10.1). 


12. Trebuie să încetăm să percepem viaţa creştină în 
termeni de „binecuvântare”" şi să începem să o definim în 
termeni de „ascultare”. Biserica este o armată, nu un spital şi 
nici un centru de asistență socială, deşi, ca orice armată, 
încorporează şi aceste departamente. Experienţa a arătat că 


“ Deşi face parte din viaţa creştină, binecuvântarea materială pământeană 
nu este esența vieţii creştine ...Dacă numai pentru viața aceasta ne-am pus 
nădejdea în Hristos, atunci suntem cei mai nenorociţi dintre toți oamenii! 
1 Corinteni 15.19. 

„binecuvântarea” nu schimbă pe nimeni. Isus în noi schimbă 
totul. Isus în noi face diferența. 


13. Rolul pastorului se va schimba. El nu va mai juca 
nici rolul unui „dumnezeu” în biserică, şi nici nu va mai fi 
„omul orchestră”, care face toate lucrurile, ci va deveni un 
mentor, al cărui scop principal va fi acela de a arăta 
credincioşilor cum să trăiască într-o ascultare permanentă şi 
activă de vocea lui Dumnezeu prin Duhul Sfânt, viaţa lui însuşi 
fiind un model al unei relaţii autentice cu El. 


14. Tot mai multe voci susțin că biserica nu va mai fi 
un loc atât de public ca Gara de Nord. Deşi vor mai exista 
întâlniri deschise tuturor, la întâlnirile „adevărate” vor participa 
doar cei care îşi vor fi dovedit consacrarea faţă de Isus, doar cei 
în a căror viaţă există semne şi roade ale prezenţei Împărăției, 
care trăiesc în ascultare de Duhul. Aceasta pentru a crea un 
„loc curat” de care Dumnezeu să se poată apropia, în Sfinţenia 
Lui, şi în care El să se poată manifesta în plinătate prin 
revelaţie, viziune, cuvinte de cunoştinţă şi înţelepciune, 
umplere cu putere pentru slujire. 

